India Market gai Raajjeuge magboolukan dhamahahtan3mahuge campaign eh - vNews.mv\nއިންޑިއާ މާކެޓުގައި ރާއްޖޭގެ މަގުބޫލުކަން ދެމެހެއްޓުމަށް ތިން މަހުގެ ކެމްޕެއިނެއް\nމަރްޔަމް ލީން 05 April 2022, 15:36\nއިންޑިއާ މާކެޓުގައި ރާއްޖޭގެ މަޤުބޫލުކަން ދެމެހެއްޓާ އިތުރުކުރުމު ގެގޮތުން މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަނުން "ޕިކްޔޯޓްރެއިލް" އާއެކު ކެންޕެއިނެއް ފަށައިފިއެވެ.\nތިން މަހުގެ މި ހާއްސަ ކެމްޕެއިން ކުރިއަށް ގެންދާނީ އޭޕްރިލް މަހުން ފެށިގެން ޖުލައި މަހުގެ ނިޔަލަށް އިންޑިއާ މާކެޓުގައި ހަރަކާތްތެރިވާ ފަތުރުވެރިކަމާ ބެހޭ ފަރާތްތަކާއި، ފަތުރުވެރިންގެ މެދުގައި ރާއްޖެއަށް އޮންނަ ޝައުގުވެރިކަން އިތުރުކުރުމަށެވެ.\nޕިކްޔޯޓްރެއިލް އަކީ އިންޑިއާގައި އެންމެ ފުޅާ ދާއިރާއެއްގައި ކުރިއަރަމުން އަންނަ އެއް ޓްރެވަލް ކުންފުންޏެވެ. މިއީ ޒުވާން ފަތުރުވެރިންނަށް، އަމިއްލައަށް ބޭނުން ގޮތަކުން ދަތުރުތައް ކަސްޓަމައިޒްކޮށް، އޮންލައިންކޮށް ޓްރިޕް ބުކްކުރުމުގެ ފުރުސަތު ފަހިކޮށްދޭ ކުންފުންޏެކެވެ. މި އެޕްލިކޭޝަންގެ ޒަރިއްޔާއިން ކަސްޓަމަރުންނަށް ޓިކެޓް، ޑޮކިއުމަންޓު، އަދި މަންޒިލްގައި ހިދުމަތްދޭ ރެސްޓޯރެންޓުތަކާއި، ޓުއަރިސްޓް ސްޕޮޓްތަކުގެ ފުރިހަމަ މައުލޫމާތު ލިބެން ހުންނާނެއެވެ. އިންޑިއާގެ އެންމެ ރަގަނޅު ރޭޓިން ލިބިފައިވާ ޓްރެވަލް ކުންފުނި، ޕިކްޔޯޓްރެއިލްއިން ވަނީ ދުނިޔޭގެ 14 ޤައުމަކުން 50،000 ފަތުރުވެރިންނަށް ޓްރިޕްތައް ފަރުމާކޮށްދީފައެވެ.\nޕިކްޔޯޓްރެއިލް އާއި އެމްއެމްޕީއާރުސީ ގުޅިގެން ކުރިއަށް ގެންދާ މި ކެމްޕެއިންގެ ދަށުން އިންޑިއާގެ ފަތުރުވެރިންނަށް ރާއްޖޭގެ ފަތުރުވެރިކަމުގެ އެކި ސެގްމެންޓުތައް އިޝްތިހާރުކޮށް، ރާއްޖެއަކީ މި މާކެޓުގެ ފަތުރުވެރިން ދަތުރުކުރުމަށް އެންމެ އެކަށީގެންވާ އަދި ރައްކާތެރި މަންޒިލްގެ ގޮތުގައި ޕްރޮމޯޓުކުރެވޭނެއެވެ. މި ކެމްޕެއިން ގެސަބަބުން އިންޑިއާ މާކެޓުގާ ރާއްޖޭގެ ބްރޭންޑު އިތުރަށް އިޝްތިހާރުވެ، މި މާކެޓުން ރާއްޖެއަށް އޮންނަ ސޭލްސް އަދި އިންކުއަރީ އިތުރުވެ، ރާއްޖޭއަށް އިންޑިއާއިން އަންނަ ފަތުރުވެރިންގެ އަދަދާއި، މި މާކެޓްގެ ފަތުރުވެރިން ރާއްޖޭގައި ޗުއްޓީ ހޭދަކުރާ މުއްދަތު އިތުރުވާނެކަމަށް ބެލެވެއެވެ.\nމިއީ އިންޑިއާ މާކެޓުގައި ރާއްޖެ އިޝްތިހާރުކުރުމަށް އެމްއެމްޕީއާރުސީއިން ގެންގުޅޭ ސްޓްރެޓަޖީގެ ދަށުން ހިންގޭ ކެމްޕެއިނެކެވެ. މި ސްޓްރެޓަޖީގެ ޓާގެޓަކީ ރާއްޖެއަކީ ގުދުރަތީ ގޮތުން ވަކި ރަށްތަކެއްގެ ގޮތުގައި އުފެދިފައިވާ ޤައުމެއްކަމުން މިއީ ގައިދުރުކަން ދަމަހައްޓަން ފަސޭހަ ރައްކާތެރި މަންޒިލެއްގެ ގޮތުގައި އިޝްތިހާރުކޮށް، ރާއްޖޭގެ ފަތުރުވެރިކަމުގެ ޕްރޮޑަކްޓްތައް ކަމަށްވާ ރިޒޯޓް ހޮޓެލް، ގެސްޓްހައުސް އަދި ލިވަބޯޑުތައް އިންޑިއާ މާކެޓުގައި އިޝްތިހާރުކުރުމެވެ. މީގެއިތުރުން މި މާކެޓުގެ ފަތުރުވެރިކަމުގެ ދާއިރާގައި ހަރަކާތްތެރިވާ ފަރާތްތަކާއި ފަތުރުވެރިންނަށް ރާއްޖޭގެ އެންމެ ފަހުގެ މައުލޫމާތާއި، ޓްރެވަލް ގައިޑްލައިންތަކާއި، ފަތުރުވެރިކަމުގެ ހިދުމަތްދޭ ތަންތަނުގައި އަޅާފައިވާ ރައްކާތެރިކަމުގެ ފިޔަވަޅުތަކުގެ އިތުރުން ރާއްޖެއިން ފަތުރުވެރިންނަށް ލިބޭ ތަފާތު ތަޖުރިބާތައް އިޝްތިހާރުކުރުމެވެ.\nއިންޑިއާއަކީ 2021 ވަނަ އަހަރު ރާއްޖެއަށް އެންމެ ގިނައިން ފަތުރުވެރިން ދަތުރުކުރި އެއް މާކެޓެވެ. މިއަހަރުގެ މާރިޗް މަހުގެ2ވަނަ ދުވަހުގެ ނިޔަލަށް ރާއްޖެއަށް 289,864 ފަތުރުވެރިން ޒިޔާރަތްކޮށްފާވާއިރު، އިންޑިއާ މި މުއްދަތުގައި ހިމެނިފައިވަނީ3ވަނަ އަށް އެންމެ ގިނައިން ފަތުރުވެރިން ރާއްޖެ އައި ޤައުމުގެ ގޮތުގައެވެ. އެގޮތުން މި މުއްދަތުގައި އިންޑިއާއިން ރާއްޖެއަށް 26،094 ފަތުރުވެރިން އައިސްފައިވެއެވެ.\nއެމްއެމްޕީއާރުސީއިން އިންޑިއާ މާކެޓުގައި ރާއްޖޭގެ މަޤުބޫލުކަން ދެމެހެއްޓުމަށް މިދިޔަ އަހަރު 27 މާކެޓިން ހަރަކާތެއް ވަނީ ހިންގާފައެވެ. އެގޮތުން ޓްރެވަލް ޓްރޭޑްޖާނަލްއާއި، ވެޑިންސުތްރާއާއި، ޓީ3 ޕަބްލިކޭޝަން، އަދި މޭކްމައިޓްރިޕް އާއެކު ޖޮއިޓް ކެމްޕެއިންތައް ހިންގާފައިވެއެވެ. މީގެ އިތުރުން، ތޯމަސް ކުކްއާއި އެމޭޒަން އިންޑިއާއާއެކު ހިންގި ޖޮއިންޓް ކެމްޕެއިންތައް ފާހަގަކޮށްލެވެއެވެ. މި މާކެޓަށް ހާއްސަކޮށް ފެމިލިއަރައިޒޭޝަން ދަތުރުތަކާއި، އިންޑިއާގައި ބޭއްވި ބޮޑެތި ފެއަރތަކުގައި ބައިވެރިވުމުގެ އިތުރުން ރާއްޖޭގެ ރޯޑްޝޯ އަދި ޕްރެސް ކޮންފަރެންސްތައްވެސް ވަނީ ބާއްވާފައެވެ.\nމި އަހަރުވެސް މާކެޓަށް އަމާޒުކޮށް ގިނަ ހަރަކާތްތަކެއްހިންގުމަށް ވަނީ ރާވާފައެވެ.\nދުނިޔޭގެ ފެންވަރުގައި ރާއްޖެ އިޝްތިހާރުކުރުމުގެ ޒިންމާ އުފުލާ ކުންފުނީގެ ހައިސިއްޔަތުން އެމްއެމްޕީއާރްސީ އިން ވޭތުވެދިޔަ އަހަރު ކޮށްފައިވާ މަސައްކަތްތަކަށްބަލާއިރު، އިންޑަސްޓްރީގެ ޕާޓްނަރުންނާއެކު 22 މާކެޓެއްގައި 260 ހަރަކާތް ވަނީ ހިންގާފައެވެ. މީގެތެރޭގައި ފެއަރތަކާއި އެގްޒިބިޝަންތަކުގައި ބައިވެރިވުމުގެ އިތުރުން، އެކި ޤައުމުތަކުގައި ރޯޑްޝޯތައް ވެސް ވަނީ ބާއްވާފައެވެ. އަދި ވެބިނާތަކާއި، ފެމިލަރައިޒޭޝަން ދަތުރުތަކުގެ އިތުރުން މާކެޓިން ކެމްޕެއިންތައް ވަނީ ހިންގާފައެވެ.\nދުނިޔޭގެ ހުރިހާ ކަންކޮޅެއްގައިވެސް ރާއްޖެއަކީ ފަތުރުވެރިންގެ އިތުބާރު ލިބިފައިވާ މަންޒިލެއްކަމަށް ހެކިވާ އެންމެ އަލިގަދަ ނިޝާނަކަށް ވެގެންދިޔައީ، ވޯލްޑް ޓްރެވަލް އެވޯރޑްސް" (ޑަބްލިއުޓީއޭ) 2021ގައި ވޯލްޑްސް ލީޑިންގް ޑެސްޓިނޭޝަން' ގެ ލަގަބު ޖެހިޖެހިގެން ދެވަނަ އަހަރަށް ރާއްޖެއަށް ކާމިޔާބުކުރެވުނުކަމެވެ. މީގެ އިތުރުންވެސް ދިވެހިރާއްޖެއިން ވަނީ ޑަބްލިއުޓީއޭ 2021ގައި އެތައް ޙާއްސަ އެވޯޑްތަކެއް ޙާސިލްކޮށްފައެވެ.


SunOnline: Traffic Joorimanaathkaa behey gothun aanmunnah shakuvaa hushahelheyne mageh fahi kodhdheefi\nޓްރެފިކް ޖޫރިމަނާތަކާ ބެހޭ ގޮތުން އާންމުންނަށް ޝަކުވާ ހުށަހެޅޭނެ މަގެއް ފަހިކޮށްދީފި\nމުޙައްމަދު ނާއިލް ހަފީޒް 11 Nov 2021, 12:00\nއެއްގަމު ދަތުރުފަތުރުގެ ގާނޫނުގެ ދަށުން ޖޫރިމަނާކުރުމުން އެެކަމުގައި އެއްވެސް ޝަކުވާއެއްވާނަމަ އާންމުންނަށް ޝަކުވާ ހުށަހެޅޭނެ ފުރުސަތު ޓްރާންސްޕޯޓް މިނިސްޓްރީން ފަހިކޮށްދީފިއެވެ.\nމި ގަވާއިދުގެ މައިގަނޑު ބޭނުމަކީ ޖޫރިމަނާއާ ގުޅިގެން ޝަކުވާ\nހުށަހެޅުމާއި، އެ ޝަކުވާތައް ބެލޭނެ ނިޒާމެއް ގާއިމުކުރުމެވެ. އަދި ޝަކުވާ މިނިސްޓްރީއަށް ހުށަހެޅުމުގެ އުސޫލުތައް އާންމުކުރުމެެވެ. އެއާއެކު ހުށަހެޅޭ ޝަކުވާތައް ބެލުމުގެ އިޖުރާއަތުތަކާއި، ޖޫރިމަނާކުރި ކުރުން މުރާޖާކުރެވޭނެ ހާލަތްތައް ބަޔާންކުރުމެެވެ.\nޝަކުވާ ހުށަހެޅުމާ ގުޅޭގޮތުން އެ މިނިސްޓްރީން އާންމުކޮށްފައިވާ ގަވާއިދުގައިވާ ގޮތުން ޝަކުވާ ހުށަހެޅުމުގެ ފުރުސަތު ޖޫރިމަނާކުރެވިފައިވާ ކޮންމެ މީހަކަށް ވެސް ލިބިގެންވެއެވެ. އެގޮތުން ޝަކުވާ ހުށަހަޅަން ބޭނުންވާ ފަރާތްތަކުން، ޖޫރިމަނާކުރެވުނު ތާރީހުން ފެށިގެން 30 ދުވަހުގެތެރޭ ޝަކުވާ ހުށަހަޅަންޖެހެއެވެ.\nއޭގެ ފަހުން ހުށަހަޅައި އެއްވެސް ޝަކުވާއެއް ބަލައިނުގަންނާނެކަމަށް އެ މިނިސްްޓްރީގެ ގަވައިދުގައިވެއެވެ.\nޖޫރިމަނާކުރުމުން ޝަކުވާ ހުށަހެޅެނީ ހަތަރު ހާލަތެއްގައެވެ. އެއީ ޖޫރިމަނާ ކުރަންޖެހޭ ހާލަތެއް މެދުވެރިނުވަނީސް ޖޫރިމަނާކުރުމާއި، ޖޫރިމަނާކުރަންޖެހޭ ފަރާތްނޫން އެހެން ފަރާތެއް ޖޫރިމަނާކުރުމެވެ. އަދި ޖޫރިމަނާކުރަން ޖެހޭފަދަ ހާލަތެއް މެދުވެރިވުމުން ކުރި ޖޫރިމަނާއަކީ ސައްހަނޫން އަދަދަކުން ކުރި ޖޫރިމަނާއަކަށްވުން ހިމެނެއެވެ. މީގެެ އިތުރުން ޖޫރިމަނާއެއް ކުރެވިދާނެކަމުގައި ބަޔާންކޮށްފައިނުވާ ހާލަތެއްގައި ޖޫރިމަނާކުރުން ވެސް ހިމެނެއެވެ.\nމިދިޔަ މަހު އާންމުކުރި އެއްގަމު އުޅަނދު ދުއްވުމުގެ އާންމު ގަވައިދުގެ ދަށުން ގިނަ ކަންތައްތަކެއްވަނީ ޖޫރިމަނާކުރެވޭނެ ކަންކަމުގެ ގޮތުގައި ފާހަގަކޮށްފައެވެ. އެގޮތުން ފޯނު ފަދަ އެއްވެސް މުއާސަލާތީ ވަސީލަތެއް ބޭނުން ކުރަމުން ނުވަތަ އަތުން ހިފައިގެން ދުއްވާނަމަ ޖޫރިމަނާކުރެވޭނެއެވެ. އަދި ނުރައްކާތެރިކޮށް އުޅަނދު ދުއްވާނަމަ ވެސް ބޮޑު އަދަދަކުން ޖޫރިމަނާކުރާނެއެވެ.


Vote levey meehunge list aammukoh shakuvaa hushahelhumuge furusathu angaara dhuvahu hulhuvaalanee Raajje.mv | Connecting the dots...\nވޯޓު ލެވޭ މީހުންގެ ލިސްޓް ޢާއްމުކޮށް ޝަކުވާ ހުށަހެޅުމުގެ ފުރުސަތު އަންގާރަ ދުވަހު ހުޅުވާލަނީ\nމިމަހުގެ 25 ވަނަ ދުވަހާ ހަމައަށް ޝަކުވާ ހުށަހެޅޭނެ\nކ. މާލެ | އަހުމަދު މުހުސިނު | 20 މާރޗް 2017 | ހޯމަ 18:09 | dhonbandaara | ޚަބަރު | 1,842\nއިލެކްޝަންސް ކޮމިޝަން: ލިސްޓް ޢާއްމުކޮށް ޝަކުވާ ހުށަހެޅުމަށް ހުޅުވާލަނީ -- ފޮޓޯ:ގޫގުލް\nލޯކަލް ކައުންސިލްތަކުގެ އިންތިޚާބުގައި ވޯޓު ދިނުމުގެ ޙައްޤު ލިބިފައިވާ މީހުންގެ ލިސްޓު އަންގާރަ ދުވަހު ގެޒެޓު ކުރުމަށް ހަމަޖެހިފައިވާކަމަށް އިލެކްޝަންސް ކޮމިޝަނުން ބުނެފިއެވެ.\nއެކޮމިޝަނުން ހޯމަ ދުވަހު ބުނެފައިވަނީ އެ ލިސްޓު ދިވެހި ސަރުކާރުގެ ގެޒެޓު (http://www.gazette.gov.mv) ގައި އަދި، ކޮމިޝަނުގެ ވެބްސައިޓް (www.elections.gov.mv) ގެ އިތުރުން މާލެ ފިޔަވައި މީހުން ދިރިއުޅޭ ކޮންމެ ރަށެއްގެ ރަށު ކައުންސިލް އިދާރާތަކުގައި އަންގާރަ ދުވަހުން ފެށިގެން ޢާންމުކޮށް ފެންނަން ހުންނާނެ ބަހައްޓާނެ ކަމަށެވެ.\nލޯކަލް ކައުންސިލް އިންތިޚާބު މެއި މަހުގެ6ވަނަ ދުވަހަށް ފަސްކޮށްފައިވާއިރު ވޯޓު ލެވޭ ލިސްޓުގައި ނަން އޮތްތޯ (VR (Space) IDNO Send to 1414) އެސް.އެމް.އެސް ކޮށްގެންވެސް ޗެކްކުރެވޭނެ ކަމަށް އެކޮމިޝަނުން ވަނީ ބުނެފައެވެ.\nއިލެކްޝަންސް ކޮމިޝަނުން ބުނީ އެ ލިސްޓަށް ޝަކުވާ ހުށަހެޅުމުގެ ފުރުސަތު އަންގާރަ ދުވަހުން ފެށިގެން ހުޅުވާލާނެ ކަމަށެވެ. އެގޮތުން މި މާޗު 25 ގެ ނިޔަލަށް، ރަސްމީ ބަންދު ނޫން ކޮންމެ ދުވަހަކު ހެނދުނު 08:30 އިން މެންދުރުފަހު 03:00 އަށް އެފުރުސަތު ހުޅުވާލެވިފައިވާ ކަމަށާއި ރަސްމީ ބަންދު ދުވަސްތަކުގައި ކޮންމެ ދުވަހަކު ހެނދުނު 09.00 އިން މެންދުރުފަހު 03:00 އަށްވެސް ޝަކުވާ ހުށަހެޅޭނެ ކަމަށް އެކޮމިޝަނުން ވަނީ ބުނެފައެވެ.\nއީސީން ބުނީ ހުކުރު ދުވަހު ފޯމު ބަލައިގަތުމަށް ހަމަޖެހިފައިވަނީ މެންދުރުފަހު 03:00 އިން ހަވީރު 05:00 އަށް ކަމަށެވެ.\nޝަކުވާ ބަލައިގަތުމަށް ހަމަޖެހިފައިވަނީ މާލެފިޔަވައި މީހުން ދިރިއުޅޭ އެހެން ހުރިހާ ރަށަކުން އެރަށެއްގެ ކައުންސިލް އިދާރާއިންނާއި އައްޑޫ ސިޓީ އަދި ފުވައްމުލަކު ސިޓީގެ އަވަށްތަކުގެ އޮފީސްތަކުން ކަމަށް އިލެކްޝަންސް ކޮމިޝަނުން ވަނީ ބުނެފައެވެ. މާލޭގައިނަމަ، ލޯކަލް ކައުންސިލްތަކުގެ އިންތިޚާބު 2017 ގެ އިންތިޚާބީ މަރުކަޒު (ބައު ޖަމާލުއްދީން) އިން ކަމަށްވެސް އިލެކްޝަނުން ވަނީ ބުނެފައެވެ.\nޝަކުވާ ފޯމު ކޮމިޝަންގެ ވެބްސައިޓުންނާއި ކައުންސިލް އިދާރާތަކުން ލިބެން ހުންނާނެ ކަމަށާއި އިލެކްޝަންސް ކޮމިޝަނުގެ އިދާރާ (ޕޯޓް ކޮމްޕްލެކްސް ބިލްޑިންގ) އިން ފޯމު ބަލައިގަތުމުގެ އިންތިޒާމް ހަމަޖެހިފައި ނުވާ ކަމަށްވެސް އިލެކްޝަންސް ކޮމިޝަނުން ކޮށްފައިވާ އިއުލާނުގައި ބުނެފައިވެއެވެ.


Kim Jong-nam ge maruge thuhumathu kurevey meehaku minivan koffi | Mihaaru\nކިމް މަރާލި ކަމަށް ތުހުމަތު ކުރި އާސިޔާހު ކޯޓުން ނުކުންނަނީ. --ފޮޓޯ:އޭއެފްޕީ\nކިމް ޖޮން-ނަމްގެ މަރުގެ ތުހުމަތުކުރެވޭ މީހަކު މިނިވަންކޮށްފި\n11 މާޗް 2019 - 11:31\nކުއާލަ ލަމްޕޫރު (މާޗް 11) - ނޯތު ކޮރެއާގެ ލީޑަރު ކިމް ޖޮން-އުންގެ ބޭބެ ކިމް ޖޮން-ނަމް މަރާލި ކަމަށް ތުހުމަތު ކުރެވޭ ދެ މީހުންގެ ތެރޭގައި ހިމެނޭ އިންޑޮނީޝިއާގެ ސިތީ އާސިޔާހްގެ މައްޗަށް އުފުލާފައިވާ ދައުވާ އަނބުރާ ގެންގޮސް އޭނާ މިނިވަންކޮށްފި އެވެ.\nކުއާލަ ލަމްޕޫރު އެއާޕޯޓުގައި 2017 ވަނަ އަހަރު ކިމް މަރާލީ ވީއެކްސް ނާވް އެޖެންޓެއް އޭނާގެ މޫނުގައި ހާކައިގެންނެވެ. އެކަން ކޮށްފައި ވަނީ ސިއްތި އާސިޔާހުގެ އިތުރުން ވިއެޓްނާމުގެ ދޯން ތި ހުއޮންގް އެވެ. އެ ދެމީހުން ވެސް ބުނެފައި ވަނީ ކިމްގެ މޫނުގައި ފޮތިގަނޑެއް އެޅީ މަޖަލަކަށް ކަމަށެވެ.\nކިމް މަރާލި ކަމަށް ތުހުމަތު ކުރެވޭ އިންޑޮނީޝިއާގެ އާސިޔާހް (ކ) އަދި ވިއެޓްނާމުގެ ދޯ ތި ހުއޮން. --ފޮޓޯ:އޭއެފްޕީ/ރޮއިޓާސް\nއާސިޔާހްގެ މައްޗަށް އުފުލި ދައުވާ ދޫކޮށްލި ސަބަބެއް މެލޭޝިއާގެ ޕްރޮސެކިއުޓަރުން ހާމަކޮށްފައެއް ނުވެ އެވެ. ޕްރޮސެކިއުޓަރުގެ ހުށަހެޅުމަށް ފަނޑިޔާރު ވަނީ އެއްބަސްވެވަޑައިގެންފަ އެވެ.\nމި މައްސަލާގައި އާސިޔާހް ކުށްވެރިވި ނަމަ އޭނާގެ މައްޗަށް މަރުގެ ހުކުމް އަންނާނެ އެވެ.\n"އަހަރެން ވަރަށް އުފާވެއްޖެ. މިއީ ވެދާނެ ކަމެއް ކަމަށް ގަބޫލެއް ނުކުރަން،" ކޯޓުން ނުކުންނަމުން އާސިޔާހް ބުންޏެވެ.\nއޮފިޝަލުން ބުނާ ގޮތުގައި ވިއެޓްނާމުގެ ދޯ ތި ހުއޮންގަށް ވުރެ އާސިޔާހުގެ މައްޗަށް ހުރި ހެކި މަދެވެ.\nކިމް ޖޮން-އުންގެ ބޭބެ ކިމް ޖޮން-ނަމް. --ފޮޓޯ:އޭއެފްޕީ\nފެބްރުއަރީ 13، 2017 ގައި ކިމް މަރާލީ މަކާއޫ އަށް ފުރަން ގޮސް ކުއާލަ ލަމްޕޫރު އެއާޕޯޓުގައި ހުއްޓަ އެވެ. އެ ދެ އަންހެނުން ކިމްގެ މޫނުގައި ފޮތިގަނޑު އަޅާ މަންޒަރު ސީސީޓީވީން ފުޓޭޖުން ފެނެ އެވެ. ކިމް މަރުވީ ހޮސްޕިޓަލަށް ގެންދިޔަ މަގުމަތީގަ އެވެ.\nކޯޓުގެ ހުކުމަށް ފަހު އާސިޔާހު އިންޑޮނީޝިއާ އަށް ދިޔުމަށް މިހާރު ހުރަހެއް ނެތެވެ. އިންޑޮނީޝިއާ ސަފީރު ވިދާޅުވީ އޭނާ މިއަދުގެ ވަގުތެއްގައި ގައުމުން ފުރުވާލަން މަސައްކަތް ކުރާ ކަމަށެވެ.\nއިތުރު ލިޔުންތައް މެލޭޝިއާ


September 08, 2020 16\nފިލި ބިދޭސީން އަދިވެސް ނުފެނޭ\nކަރަންޓީނުން 11 ބިދޭސީން ފިލިތާ ހަފްތާއެއް ވެފައިވާއިރު އެ މީހުން އަދިވެސް ފެނިފައި ނުވާ ކަމަށް ފުލުހުން ބުނެފި އެވެ.\nތިލަފުށީ ކައިރިން ފެނުނީ ބިދޭސީއެއްގެ ހަށިގަނޑު\nތިލަފުށީ ކައިރިން އިއްޔެ ފެނުނީ، އެ ރަށުގެ ސައިޓެއްގައި މަސައްކަތްކުރާ ބިދޭސީއެއްގެ ހަށިގަނޑު ކަމަށް ފުލުހުން މިއަދު ބުނެފި އެވެ.\nAugust 09, 2020 15\nދަނޑު ކައިރިއަށް އެއްވި ބިދޭސީންތަކެއް ފޮނުވާލައިފި\nAugust 08, 2020 10\nއައިލެންޑް އެކްސްޕާޓްގެ މީހުން ފުރަން ފަށައިފި\nހުޅުމާލޭގައި ސިފައިންނާއި ފުލުހުންނަށް ހާއްސަކޮށްގެން އަޅާ ފްްލެޓްތަކުގެ މަސައްކަތް ކުރަމުން އަންނަ ތައިލެންޑްގެ ކުންފުނި އައިލެންޑް އެކްސްޕާޓްގެ ބިދޭސީ މުވައްޒަފުންގެ ތެރެއިން އެނބުރި ގައުމަށް ދާން ބޭނުންވި މީހުން ފުރަން ފަށާފައިވާ ކަމަށް އެ ކުންފުނިން މިއަދު ބުނެފި އެވެ.\nAugust 07, 2020 12\nމާލޭގެ ބޭސްފިހާރައެއްގައި އަންހެނަކަށް ޖިންސީ ގޯނާކުރި ކަމަށް ތުހުމަތު ކުރެވޭ ފާމަސީ އެސިސްޓެންޓު މިއަދު ހައްޔަރުކޮށްފި އެވެ.\nAugust 07, 2020 7\nބޭސް ފިހާރައަކަށް ދިޔަ އަންހެނަކަށް އެ ތަނުގައި ހުރި ފާމަސީ އެސިސްޓެންޓަކު ޖިންސީ ގޯނާކުރި ކަމަށް ތުހުމަތުކުރެވޭ މައްސަލައެއް ފުލުހުން ބަލަން ފަށައިފި އެވެ.\nހުޅުމާލޭގެ ފޭސް2ގައި މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ހަދަމުންދާ ޓަވަރުގެ 14 ވަނަ ބުރިން ބިދޭސީއަކު މިއަދު ވެއްޓި މަރުވެއްޖެ އެވެ.\nވ. އަތޮޅުގައި ތަރައްގީ ކުރަމުން އަންނަ ރިސޯޓެއްގައި މަސައްކަތް ކުރާ ބިދޭސީންތަކެއް ރޭ ހިންގި ހަމަނުޖެހުމާ ގުޅިގެން 22 މީހަކު 15 ދުވަހުގެ މުއްދަތަށް ހައްޔަރުކުރަން ކޯޓުން އަންގައިފި...\nބ. ބޮޑުފިނޮޅުގެ މަސައްކަތްތަކަކާ ހަވާލުވެގެން ތިބި ރިޒް ކުންފުނިން އެ ރަށަށް މަސައްކަތު ގެންގޮސްފައި ތިބި ބިދޭސީންނާ ހަވާލުވެ، އެ މީހުން އެ ރަށުން ބޭލުމަށް ބ. ތުޅާދޫ މެޖިސްޓްރޭޓް...\nހުޅުމާލޭގައި ސިފައިންނާއި ފުލުހުންނަށް ޚާއްސަ ކޮށްގެން އިމާރާތްކުރާ ފްލެޓުތަކުގެ މަސައްކަތް ކުރާ ބިދޭސީންނަށް އައިލެންޑް އެކްސްޕާޓުން މުސާރަ ނުދީގެން، އިއްޔެ ހިންގި ބޮޑު ހަމަނުޖެހުންތަކާ ގުޅިގެން ހައްޔަރު ކުރި 41 ބިދޭސީއެއްގެ ބަންދުގެ މުއްދަތު މިއަދު އިތުރުކޮށްފި އެވެ.\nލިއުމުން ހުއްދަ ހޯދައިގެން ނޫނީ މުޒާހަރާ ނުކުރެވޭނެ ކަމަށް ހޯމް މިނިސްޓްރީން އަންގައިފި އެވެ.\nރާއްޖޭގައި މަސައްކަތް ކުރާ ބައެެއް ބިދޭސީން ފަހަކަށް އައިސް ބާއްވާ މުޒާހަރާތަކާއި ހަމަނުޖެހުންތައް އިތުރުވަމުން ދާތީ، ރައީސް އިބްރާހިމް މުހައްމަދު ސޯލިހު، ނޭޝަނަލް ސެކިއުރިޓީ...\nހުޅުމާލޭގައި ސިފައިންނާއި ފުލުހުންނަށް ޚާއްސަ ކޮށްގެން އިމާރާތްކުރާ ފްލެޓުތަކުގެ މަސައްކަތް ކުރާ ބިދޭސީންނަށް އައިލެންޑް އެކްސްޕާޓުން މުސާރަ ނުދީގެން، މިއަދު ހިންގި ހަމަނުޖެހުންތަކައި ބައިވެރިވި މީހުންނާ މެދު ގާނޫނުތަކުގެ ތެރެއިން އެޅެން އޮތް އެންމެ ހަރުކަށި ފިޔަވަޅު އަޅާނެ ކަމަށް ފުލުހުން މިރޭ ބުނެފި އެވެ.


ކެލާ ސްކޫލް ފިނި ޕާކްގެ މަސައްކަތް ނިންމާލައިފި – DhiDaily\nކެލާ ސްކޫލް ފިނި ޕާކްގެ މަސައްކަތް ނިންމާލައިފި\nބޭންކް އޮފް މޯލްޑިވްސް ކޮމިޔުނިޓީ ފަންޑުގެ ދަށުން ހއ. ކެލާ ސްކޫލް ކުރިމަތީގައި ބެލެނިވެރިން ތިބުމަށް ހިތް ފަސޭހަ މައިޒާނަކާއި ބައިސްކަލްތައް ޕާކު ކުރުމަށް ހާއްސަ ޖާގައެއް ތަރައްޤީ ކޮށްފިއެވެ.\nކެލާގެ އައިޑިއާސް ޖަމްއިއްޔާ އިން ބޭންކުގެ އެހީތެރިކަމާއެކު ނިންމި މި މައިޒާނާށް އެ ޖަމިއްޔާއިން ދީފައިވާ ނަމަކީ ’ކެލާ ސްކޫލް ފިނި ޕާކް‘ އެވެ.\nސްކޫލް ކުރިމަތީގައި ހުރި ހިޔާ ބޮޑު ގަސްތަކުގެ ބޭނުން ހިފައި މިވަނީ ބެލެނިވެރިން އިށީނދެގެން ތިބުމަށް ބެންޗުތަކެއް ވަނީ ބަހައްޓާފައެވެ. އަދި ސްކޫލްއަށް އަންނަ ދަރިވަރުން ބައިސްކަލް ޕާކުކޮށްފައި ބެހެއްޓުމަށް ވަކި ހާއްސަ ޒޯނެއް ކަނޑައަޅައި އެ ސަރަހައްދުވަނީ ހިޔާކޮށް ތަރުތީބުން ބައިސްކަލް ޕާކުކުރެވޭނެ ގޮތްވެސް ހަމަޖައްސާފައެވެ.\n”ކޮމިއުނިޓީ ފަންޑުގެ ދަށުން ރާއްޖޭގެ އެކިކަންކޮޅުތަކުގައި ޕްރޮޖެކްޓް ހިންގުމަށް ބޭންކުން މިދަނީ އެހީތެރިވަމުން. އައިޑިއާސް ޖަމިއްޔާއިން ކެލާގައި މި ނިންމި ޕްރޮޖެކްޓަކީ ރަށުގެ ސްކޫލްގައި ކިޔަވަމުންދާ ދަރިވަރުންނަށާއި ބެލެނިވެރިންނަށް ވެސް ފަސޭހަތަކެއް ހޯދައިދެވުނު އަދި ހަމަ އެހެންމެ ތިމާވެށްޓާ ރަށްޓެހި ޕްރެޖެކްޓެއް. އަޅުގަނޑުމެންގެ އުއްމީދަކީ މިއީ ކެލާގެ ރައްޔިތުން ބަލައިގަންނާނެ ޕްރޮޖެކްޓަކަށް ވެގެން ދިޔުން.“ ބީއެމްއެލްގެ މެނޭޖަރު ޕަބްލިކް ރިލޭޝަންސް މުޙައްމަދު ސައީދު ވިދާޅުވިއެވެ.\n”ބައިސްކަލްގައި ކުދިން ސްކޫލަށް ގޮވައިގެންދާ ބެލެނިވެރިންވެސް އަދި ސްކޫލް ދަރިވަރުންވެސް ސްކޫލަށް ވަނުމުގެ ކުރިން ތިބެންޖެހެނީ ކޮޅަށް، ބައެއްފަހަރު އަވިދޭ ގޮތަށް. މީގެ އިތުރުން ބައިސްކަލް ޕާކް ކުރުމަށް ވަކި ސަރަހައްދެއް ނެތުމުން އެކި ދިމަދިމާލުގައި ބައިސްކަލް ޕާކްކޮށްފައި ބަހައްޓާ. އަޅުގަނޑުމެން ވިސްނީ މިފަދަ ޕްރޮޖެކްޓަކުން ދޭ މާލީ އެހީއަށް ބަލާއިރު މިއީ ރަށަށް މިވަގުތަށް އެންމެ ބޭނުންވާ އެއް ކަމެއްގެ ގޮތުގައި. އެގޮތުން ސްކޫލު ސަރަހައްދުގައި ހުރި ގަސްތަކުގެ ބޭނުން ހިފައި ބެލެނިވެރިންނަށް ހިޔާ ވެވޭނެ ބެންޗުތަކެއް ބަހައްޓަައި އަދި ބައިސްކަލްތައް ބެހެއްޓުމަށް ހާއްސަ ޕާކިންގެ އޭރިއާއެއް ހަދަން ނިންމީ އަޅުގަނޑުމެންގެ ތެރޭކުރެވުނު މަޝްވަރާތަކަށްފަހު. މި ޕްރޮޖެކްޓަށް ރަށުގެ ރައްޔިތުންނާއި ޖަމިއްޔާގެ ގިނަ މެންބަރުންގެ އެހީތެރިކަން ލިބިގެން ދިޔަ. މި ފުރުސަތުގައި ބީއެމްއެލްއަށާއި އެހޭތެރިވެދިން އެންމެހާ ފަރާތްތަކަށް ޝުކުރު އަދާކުރަން. މަސައްކަތް އެއްކޮށް ނިންމާލެވި، އައިޑިއާސްގެ ފަރާތުން ރައްޔިތުންނަށް މިވަރުގެ ހިދުމަތެއް ކޮށްދެވުނީތީ ވަރަށް އުފާކުރަން،“ އައިޑިއާސްގެ އޮފިޝަލަކު ވިދާޅުވިއެވެ.\nއަހަރެންގެ ބޭންކް ކޮމިއުނިޓީ ފަންޑަށް ހުށަހަޅާ ޕްރޮޕޯސަލްތަކަކީ ހިލޭ ސާބަހަށް ކުރާ މަސައްކަތްތަކަށާއި، ތައުލީމާއި، ކުޅިވަރު ހަރަކާތްތަކުގެ އިތުރުން ތިމާވެށި ހިމާޔަތްކުރުން ފަދަ ކަންކަމަށް އަމާޒުކޮށްގެން ހުށަހެޅޭ ޕްރޮޕޯސަލްތަކެކެވެ.\nކޮމިއުނިޓީ ފަންޑަށް ޕްރޮޕޯސަލް ހުށަހެޅުމުގެ ފުރުސަތު9ސެޕްޓެމްބަރު 2020 އާ ހަމަޔަށް ވަނީ ހުޅުވާލެވިފައެވެ. މި ފިޔަވަހީގެ ދަށުން5ޕްރޮޕޯސަލް ހޮވައި، ކޮންމެ ޕްރޮޕޯސަލެއްގައި ހިމެނޭ ހަރަކާތް ހިންގުމަށްޓަކައި 50,000 ރުފިޔާ ދިނުމަށްވަނީ ހަމަޖެހިފައެވެ.


Flying school ge dharivarun beynun kuraane ehves boat eh neh - AO News\nފްލައިން ސްކޫލްގެ ދަރިވަރުން ބޭނުންކުރާނެ އެއްވެސް ބޯޓެއް ނެތް\nއޭޝިއަން އެކަޑެމީ އޮފް އެރޮނޯޓިކްސް (އޭއޭއޭ) އިން އައްޑޫގައި ހިންގާ ފްލައިން ސްކޫލްގެ ދަރިވަރުން ބޭނުންކުރާނެ އެއްވެސް ބޯޓެއް ނެތްކަމަށް އެ ތަނުގެ ދަރިވަރުންގެ ޔޫނިއަނުން މިއަދު ބުނެފި އެވެ.\nދަރިވަރުންގެ ޔޫނިއަނުން މިއަދު ނެރުނު ބަޔާނެއްގައި ބުނީ މަހުގެ ފުރަތަމަ ދުވަހުން ފެށިގެން އެތަނުގައި ބޭނުންކުރެވޭނެ އެއްވެސް ބޯޓެއް ނެތް ކަމަށާއި އަދި މިކަން އެ އެކަޑަމީ އިން ދަރިވަރުންނަށް އަންގާފައި ނުވާކަމަށެވެ. އެ ތަނުގައި ބޯޓެއް ނެތްކަން ކިޔަވާ ދަރިވަރުންނަށް ކަށަވަރުކޮށް ދިނީ ސިވިލް އޭވިއޭޝަން އޮތޯރިޓީގެ މުވައްޒަފެއްކަން ފާހަގަކޮށް އެ ބަޔާނުގައި ބުނީ މިއީ އެ ދަރިވަރުންގެ ކިޔެވުން ފުރިހަމަކުރަން ދިމާވެފައިވާ ގޮންޖެހުންތަކަށް އިތުރުވި ބޮޅެއް ކަމަށެވެ.\nމީގެ އިތުރުން އެ ބަޔާނުގައި ބުނީ 18 މަހުގެ ތެރޭގައި ފުރިހަމަކުރަން ޖެހޭ ކޯހެއް ބައެއް ދަރިވަރުންނަށް ހަތަރު އަހަރުގެ ތެރޭގައި ވެސް ފުރިހަމަކުރެވިފައި ނުވާކަމަށާއި މިއީ ދަރިވަރުންގެ ފަރުވާ ކުޑަކަމުން ވީ ކަމެއް ނޫންކަމެށެވެ. އަދި މިކަމުގައި އޭއޭއޭ ގެ އިހުމާލު ވަރަށް ބޮޑުކަމަށް ދަރުވަރުން ވަނީ ފާހަގަކޮށްފައެވެ.\nއައްޑޫ ފްލައިން ސްކޫލްގައި ކިޔަވަމުންދާ ދަރިވަރުންނަށް ދިމާވެފައިވާ އެކިއެކި ގޮންޖެހުންތަކާއި ގުޅިގެން މި މައްސަލަ މީގެ ކުރިންވެސް ވަނީ ކަމާއި ބެހޭ އިދާރާތަކުގެ ސަމާލުކަމަށް ގެނެސްފައެވެ.


Raees Nasheed suvaalu kurehvee Raabo meehaku hayyaru kuran kurevey kharadhaa medhu?\nނަޝީދު ސުވާލު ކުރެއްވީ ރާބޯ މީހަކު ހައްޔަރު ކުރަން ކުރެވޭ ހަރަދާމެދު؟\nރާބޯ މީހަކު ހައްޔަރު ކުރުމަށް ކިތަށް ރުފިޔާ ހަރަދުވޭތޯ ރައްޔިތުންގެ މަޖިލީހުގެ ރައީސް މުހައްމަދު ނަޝީދު، ސަލާމަތީ ބާރުތަކުގެ އެންމެ އިސްވެރިންނާއި ސުވާލު ކުރައްވައިފި އެވެ.\nރައީސް މުހައްމަދު ނަޝީދު މި ސުވާލު އަމާޒުކުރެއްވީ "ވިޔަވަތި ރާއްޖެ" ކޮންފަރެސްގައި ސަލާމަތީ ބާރުތަކުގެ އެންމެ އިސްވެރިން ބައިވެރިވެވަޑައިގެންނެވި ސެޝަންގައި ކުރެއްވި ސުވާލުތަކެއްގެ ތެރެއިންނެވެ. އެ ސެޝަންގައި ޑިފެންސް މިނިސްޓަރު މާރިޔާ އަހުމަދު ދީދީ، ހޯމް މިނިސްޓަރު އިމްރާން އަބްދުﷲ، ޗީފް އޮފް ޑިފެންސް ފޯސް މޭޖާ ޖެނެރަލް އަބްދުﷲ ޝަމާލް އަދި ކޮމިޝަނަރު އޮފް ޕޮލިސް މުހައްމަދު ހަމީދު ބައިވެރިވެވަޑައިގެންނެވިއެވެ.\nރައީސް ނަޝީދު ކޮޅަށްތެދުވެ ވަޑައިގެން ވިދާޅުވީ އެމަނިކުފާނުގެ 11 ސުވާލެއް އެބައޮތް ކަމަށެވެ. އޭގެ ތެރޭގައި ހައްދުފަހަނައަޅާފައިވާ އިސްލާމިކް ސްޓޭޓް (އައިއެސް) ގެ ކިތަށް ސެލް ރާއްޖޭގައި ހަރަކާތްތެރިވޭތޯއާއި، ހައްދު ފަހަނައަޅާފައިވާ ކަމަށް ފުލުހުން ބުނާ 1400 މީހުން ރާއްޖޭގައި ތިބިއިރު އެ މީހުން ހައްޔަރު ނުކުރަނީ ކީއްވެގެންތޯ ސުވާލު ކުރައްވާފައެވެ.\n11 ވަނަ ކަމެއްގެ ގޮތުގައި ނަޝީދު ވިދާޅުވީ ކުރިއަށް އޮތް ލޯކަލް ކައުންސިލް އިންތިހާބުގައި ހަރުކަށި ފިކުރުގެ އެއްވެސް މީހަކަށް އެމަނިކުފާނު ތާއީދު ނުކުރައްވާނެ ކަމަށާ އަދި އެފަދަ ބަޔަކު ކައުންސިލްތަކަށް ހޮވުނަ ނުދިނުމަށް ކުރެވެން ހުރި ހުރިހާ ކަމެއް ކުރައްވާނެ ކަމަށެވެ.\nޕެނަލްގައި ތިއްބެވި ބޭފުޅުންނަށް އަމާޒުކުރައްވާ ނަޝީދު އެތައް ސުވާލެއް ކުރެއްވި ނަމަވެސް އެއިން އެއްވެސް ސުވާލަކަށް އެ ބޭފުޅުން ޖަވާބެއް ނުދެއްވައެވެ.\nރައީސް މުހައްމަދު ނަޝީދު އިމްރާން އަބްދުﷲ މާރިޔާ އަހުމަދު ދީދީ + އަބްދުﷲ ޝަމާލް


BREAKING NEWS: Covid Jehigen 28 Aharuge Zuvaan Anhenaku Niyaavejje - Vaguthu\nކޮވިޑް ޖެހިގެން 28 އަހަރުގެ އަންހެނަކު ނިޔާވެއްޖެ\nކޮވިޑް-19 ޖެހި ހާލު ދެރަވެގެން ގއ.ދާންދޫން މާލެ ގެނައި 28 އަހަރުގެ ޒުވާން އަންހެނަކު ނިޔާވެއްޖެއެވެ.\nނިޔާވި މީހަކީ ސިއްހީ އެއްވެސް ބޮޑު ބައްޔަކަށް ބޭސް ކުރަމުން އައި މީހެއް ނޫނެވެ.\nކޮވިޑް ޖެހިގެން ނިޔާވެފައި ވަނީ ދަރުމަވަންތަ ހޮސްޕިޓަލްގައި ފަރުވާ ދެމުން ދިޔަ މީހެކެވެ.\nކޮވިޑް-19 ގެ އަލާމާތްތައް ހުރެގެން އޭނާ ކޮވިޑަށް ޓެސްޓް ކުރީ މެއި މަހުގެ 13 ވަނަ ދުވަހު އެވެ. މިދިޔަ މަހުގެ 16 ވަނަ ހާލު ސީރިއަސްވާން ފެށުމުން އޭގެ ތިން ދުވަސް ފަހުން ދާންދޫ ސިއްހީ މަރުކަޒުގައި އޭނާ އެޑްމިޓް ކުރިއެވެ. އަދި އޭގެ ފަހުން ވިލިނގިލީގައި ހުންނަ ގއ.ކޮވިޑް ފެސިލިޓީއަށް ބަދަލު ކުރިއެވެ.\nއޭނާ ކޮވިޑަށް ޓެސްޓް ކުރަން ފުރަތަމަ ނެގި ސުންކުގެ ނަތީޖާ ނުލިބިގެން ވިލިނގިލިން އަނެއްކާ އިތުރު ސުންކެއް ނަގައިގެން ޓެސްޓް ކުރިއިރު ވަނީ ކޮވިޑަށް ފައްސިވެފައެވެ.\nހާލު އިތުރަށް ގޯސްވާން ފެށުމުން އޭނާ ފްލައިޓްގައި މާލެ ގެނައީ ވެސް ވެންޓިލޭޓަރުގައި ބާއްވައިގެންނެވެ. އާއިލާ މެންބަރަކު "ވަން" އަށް މައުލޫމާތު ދެމުން ބުނެފައި ވަނީ ފުލައިޓު ތެރޭގައި ވެންޓިލޭޓަރުގެ ބެޓަރި ޑައުންވި ކަމަށެވެ. ބެޓަރި ޑައުންވުމުން އޮކްސިޖަން ދިނުމަށް ޕަމްޕެއް ބޭނުންކުރި ކަމަށް ވެސް އޭނާ ބުންޏެވެ.\nނިޔާވިއިރުވެސް އޭނާ އޮތީ ވެންޓިލޭޓަރުގައެވެ.\nކޮވިޑް ޖެހިގެން ރާއްޖެ އިން ނިޔާވި މީހުންގެ އަދަދު މިހާރު ވަނީ 181 އަށް އަރާފައެވެ.\nއިތުރު 123 މީހުން ކޮވިޑަށް ފައްސިވެއްޖެ\nޖޫން 5, 2021 08:56\nޖޫން 5, 2021 09:01\nމިރާއްޖޭގެ ރައްޔިތުން އެބަޖެހޭ މަގުތަކަށް ނިކުމެ މިސަރުކާރުގެ އިހްމާލުތަކާ ދެކޮޅަށް އިހްތިޖާޖުކުރަން!! ރައިސް ސޯލިހް އަދި ސަރުކާރުން މިވަނީ ރައްޔިތުންނަށް މިބަލިފެތުރޭނެ އެތައްގޮތަކަށް ކަންކަންކޮށްފަ!! ރައްޔިތުންގެ ފުރާނަތައް ނުރައްކަލަށް ލެވިފައިމިވަނީ ދޯހަޅި ސިޔާސަޔުގެ ސަބަބުން!! އެތައް ގޯހެއް މިސަރުކާރުން ހަދައިފި! އަދިވެސް ދަނީ ހަދަމުން!! މިމީހުންނަށް އެއްމެކަމެއް ބޮޑުވެގެން ތެޅި ބާލާތަން މިފެންނަނީ މަޖްލިސްތެރެއިންވެސް!! ފާއިތުވި އެއްމަސް ދުވަސް މަޖްލިސްތެރޭ ސުޕަމެޖޯރިޓީ ހަޅޭ ލަވަމުން އަދި ތަހްގީގު ނުކުރެވިގެން ގާނޫނު ނެހެދިގެން އުޅޭތަން ފެނުނީ އެންމެ މީހެއްގެ ހިމާޔަތުގައި!! މިއޮތީ ބަލާވެރިކަމެއް މިހާރު މިރާއްޖޭގައި! މިވެރިކަމުން މިކުރާހާވެސް ކަމަކީ ވަގުތީ އުފަލަށް ގައުމު އިންޑިޔާއަށް ވިއްކަމުން ދިއުމާ ރައްޔިތުންގެ ޖީބުތައް ޖޫރިމަނާކޮށްގެން ފެލުން!! މުޅި ރާއްޖެއަށް ކޮވިޑް ފެތުރޭނެ ހުރިހާ ކަމެއްކޮށް މިސަރުކާރުން ކޮށްފި!! ރައްޔިތުންގެ ފުރާނަތައް ނުރައްލަލަށްލައިފި! އިހްމާލުތައް ބަލާލި ކޮންމެދިމާލަކުން ފެންނަން މިއޮތީ! ސަރުކާރުން ރައްޔިތުންނަށް ބިރުދައްކާ ރައްޔިތުން ގެއަށް ވެއްދުމަށްފަހު ކުރަނީ ވައްކަން! މިއީ މިސަރުކާރު ނިމުމަކަށް ގެންނަން ޖަވާބުދާރީ ކުރުވަން މުޅި ރާއްޖޭގެ ހުރިހާ ރައްޔިތުން ބިރުފަހައަނަޅާ ނިކުންނަންވީ ވަގުތު!! ނޭއްގާނީކަން އިންތިހާއަށްބޮޑު!! އިންޑިޔާގެ އުނގަށްވެއްޓި އެމީހުން ނޭދޭ އެއްވެސް ކަމެއް މިރާއްޖޭގައި ކުރެވޭތަނެއްނުފެނޭ!!\nޖޫން 5, 2021 10:58\nކޮންދުވަހަކައް ހަދާނީ؟ މަ ރެޑީ\nޖޫން 5, 2021 11:03\nދުނިޔޭގެ ހުރިހާގައުމެއް މިއޮތީ ދޯހަޅިވެފަތާ. ޢެހެންވީމަ ދުނިޔޭގެ ވެރިކަމާ ކަލޭ ހަވާލުވާންވީނު. ކަނޑުކޮސްވާހަކަ ނުދައްކާ ފުރަތަ ތިމާގެޒިއްމާ އަދާކުރެވޭތޯ ބަލާބަލަ.\nޖޫން 5, 2021 12:04\nއެކަމު އައިޖީއެމްއެޗުން ކުޑަ ކުއްޖެއްގެ ބޯ ބުރިކޮށްލާ، އެޗް އައިވީ ލޭ ދެމަފިރިއެެއްގެ ގަޔަށް އަޅާ މަރާލިއިރު ކަލޭ މެން ނުގޮވާ ތިޔަހެން މަގުމަތިން ވެރިކަން ވައްޓަންޖެހޭކަމަކަށް.. ދިވެހިންނަކީ ހަނދާންނެތޭބައެކޭ ބުނޭ އެކަމު އަހަރުން ހަނދާން އެބަހުރި.. ދުނިޔޭގެ އެންމެ ކުރި އަރާފަވާ އެމެރިކާ ޗައިނާ އިޓަލީ ފުރާންސް އަދި އިންގުލެންޑް ފަދަ ތަންތަނުގެ ސަރުކާރުތަކަށް ވެސް އޮބި ނޯވެ އެތަށް ބަޔަކު މަރުވެގެން ދިޔަ ބޮޑު ޕެންޑަމިކެއްގެ ތެރޭކަން ކަންކަން ހިތިހުރިހާ ގޮތަކަށް ނުވެ ދިޔައީމަ ތިޔަ ގޮވަނީ ސަރުކާރު ވައްޓަން.. ތިޔަ ޕީޕީ ޑީދުތޭޑު ޑީފެކުސަނު ތިބިނަމަ ހާލެއްވެސް ނޭނގޭ.. މާ މޮޅު ބަޔަކަށް ހަދައިގެން ވާހަކަ ދެއްކިޔަސް އެއީ ހަމަ ހައްޕުނޑު ނުވާނެ މެނޭޖެއް އެ ވެރިންނަކަށް..\nإنَّا لله وإنا إليه راجعون\nމާތް الله, މައްޔިތާގެ ފާފަ ފުއްސަވައި ހެޔޮ ރަޙްމަތް ލައްވައި ސުވަރުގޭގެ ދާއިމީ ނިޢުމަތް މިންވަރު ކުރައްވާށި!އަދި ޢާއިލާއަށް ކެތްތެރިކަން ދެއްވާށި!\nޖޫން 5, 2021 10:01\nފާފަފުއްސަވައި ރަޙްމަތް ލައްވާށިއެވެ.\nޖޫން 5, 2021 11:36\nކުރީގަ މީހުން ސުވާލު ކޮއްލަނީ ކިތައްމީހުން ތަ ޕޮސިޓިޔުވީ އެކަމް މި ހާރު ޤައުމުގެ ހާލަތު ބަދަލުވެ މި ހާރު ކޮންމެ މީހަކުވެސް އަހާލަނީ ކިތަ މީހުން މަރު ވި ތޯ؟إنَّا لله وإنا إليه راجعون މި ހެން މި ކަން މިހެން ވީ ސަރުކާރުން ރަޔަތުންގެ ބޮލައްކަޑާ ފަރުދީޒިން މާޔޭ ކިޔަކިޔާ ތިބީ ..\nޖޫން 5, 2021 11:46\nﷲ ތަޢާލާ އެމީހެއްގެ މަރު އަޒަލުގާ ކަނޑައަޅުށްވާފާވާ ގޮތަށްހިތްޕަވާނެ އެޔަކު އިންސާނުންނަށް ކުރެވޭނެ ކަމެއްނޯންނާނެ ހައްގުބަސް އަށްބުނެލަންއޮރީ ކޮރޯނާޖެހިގެން މަރުވާން ހުރިމީހަކު މަރުވާނީ ކޮރޯނާޖެހިގެން މީގެ ސަރުކާރަކަށް އިބު ސޯލިހަކަށް ކެރެފާނަސީމަކަށް އެޗުޕީއޭ އަކަށް ޑޮކްޓަރުންނަކަށް ކުރެވޭނެ ކަމެއް ނޯންނާނެ އިންސާނުންނަށް ކުރެވޭނީ މަސައްކަތް ސިފާދެއްވާނީﷲ ކަލޭތީ ފިތުނަފަސާދަ އުފަށްދަން އުޅޭމީހެއް މިޔަށްތުރެން މުށްސަންދި ވަސީލަތްތައް ގިނަ ގައުމުތަކުގަވެސް އެއުޅެނީ ސަލާމަތްނުވެގެން\nޖޫން 5, 2021 13:23\nإنَّا لله وإنا إليه راجعون، ސުވަރުގޭގެ ދާއިމީ މަތިވެރި ނިޢުމަތް މިންވަރު ކުރައްވާށި. އާމީން


vnews - China faisa mi aharu gadhavaanebaa?\nޗައިނާ ފައިސާ މިއަހަރު ގަދަވެދާނެބާ؟\nޗައިނާއިން ވަނީ ވޭތުވެ ދިޔަ ސާޅީހަކަށް އަހަރުގެ ތެރޭގައި އެންމެން ހައިރާންކޮށްލާ ވަރުގެ އިޤްތިޞާދީ ކުރިއެރުމެއް ހޯދާފަ އެވެ. ކުރިން ދަނޑުވެރިކަމަށް ބަރޯސާވެގެން އޮތް އިޤްތިޞާދު މިވަނީ އިންޑަސްޓްރިއަލް ސިނާއަތަކަށް ބަދަލުކޮށްލާފަ އެވެ. ބަވަނަވަމުން އައި ދުނިޔޭގެ އިޤްތިޞާދުގެ ތެރެއަށް ޗައިނާ ވަނީ އެމީހުންގެ އިގްތިސާދު ދުނިޔެއަށް ހުޅުވާލުމުންނެވެ. އެހާ ހިސާބުން ދުނިޔޭގެ އިޤްތިޞާދުގެ ބޭނުން އެންމެ ފުރިހަމައަށް ހިފި އެއް ޤައުމަކަށް ޗައިނާ ވާނެ އެވެ.\nޗައިނާގެ ރައްޔިތުންގެ އާމްދަނީ އިތުރުކުރުމާއި އުފެއްދުންތެރިކަން އިތުރުކޮށްގެން ޤައުމުގެ ފަޤީރުކަން ވަނީ ނައްތާލާފަ އެވެ. އާންމު ރައްޔިތުންގެ ދިރިއުޅުމުގެ ފެންވަރު ވަނީ މަތިކޮށްފަ އެވެ.\nއިޤްތިޞާދީ ރޭވުންތެރިކަމާއި ތަދުބީރާއެކު ޗައިނާ ވަނީ ދުނިޔޭގެ ދެވަނައަށް އެންމެ ބޮޑު އިޤްތިޞާދާ ހަމަ އަށް ދަތުރުކޮށްފަ އެވެ. ބައެއް އިޤްތިޞާދީ މާހިރުން ސިފަކުރާ ގޮތުގައި ޗައިނާ އަކީ މިހާރުވެސް ދުނިޔޭގައި އޮތް އެންމެ ބޮޑު އިޤްތިޞާދެވެ.\nޗައިނާގެ މިހާރުގެ ރައީސް ސީ ޖިންޕިން ދެކެވަޑައިގަންނަވާ ގޮތުގައި ޗައިނާގެ ހުވަފެންތައް ހަޤީޤަތަކަށް ހެދުމަށް ދެވަނައިގައި އޮވެގެން ފުއްދާލެވޭކަށް ނެތެވެ. އެންމެ ބޮޑު އިޤްތިޞާދަށްވުމަށްޓަކައި ޗައިނާގެ ފައިސާ އަކީ ދުނިޔޭގައި އެންމެ ބޮޑަށް މުއާމަލާތު ކުރެވޭ ފައިސާއަށް ވާން އެބަޖެހެ އެވެ.\nމިހިނގާ 2018 ވަނަ އަހަރު ޗައިނާގެ ފައިސާ ދުނިޔޭގެ މާކެޓްގައި ކުރިއެރުންތަކެއް ހޯދާނެ ކަމަށް ބެލޭވޭ ސަބަބުތަކެއް ވެސް އެބަހުއްޓެވެ.\nޗައިނާއަކީ ދުނިޔޭގައި އެންމެ ގިނައިން ތެޔޮ އެތެރެކުރާ ޤައުމެވެ. ދުނިޔޭގެ ތެލުގެ ވިޔަފާރީގެ 40 އިންސައްތަ އޮތީ ޗައިނާގަ އެވެ. އެހެންކަމުން ޗައިނާއާ އެކު ހަދާ ތެލުގެ އެއްބަސްވުންތަކުގެ މުއާމަލާތްތައް ކުރަން ޖެހޭނީ ޔޫއާންއިން (ޗައިނާގެ ފައިސާ) ކަމަށް ހަދައިފިނަމަ ޔޫއެސް ޑޮލަރަށް ދުނިޔޭގެ ވިޔަފާރީގައި ބަރޯސާވަމުން އަންނަ އައުން ކުޑަވެގެންގޮސް ޑޮލަރުގެ ރަސްކަން ޔޫއާނާއި ހިއްސާ ކުރަން ޖެހުމަކީ ވެދާނެ ކަމެކެވެ.\nމިހެން ދިމާވެއްޖެނަމަ ނުވަތަ މިމަގަށް ކަންކަން ތަރުތީބުވެގެން ގޮއްސިނަމަ އަޅުގަނޑުމެންގެ އިގްތިސާދު ސަމާލުވެ، ކުރަންޖެހޭ ކަންތައްތަކެއް ހުރެދާނެ އެވެ. މިވަގުތު އަޅުގަނޑުމެންގެ އިޤްތިސާދަށް އެންމެ ބޮޑު ހިއްސާއެއް ކުރާ ދެ ދާއިރާއަކީ ފަތުރުވެރިކަމާއި އިމާރާތްކުރުމެވެ. މިދެ ދާއިރާގައި ޗައިނާގެ ހިއްސާ ވަރަށް ބޮޑެވެ. އެންމެ ބޮޑެތި އިމާރާތްކުރުމުގެ ޕްރޮޖެކްޓްތައް ހިންގަނީ ޗައިނާގެ ކުންފުނިތަކުންނެވެ. އަދި ޓޫރިސްޓުން އެންމެ ގިނައިން އަންނަނީވެސް ޗައިނާއިންނެވެ. އެހެންކަމުން ޗައިނާގެ ފައިސާ ގިނަ އަދަދަކަށް މިހާރުވެސް ރާއްޖެއަށް އެތެރެވާނެ ކަމަށް ޤަބޫލުކުރެވެ އެވެ.\nޗައިނާ އެކު ވިޔަފާރި ކުރާ ގިނަ ޤައުމުތަކުން އެގައުމުގެ ފައިސާ ހުރީ ޑޮލަރާއި ޕެގުކޮށްފަ އެވެ. ބޭނުމަކީ އެގައުމުތަކުގެ އެކްސްޕޯޓް ވިޔަފާރި ޗައިނާގައި ވާދަވެރިވުމެވެ. އަދި ޗައިނާގެ ޔުއާންވެސް ހުރީ ޑޮލަރާއި ޕެގްކުރެވިފަ އެވެ.\nޗައިނާއަކީ ދުނިޔޭގައި މިހާރު އެންމެ ގިނަ އަދަދަކަށް ރަން ގަންނަ ޤައުމެވެ. ޗައިނާއިން ރަން ގަތުމުގެ ވިސްނުމަކީ ކޮންމެވެސް ދުވަހަކުން ޑޮލަރުގެ ބަދަލުގައި ޔުއާން ރަނަށް ޕެގްކުރުން ކަމުގައިވެސް ވެދާނެ އެވެ.\nޗައިނާ އާއި ޖަޕާން ފަދަ ގައުމުތަކުން އެމެރިކާއާއި ކުރާ ވިޔަފާރީގައި ޑޮލަރުގެ މުއާމަލާތްތަކުން ލިބޭ ފައިދާ އިންވެސްޓްކުރަނީ އެމެރިކާގަ އެވެ. ބޭނުމަކީ ޑޮލަރުގެ އަގު މަތިކޮށް މި ގައުމުތަކުން އެމެރިކާއަށް އެކްސްޕޯޓް ކުރާ މުދާ އެމެރިކާގައި އަގު ހެޔޮކުރުމެވެ. އަދި އެމެރިކާއަށް ތޮޔޮ ވިއްކައިގެން އަރަބި ގައުމަތަކަށް ލިބޭ އާމްދަނީގެ ނަފާ އިތުރު ކުރުމަށްވެސް އެފައިސާ އެމެރިކާގައި އިންވެސްޓްކުރެ އެވެ. އެހެންވީމާ، ބޮޑެތި އިޤްތިޞާދުތަކުން ލިބޭ ފައިދާ ދައުރު ކުރަނީ އެމެރިކާގެ އިޤްތިޞާދުގެ ތެރޭގަ އެވެ.\nޗައިނާގެ ޔުއާން، އެމެރިކާ ޑޮލަރުގެ ރަސްކަމަށް ނިމުމެއް ގެނެސްފިނަމަ މިހާރު މިއޮތް ހަމައަށް ބަދަލު އަންނާނެ އެވެ. އަޅުގަނޑުމެން ޑޮލަރަށް ރުފިޔާ ޕެގް ކޮށްގެން ހަމަ ތިބޭނީތޯ އެވެ. ނޫނީ މިހާރުން ފެށިގެން ޤައުމަށް ވަންނަ ހުރިހާ ބޭރުގެ ފައިސާއަކަށް ބަރޯސާވާނީތޯ އެވެ. ހާއްޞަކޮށް ޔޫއާންއާ ދޭތެރޭ ވިސްނާލުން މުހިންމެވެ.\nއެޑިޓަރުުގެ ނޯޓް: މެނޭޖްމެންޓް ދާއިރާއިން މަތީ ތައުލީމް ހާސިލް ކުރައްވާފައިވާ އަލީ ޚާލިދަކީ ޒަމާނީ ހިންގުންތެރި ކަމުގައި އިލްމީ ބޭފުޅެކެވެ. ވަކީން ހާއްސަކޮށް މަސްވެރިކަމުގެ މެނޭޖްމެންޓަކީ އަލީގެ ވަރަށް ހާއްސަ ދާއިރާއަކަށްވާއިރު ސަރުކާރުގެ ވަޒީފާތަކާއި ރާއްޖޭގެ ބްރޯޑްކާސްޓް މިޑިއާގައި އިސް ރޯލެއް އަދާ ކުރެއްވުމުގެ ސަބަބުން އަލީ އަކީ ގިނަ ތަޖުރިބާތަކެއް ލިބިވަޑައިގެން ހުންނެވި މީހުން ބަލައިގަންނަ ބޭފުޅެކެވެ. އޮންލައިން ބްލޮގާއެއްގެ ގޮތުގައި ހިންގުންތެރި ކަމުގެ ދާއިރާއިން އަލީ ޚާލިދުގެ ވަރަށް ގިނަ އިލްމީ ލިޔުންތައް އެބަހުއްޓެވެ. އޮންލައިންކޮށް ފޮތް ވެސް ލިޔުއްވާފައި ވެއެވެ. ރާއްޖޭގެ ބައެއް ނޫސް މަޖައްލާތަކަށް ވެސް މީގެ ކުރިން އަލީ ޚާލިދު ލިޔުއްވެވި އެވެ. އޭނާގެ އިލްމީ ލިޔުއްވުންތައް ވީނިއުސް އޮންލައިންގައި ޝާއިއުވާން ފެށުމަކީ އޭނާގެ ލިޔުންތެރި ކަމުގެ އާ ފެށުމެކެވެ. ވީ ނިއުސްއަށާއި ނޫހުގެ ކިޔުންތެރިންނަށް އޮތް މުއްސަނދި ކަމެކެވެ. މިލިޔުމަކީ އަލީ ޚާލިދުގެ އަމިއްލަ ބްލޮގުން ނަގާފައިވާ ލިޔުމެކެވެ.


Tottenham Balikoh Liverpool Champions League Kaamiyabukoffi\nލިވަޕޫލުގެ ކުޅުންތެރިން އުފާފާޅު ކުރަނީ ފޮޓޯ:---\nޓޮޓެންހަމް ބަލިކޮށް ލިވަޕޫލް ޗެމްޕިއަންސް ލީގު ކާމިޔާބުކޮށްފި\nޓޮޓެންހަމް ބަލިކޮށް ލިވަޕޫލް ހަ ވަނަ ފަހަރަށް ޔުއެފާ ޗެމްޕިއަންސް ލީގު ކާމިޔާބުކޮށްފި އެވެ.\nލިޔަވަޕޫލުން މިރޭގެ ފައިނަލް މެޗު ކާމިޔާބު ކުރީ 2-0 ގެ ނަތީޖާއަކުންނެވެ.\nލިވަޕޫލުން ވަނީ މެޗުގެ ވަރަށް ކުރީކޮޅު ލީޑު ނަގާފައެވެ. އެޓީމަށްލީޑު ނަގައިދިނީ މެޗުގެ 1 ވަނަ މިނެޓުގައި ލިބުނު ޕެނަލްޓީ އަކުން މުހައްމަދު ސަލާހް އެވެ. މި ޕެނަލްޓީ އަކީ ޓޮޓެންހަމްގެ ކުޅުންތެރިއަކު ޕެނަލްޓީ އޭރިއާ ތެރޭގައި ބޯޅާގައި އަތްލުމުން ލިވަޕޫލަށް ލިބުނު ޕެނަލްޓީ އެކެވެ.\nލިވަޕޫލުން މެޗުގެ ކުރީކޮޅު ނެގި ލީޑާއެކު އެޓީމުން ކުޅެމުން ދިޔައީ ޑިފެންސިވް ކުޅުމެކެވެ. ނަމަވެސް ގިނަ ވަގުތު ބޯޅަ ހިފަހައްޓާ މެޗު ޑޮމިނޭޓު ކުރީ އެޓީމުންނެވެ.\nފުރަތަމަ ޓޮޓެންހަމްގެ ފަރާތުން މާގިނަ ހަމަލާތަކެއް ފެނިގެން ގޮސްފައިނުވި ނަމަވެސް މެޗުގެ ފުރަތަމަ ހާފުގައި ޓޮޓެންހަމްގެ މޫސާ ސިސޯކޯ އަށާއި ސަން އަށް ވެސް ވަނީ ލަނޑު ޖަހަން ރަނގަޅު ފުރުސަތުތަކެއް ލިބި ބޭކާރުވެފައެވެ.\nމެޗުގެ ފުރަތަމަ ހާފު ނިމުނީ 1-0 ގެ ނަތީޖާއަކުން ލިވަޕޫލް ކުރީގައި އޮވެއެވެ.\nމި މެޗުގައި ލިވަޕޫލުން ޖެހި ދެވަނަ ލަނޑު މެޗު ނިމެން މިނެޓު ކޮޅަކަށްވެފައިވަނިކޮށް އެޓީމަށް ކާމިޔާބުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެން ނިކުތް އޮރީގީ އެވެ. އޮރީގީ ވަނީ ޗެމްޕިއަންސް ލީގުގެ ސެމީ ފައިނަލުގެ ދެވަނަ ލެގުގައި ބާސެލޯނާ ކޮޅަށް ވެސް މުހިންމު ލަނޑުތަކެއް ލިވަޕޫލަށް ކާމިޔާބު ކޮށްދީފައެވެ.\nމިރޭގެ މެޗުން މޮޅުވެ ލިވަޕޫލުން ޗެމްޕިއަންސް ލީގު ކާމިޔާބުކުރުމާއެކު އެޓީމަށް ޔޫއެފާ ސުޕަ ކަޕުން ޖާގަ ލިބިގެންދާނެއެވެ. ޔޫއެފާ ސުޕަ ކަޕުން ޖާގަ ލިބެނީ ޔޫރޮޕުގެ އެންމެ ބޮޑު ދެ ފުޓްބޯޅަ މުބާރާތް ކަމުގައިވާ ޔޫއެފާ ޗެމްޕިއަންސް ލީގާއި ޔޫރޮޕާ ލީގު ކާމިޔާބު ކުރާ ދެ ޓީމަށެވެ. މިފަހަރުގެ ޗެމްޕިއަންސް ލީގު ކާމިޔާބު ކުރި ޓީމުގެ ގޮތުގައި ލިވަޕޫލުން ސުޕަ ކަޕްގެ ޖާގަ ކަށަވަރު ކޮށްފައިވާއިރު ލިވަޕޫލާ ދެކޮޅަށް ނިކުންނާނީ ޔޫރޮޕާ ލީގު ކާމިޔާބު ކުރި ވާދަވެރި އިނގިރޭސި ޓީމު، ޗެލްސީ އެވެ.\nޓޮޓެންހަމް ކުޅިވަރު ފުޓްބޯޅަ ލިވަޕޫލް


Ranveer Singh Ge Maama Maru Vejje - Vaguthu\nރަންވީރު ސިންގްގެ މާމަ މަރުވެއްޖެ\n11 މަސް ކުރިން ( ޖޫން 5, 2018 )\nބޮލީވުޑްގެ ކުޅަދާނަ ތަރި ރަންވީރު ސިންގްގެ މާމަ މަރުވެއްޖެއެވެ.\nއިންޑިއާގެ ނޫސްތަކުން ރިޕޯޓްކޮށްފައިވާ ގޮތުގައި ރަންވީރުގެ މާމަ މަރުވެފައިވަނީ ރޭގެ ވަގުތެއްގައެވެ. އަދި މަރުވީ ވަރަށް ގިނަ ދުވަހު ބަލިވެ އުޅުމަށް ފަހުގައި ކަމަށްވެސް ރިޕޯޓްތަށް ބުނެއެވެ.\nމާމަގެ މަރާއި ގުޅިގެން ރަންވީރު ވަނީ ކުރިއަށް ހުރި ބައެއް ފިލްމުތަކުގެ ޝޫޓިންގްތަށް ކެންސަލް ކުރުމަށްފަހު އާއިލާއާއި އެކު ވަގުތު ހޭދަކުރުމަށް ގޮސްފައެވެ.\nރަންވީރުގެ މާމަގެ މަރާއި އެކު ސިންގް އާއިލާއަށް ބޮޑު ސިހުމެއް ލިބިފައިވާއިރު އިންޑިއާގެ ނޫހަކަށް ދިން އިންޓަވިޔުއެއްގައި ރަންވީރު ބުނެފައިވަނީ މާމައަކީ އޭނާގެ ހުރިހާވެސް އެއްޗެއް ކަމަށާއި މާމައަށް ދެވިފައިވަނީ ވަރަށް ހާއްސަ ލޯތްބެއް ކަމަށެވެ.\n" މާމައަކީ އަހަރެންގެ ހުރިހާވެސް މީހަކީ. މާމަ ވަރަށް ލޯބިވާނެ އަހަރެން ދެކެ. އަބަދުވެސް ވަރަށް ސަކަރާތް ޖަހާނެ. ގެއްލިގެން އެދިޔައީ އަހަރެން އެންމެ ލޯބިވާ އެކަކު " އަސަރާއި އެކު ރަންވީރު ބުނެފައިވެއެވެ.\nރަންވީރުގެ މާމަ މަރުވި އިރު އޭނާ ދަނީ ޒޯޔާ އަކްތަރުގެ ގުލީ ބޯއީގެ މަސައްކަތް ކުރަމުންނެވެ. އަދި މާމަ މަރާއި އެކު އެ ފިލްމުގެ ޝޫޓިންތަށް ފަސްކޮށްފައިވާއިރު އެ ފިލްމު ރިލީސް ކުރާ ތާރީހު ބަދަލުވުމަކީވެސް އެކަށީގެންވާ ކަމެއް ކަމުގައި މަސްރަހު ދިރާސާ ކުރާ ފަރާތްތަކުން ބުނެއެވެ.\nރަންވީރު ކުރިކަމަކުން ސަޕޯޓަރުންތަކަކަށް އަނިޔާވެއްޖެ\nދިޕިކާގެ ހެދުމުގައި ހުރި ކިލާތައް ފުހެދިނުމުން ރަންވީރަށް ސަމާލުކަން


Idhikolhu memberun majlis gai miadhu ihuthijaaju nukurey! mivee kihineh?\n3 ޑިސެންބަރ 20194ކޮމެންޓް\nއިދިކޮޅު މެމްބަރުން މަޖިލީހުގައި މިއަދު އިހުތިޖާޖް ނުކުރޭ! މިވީ ކިހިނެއް؟\nކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން އުފުލި މަނީލޯންޑްރިންގެ ދައުވާ އެމަނިކުފާނުގެ މައްޗަށް ސާބިތުވެފައިވާއިރު، އެމަނިކުފާނުގެ މައްޗަށް ވަނީ ފަސް އަހަރުގެ ޖަލު ހުކުމެއް އިއްވާފަ އެވެ. އަދި އެކަމާއި ގުޅިގެން އެމަނިކުފާނު މިނިވަން ކުރުމަށް ގޮވާލާ އިދިކޮޅު ޕާޓީތަކުން އަންނަނީ މުޒާހަރާ ކުރަމުން ނެވެ.\nރައީސް ޔާމީން މިނިވަން ކުރަންދެން މަދަނީ ބަސްނޭހުމަކަށް ދިއުމަށް އިދިކޮޅު ކޯލިޝަންގެ ބައެއް މެމްބަރުން ގޮވާލެއްވި އިރު ކޮންމެ ރެޔަކުވެސް އިދިކޮޅު މެމްބަރުން އަންނަނީ މާލޭގެ އެކި ސަރަހައްދު ތަކުގައި މުޒާހަރާ ކުރަމުންނެވެ. އަދި އިދިކޮޅު ކޯލިޝަނަށް ނިސްބަތްވާ މަޖިލީހުގެ މެމްބަރުން ވިދާޅުވެ ފައިވަނީ ރައީސް ޔާމީން މިނިވަން ކުރަންދެން އެބޭފުޅުންވެސް މަޖިލީހުގައި މުޒާހަރާ ކުރާނެ ކަމަށެވެ.\nއެގޮތުން އިއްޔެ ބޭއްވި މަޖިލީހުގައި އެ މެމްބަރުންވަނީ މަޖިލީހުގެ ތަޅުމުގައި އިހްތިޖާޖު ކުރައްވާފައެވެ. އެގޮތުން އިދިކޮޅު ކޯލިޝަނަށް ނިސްބަތްވާ ހަތަރު ވަރަކަށް މެމްބަރުން ވަނީ، މަޖިލީހުގެ ތަޅުމުގައި ވާހަކަދައްކަވާ ކޮންމެ މެންބަރެއްގެ އަރިހަށް ވަޑައިގެން އެ މެންބަރެއްގެ ވަށައި ތިއްބަވައިގެން ރައީސް ޔާމީން މިނިވަންކުރުމަށް ގޮވާލައްވަމުންނެވެ.\nއެހެންނަމަވެސް، މިއަދު ރައްޔިތުންގެ މަޖިލީހުގެ ޖަލްސާ ކުރިއަށް ދާއިރު، އިދިކޮޅު ކޯލިޝަނަށް ނިސްބަތްވާ މެމްބަރުންގެ ހިލަމެއް ނުވެ އެވެ. އަދި އެބޭފުޅުން ކޮންމެ ދުހަކު ކުރައްވާނެ ކަމަށ ްވިދާޅުވި އިހުތިޖާޖް މިއަދު ކުރައްވާފަ އެއް ނުވެ އެވެ.\nރައީސް ޔާމީންގެ މައްޗަށް ދައުލަތުން އުފުލި މަނީ ލޯންޑަރިންގެ ދައުވާ ސާބިތުވެ ރައީސް ޔާމީން ފަސް އަހަރަށް ޖަލަށް ލުމަށާއި ފަސް މިލިއަން ޑޮލަރުން ޖޫރިމަނާކުރުމަށް ކްރިމިނަލް ކޯޓުން ހުކުމްކުރީ މިދިޔަ ބުރާސްފަތި ދުވަހު އެވެ.\nމަޖިލިސް 2019 ޕީއެންސީ ޕީޕީއެމް ރައީސް ޔާމީން\nމިއަދު އެމީހުންގެ ރެސްޓް ދުވަސް ދެން ކޮންމެ ދުވަހަކު ހަމަ އޮންނާނެ.... އހުތިޖާޖު. ކުރުން....\nއެވީ ގޮތަކީ ހޭނުލެވުނީ. މިހާރު ހޭލެވުނީމާ އެތިބީ ހަޅޭއްލަވަން އައިސް.\nއެބޭފުޅުން މަޖްލީހަށް ހޮ އްވަވާފަަ އިތިބީކީ މަޖްލީހުގަ އި އިހުތިޖާޖް ކުރާކަންނޫން. ރަ އްޔިތުންނަށް ކަންކަން މަގުފަހިކޮށް ދާ އިރާ ތަރަ އްްްޤީ ކުރުމަށް މަސަ އްކަތް ކުރެ އްވުމަން.\nތިވާނީ އޮޅުމަކަށް އެމީހުން ތިކަމެއް ނުކުރާނެ ؟


Midhiya aharu javvah dhookuri viha maadhaathah record minvarakah ithuru vejje!\nދުނިޔެ ހޫނުވުމާއި ދެކޮޅަށް ކުރަހާފައިވާ ކުރެހުމެއް--\nމިދިޔަ އަހަރު ޖައްވަށް ދޫކުރި ވިހަ މާއްދާތައް ރިކޯޑް މިންވަރަކަށް އިތުރުވެއްޖެ\nޖައްވަށް ދޫކުރާ ވިހަ މާއްދާތައް މިދިޔަ އަހަރު ރިކޯޑް މިންވަރަކަށް އިތުރުވެފައިވާ ކަމަށް އެމެރިކަން މީޓޮރޮލޮޖިކަލް ސޮސައިޓީން (އޭއެމްއެސް) އިން ހެދި ދިރާސާ އިން ދައްކައިފި އެވެ.\nދިރާސާ ރިޕޯޓުގައިވާ ގޮތުން ޖައްވަށް ދޫކުރާ ވިހަ މާއްދާތަކުގެ އަދަދު 1990 ގައި ހުރި ވަރަށް ވުރެ 2018 ވަނަ އަހަރު ވަނީ 43 އިންސައްތަ އިތުރުވެފަ އެވެ. އެގޮތުން އޯޒޯން ފަށަލައަށް ގެއްލުންދޭ ކާބޮންޑައި އޮކްސައިޑް، މީތޭން އަދި ނައިޓްރޮސް އޮކްސައިޑް ގެ އަދަދު ޖައްވުގައި ވަނީ ރިކޯޑް އަދަދަކަށް މަތިވެފަ އެވެ.\nކާބޮންޑައި އޮކްސައިޑްގެ އަދަދު އެކަނިވެސް ވަނީ 407.4 ޕާޓްސް ޕާ މިލިއަނަށް އިތުރުވެފަ އެވެ. އޭއެމްއެސްގެ ދިރާސާގައި ބުނެފައި ވަނީ މިއީ ވޭތުވެދިޔަ 800،000 ދުވަހުގެ ތެރޭގައި މި މާއްދާ އެންމެ މަތިވި ފަހަރު ކަމަށެވެ.\nދިރާސާތަކުން ދައްކާ ގޮތުގައި މިދިޔަ އަހަރަކީ ހަތަރު ވަނައަށް ދުނިޔެ ތަޖުރިބާ ކުރި އެންމެ ހޫނު ގަދަ އަހަރެވެ. 1800 ގައި ރިކޯޑްތައް ބަލަހައްޓަން ފެށިއިރު މިހާތަނަށް އެންމެ ހޫނު އަހަރެެއްގެ ގޮތުގައި ރެކޯޑް ކުރެވިފައިވަނީ 2016 އެވެ.\nދިރާސާއިން ދައްކާ ގޮތުގައި 1993 ވަނަ އަހަރާއި އަޅާބަލާއިރު މިދިޔަ އަހަރު ކަނޑުގެ ލޮނުގަނޑު ވަނީ 3.2 އިންޗީގެ ރިކޯޑް އަދަދަކަށް އުފުލިފަ އެވެ. ކަނޑުގެ ލޮނުގަނޑު ދަނީ ކޮންމެ ދިހަ އަހަރަކު އެވްރެޖްކޮށް 1.2 އިންޗި އުފުލެމުންނެވެ.\nކަނޑުގެ ފިނިހޫނުމިން 2016 ވަނަ އަހަރު ރިކޯޑް ހޫނުމިނަށް ވުރެ ދަށްވެފައިވީ ނަމަވެސް، ފިނިހޫނުމިން އަދިވެސް ހުރީ 1980 އާއި 2010 ދެމެދު ހުރި ވަރަށް ވުރެ މަތީގަ އެވެ.\nނޭޝަނަލް އޯޝޭނިކް އެންޑް އެޓްމޮސްފެރިކް އެޑްމިނިސްޓްރޭޝަންސް ސެންޓާ ފޯ އެންވަޔަރުމެންޓަލް އިންފޯމޭޝަންގެ ބައިވެރިވުމާއެކީ ކުރިއަށް ގެންދިޔަ ދިރާސާގައި 57 ގައުމަކުން 475 ވުރެ ގިނަ ސައިންޓިސްޓުން ބައިވެރިވި އެވެ.\nމޫސުން މޫސުމަށް އަންނަ ބަދަލުތައް\nތި ވިހަތަށް ސާފުކުރުމަށް ޑރ އުގެއިލް ފޮނުވާ.


Uthemain Nerefaiva Report Thahqeeqkoh Fiyavalhu Elhumah Jamiyyathul Salafin Govaalavvaifi | Dhiislam\nއުތެމައިން ނެރެފައިވާ ރިޕޯޓު ތަޙްޤީޤުކޮށް ފިޔަވަޅު އެޅުމަށް ޖަމްޢިއްޔަތުއް ސަލަފުން ގޮވާލައްވައިފި\nއުތެމައިން ނެރެފައިވާ ރިޕޯޓު ތަޙްޤީޤުކޮށް ފިޔަވަޅު އެޅުމަށް ޖަމްޢިއްޔަތުއް ސަލަފުގެ ޢިލްމުވެރިންގެ މަޖްލީހުން ގޮވާލައްވައިފިއެވެ.\nއިއްޔެގެ ވަޤުތެއްގައި ޖަމްޢިއްޔަތުއް ސަލަފުގެ ސޯޝަލް މީޑިޔާ ޕޭޖުތަކުގައި އެބޭފުޅުން ޢާއްމު ކުރައްވާފައިވާ ބަޔާނެއްގައި ވިދާޅުވެފައިވާ ގޮތުގައި އަޅުގަނޑުމެން ދިވެހިންނަށް ލިބިފައިވާ އެއްމެ އަގުބޮޑު ނިޢުމަތަކީ އިސްލާމްދީނެވެ. އަދި މިލޮބުވެތި ދީނުގެ އޯގާތެރިކަމާއި ލުއިފަސޭހަކަން ކައިބަފައިންނަށް ވިސްނުނީއްސުރެން، އެބައިމީހުންގެ އަންނަން އޮޔް ޖީލުތަކަށް މިދީން ފޯރުކޮށްދެއްވުމަށާއި، މިދީން ދިވެހި ފަސްގަނޑުން ފިލައިދިޔަނުދީ ބޭއްވުމަށްޓަކައި ވަރުގަދަ ޖިހާދުތަކެއް ކުރައްވާފައިވާކަން ތާރީޚުން ފެންނަން އެބައޮތެވެ.\nއެހެނަސް، އިސްލާމްދީނުގެ ޢަދާވާތްތެރިން، މިސަމާޙަތްތެރި ދީނާއިމެދު ޙަސަދަވެރިވެ، އަޅުގަނޑުމެންގެ ތެރެއިން އިސްލާމްދީން ފޭކޮށްލުމަށް އެބައިމީހުންދަނީ ރެޔާއި ދުވާލު މަސައްކަތްކުރަމުން ކަމަށް މިރިޕޯޓުގައި ފާހަގަ ކުރައްވާފައިވެއެވެ. މިގޮތުން މަދަނީ ޖަމްޢިއްޔާތަކުގެ ޞިފަޞިފައިގައްޔާއި، ތަފާތު އެކި ޞިފަޞިފައިގައި މިދިވެހި ފަސްގަނޑުގައި އެފަދަ މަސައްކަތް ކުރެވެމުންދާކަން ދިވެހި ރައްޔިތުން ދަނެ، ހުޝިޔާރުވާން ޖެހޭކަމަށްވެސް މިބަޔާނުގައި ވިދާޅުވެފައިވެއެވެ.\nއެބޭފުޅުން ވިދާޅުވެފައިވާ ގޮތުގައި މާތް ނަބިއްޔާ ޞައްލަ ﷲ ޢަލައިހި ވަސައްލަމަގެ އަބުރުފުޅަށް އަރައިގަނެ، ދީނުގެ އަސާސްތަކަށް ފާޑުކިޔާ، އެމްޑީއެން ޖަމްޢިއްޔާއިން ނެރެފައިވާ ރިޕޯޓު ލިޔުނު މީހުންނަށް އެއްވެސް ފިޔަވަޅެއް އަޅާފައި ނުވަނީސް، އަންހެނުންގެ ހައްޤުތަކަށް ވަކާލާތު ކުރުމުގެ ނަމުގައި "އުތެމަ" ޖަމްޢިއްޔާއިންވަނީ އދ ގެ ސީޑޯ ކޮމިޓީއަށް އިސްލާމްދީނުގެ ޙުކުމްތަކާއި އުޞޫލުތަކަށް ފާޑުކިޔާ، މަލާމާތްކުރާ ރިޕޯޓެއް ހުށައަޅާފައެވެ.\n"އިސްލާމްދީނުގެ ހައިބަތާއި ކަރާމާތް ނަގާލާ، އެދީނުގެ އަސާސްތަކަށް ގޮންޖަހާ، ﷲ ގެ ޙުކުމްފުޅުތަކަށް ފާޑުކިޔާ، އިސްލާމްދީނާއި މީސްތަކުން ދުރުކުރަމުންދާ މިފަދަ ޖަމާޢަތްތައް އިންޞާފުގެ ކުރިމައްޗަށް ގެނެސް އެކަމުގައި ބައިވެރިވާ އެންމެހާ ފަރާތްތަކަށް ޙައްޤު އަދަބު ނުދެވޭ ނަމަ މިފަދަ ކަންކަން މުޖްތަމަޢުގައި ތަކުރާޜުވާނޭކަން ކަށަވަރެވެ. އަދި ފަސާދަ އިތުރުވެގެންދާނެއެވެ." ޖަމްޢިއްޔަތުއް ސަލަފުން މިރިޕޯޓުގައި ވިދާޅުވެފައިވެއެވެ.\nޖަމްޢިއްޔަތުއް ސަލަފުންވަނީ ޢަލްމާނީ ފިކުރާއި އިދިކޮޅަށް މީގެ ކުރިންވެސް އަޑު އުފުލައްވާފައެވެ، މިގޮތުން މިދިޔަ ހޯމަ ދުވަހުގެ ރޭ، ސަލަފުގެ ޔޫޓިޔުބް ޗެނަލާއި، ފޭސްބުކް ޕޭޖުން ލައިވް ކުރައްވައިގެންވަނީ "މިޙާލަތުގައި؛ ސެކިއުލަރ ފިކުރުތަކަށް ޖާގަ ނުދެމާ" މިނަމުގައި ޕްރޮގްރާމެއް ވަގުތުން ގެންނަވާފައެވެ. މިޕްރޮގްރާމު މިހާރުވެސް ޖަމްޢިއްޔާގެ ފޭސްބުކް ޕޭޖުން ފެނިވަޑައިގަންނަވާނެއެވެ.\nފާތިމަތު ކިފާޙު ޤުބާދު 47 މިނިޓު ކުރިން


UK ah banduhaihoonukamaa behey Minister eh | Mihaaru\nއިނގިރޭސިވިލާތަށް ބަނޑުހައިހޫނުކަމާ ބެހޭ މިިނިސްޓަރެއް\n12 ޖެނުއަރީ 2019 - 07:45\nސިިއްހަތަށް ފައިދާހުރި ރަނގަޅު ކާނާ ނުލިބޭ ކުދިންގެ އަދަދު އިނގިރޭސިވިލާތުގައި އިތުރުވަމުންދާ ކަމަށާއި މިކަމާ ދެކޮޅަށް މަސައްކަތްކުރާނެ ހަންގާ މިނިސްޓަރެއް ނުވަތަ ބަނޑުހައިހޫނުކަމާ ދެކޮޅަށް މަސައްކަތް ކުރާނެ މިނިސްޓަރެއްގެ މަގާމު ތައާރަފުކުރަން ޖެހިފައިވާ ކަމަށް، ގާނޫނު ހަދާ މަޖިލީހުގެ މެމްބަރުންތަކެއް ވިދާޅުވެއްޖެ އެވެ.\nދިި އެންވަޔަރަމަންޓަލް އޮޑިޓް ކޮމިޓީން ބޭއްވި ބައްދަލުވުމުގައި ބައިވެރިވެވަޑައިގެންނެވި މެމްބަރުތަކެއް ޔުނިސެފްގެ ތަފާސްހިސާބުތަކަށް ރިޔާއަތްކޮށް ވިދާޅުވި ގޮތުގައި އިނގިރޭސިވިލާތުގެ އުމުރުން 15 އަހަރުން ދަށުގެ އާބާދީގެ 19 ޕަސަންޓަކީ މިހާރު އެކަށީގެންވާ ކާނާ ނުލިބޭ ކުދިންނެވެ.\nއެހެން ދިމާވާ ސަބަބުތަކުގެ ތެރޭގައި އާއިލާތަކުގެ ފުދުންތެރިކަން ކުޑަވުމާއި ބައެއް އާއިލާތަކުގައި އާމްދަނީ ހޯދާނެ މީހަކު ނެތުން ފަދަ މައްސަލަތައް ހިމެނެ އެވެ.\nMore evidence of Govt inaction on the deep growing levels of UK hunger and more reasons to implement my #FoodInsecurityBill @MaryCreaghMP @EndHunger_UK https://t.co/EXohufbjy6\n— Emma Lewell-Buck MP (@EmmaLewellBuck) January 10, 2019\nނަމަވެސް އިނގިރޭސި ސަރުކާރުން ބުނާ ގޮތުގައި ފުދުންތެރިކަން ކުޑަ އާއިލާތަކަށް ނިސްބަތްވާ ކުދިން ރިކޯޑް މިންވަރަކަށް މިހާރު ދަށެވެ.\nއެކަމަކު މެމްބަރުން ފާހަގަކުރި ގޮތުގައި އާމްދަނީގެ މައްސަލަތަކާއި ވަޒީފާ ނުލިބުމާއި ތަކެތީގެ އަގުބޮޑުވުން ފަދަ މައްސަލަތަކާ ހެދި، ކުދިންނަށް ލިބެންޖެހޭ ފައިދާ ހުރި ކާނާ ލިބުމުގައި ހުރި ދަތިތައް ބޮޑެވެ. އެހެންވެ މި މައްސަލަ އަށް ހާއްސަ ސަމާލު ކަމެއް ދޭން ޖެހިފައިވާ ކަމަށާއި ކަންކަން މިހާރު ތަރުތީބު ކުރެވިފައިވާ ގޮތުން ސަަރުކާރަށް އަސްލު ބޮޑު މަންޒަރު ނުފެންނަ ކަމަށް މެމްބަރުން ވިދާޅުވި އެވެ.\nމެމްބަރުން ފާހަގަ ކުރި ގޮތުގައި ބަނޑުހައިހޫނުކަމާ ދެކޮޅަށް އެކަށީގެންވާ މަސައްކަތެއް އިނގިރޭސިވިލާތުގައި ކުރެވޭނީ އެކަމަށް މަސައްކަތް ކުރާނެ މިނިސްޓަރަކު ހުރެގެންނެވެ. އަދި އޭނާގެ މަސްއޫލިއްޔަތަކަށް ވާނީ ބަނޑުހައިހޫނުކަން ނައްތައިލުމަށް މަސައްކަތް ކުރުމާއި "ފުޑް ސިކިއުރިޓީ" ކަށަވަރުކޮށް ދިނުމަށް ކަމާ ގުޅުން ހުރި ހުރިހާ ފަރާތްތަކަކާ ގުޅިގެން މަސައްކަތް ކުރުމެވެ.\n"މި މައްސަލައާ ދެކޮޅަށް މަސައްކަތް ކުރާނެ، ޒިންމާ ނަގާނެ އަދި ޖަވާބުދާރީ ވާނެ މިނިސްޓަރަކު ކޮންމެހެން ވެސް ބޭނުންވޭ،" ކޮމިޓީއާ ހަވާލާދީ ބީބީސީން ބުންޏެވެ.\nއިތުރު ލިޔުންތައް ސިއްހަތު ކުޑަކުދިން އިނގިރޭސިވިލާތް ކާބޯތަކެތި ދަތިވުން\nބަނބުކެޔޮ: ކާނާ ޔަގީންކުރަން ކުޑަ މިންވަރެއް


ޕްރިމެއަރ ލީގް: ލިވަޕޫލަށް އާސެނަލްއަތުން ފަސޭހަ މޮޅެއް! | Sandhaanu\nޕްރިމެއަރ ލީގް: ލިވަޕޫލަށް އާސެނަލްއަތުން ފަސޭހަ މޮޅެއް!\nއިނގިރޭސި ޕްރިމިއަރ ލީގުގައި ރޭ އާސެނަލްއާއި ލިވަޕޫލް ބައްދަލުކުރި މެޗް ފަސޭހަކަމާއިއެކު ލިވަޕޫލުން ކާމިޔާބު ކޮށްފިއެވެ. މިމެޗް ލިވަޕޫލުން ކާމިޔާބު ކޮށްފައިވަނީ 3-1ގެ ނަތީޖާއަކުންނެވެ.\nމެޗްގެ ފުރަތަމަ ހާފް އެއްކޮންހެން ޑޮމިނޭޓްކުރީ ލިވަޕޫލުންނެވެ. ނުރައްކާތެރި ހަމަލާތަކެއް ލިވަޕޫލުން އުފެއްދިނަމަވެސް ގޯލެއް ޖެހުމަށް ނާކާމިޔާބުވެ ގިނައިރުތަކެއް ވެފައި ވަނިކޮށް، އާސެނަލްއަށް ލިބުނު ފުރުސަތުގެ ބޭނުން ހިފިއެވެ. ލިވަޕޫލްގެ ޑިފެންސްގެ ފަރުވާކުޑަ ކުޅުމަކުން ލިބުނު ބޯޅަ، މެޗްގެ 25 ވަނަ މިނިޓުގައި އާސެނަލްގެ ލަކަޒެޓް މުޅިން ހުސްކޮށްހުރެ ގޯލަށް ފޮނުވާލައިގެން އެޓީމަށް ލީޑް ނަގައިދިނެވެ. ނަމަވެސް މާގިނައިރުތަކެއް ނުވެ 28 ވަނަ މިނިޓުގައި ލިވަޕޫލްގެ ފޯވަޑް ސާޑިއޯ މާނޭ ގޯލެއް ކާމިޔާބު ކޮށްދީ ނަތީޖާ ހަމަހަމަ ކޮށްދިނެވެ. އެއަށް ފަހު 34 ވަނަ މިނިޓުގައި ލިވަޕޫލްގެ ރޮބާޓްސަން އޭނާގެ ޑިފެންސިވް މިސްޓޭކްގެ ބަދަލު ދިނީ ގޯލަކުންނެވެ. ފުރަތަމަ ހާފް ނިމިގެން ދިޔައީ 2-1 ގެ ނަތީޖާއިން ލިވަޕޫލް ކުރީގައި އޮވެގެންނެވެ.\nދެވަނަ ހާފްގައި އާސެނަލްގެ ފަރާތުން ފުރަތަމަ ހާފަށް ވުރެން ރަނގަޅު ކުޅުމެެއް ފެނިގެން ދިޔައެވެ. ނަމަވެސް ދެވަނަ ހާފުގައި ފެނުނު ހަމަ އެކެނި ގޯލް ކާމިޔާބު ކޮށްދިނީ ލިވަޕޫލްލުންނެވެ. މިގޯލް މެޗްގެ 88 ވަނަ މިނިޓުގައި ލިވަޕޫލަށް ކާމިޔާބު ކޮށްދިނީ ލިވަޕޫލްގެ ޑިއޯގޯ ޖޯޓާއެވެ. ޖޯޓާ ކުޅުމުގެ ތެރެއަށް ނުކުތީ މާނޭގެ ބަދަލުގައި މެޗްގެ 80 ވަނަ މިނިޓުގައެވެ. މިމެޗުގައި ލިވަޕޫލުން ގިނަ ބަދަލުތަކެއް ކުރިކަން ފާހަގަ ކޮށްލެވެއެވެ.\nރޭގެ މެޗުން ލިބުނު ތިން ޕޮއިންޓާއިއެކު ލިވަޕޫލް މިވަގުތު އޮތީ ޖުމްލަ9ޕޮއިންޓް ހޯދައިގެން ލީގް ޓޭބަލްގެ2ވަނައިގައެވެ.


Mihaaru Awards: Enme molhu football kulhuntheriyaa ge award Dhagandey - One Online\nރައީސް ސޯލިހު، ދަގަނޑޭއާ އެވޯޑު ހަވާލުކޮށްދެއްވަނީ - ފޮޓޯ/ ރައީސް އޮފީސް\nމިހާރު އެވޯޑްސް: އެންމެ މޮޅު ފުޓްބޯޅަ ކުޅުންތެރިޔާގެ އެވޯޑު ދަގަނޑޭއަށް\nމިހާރު އެވޯޑްސްގެ އަހަރުގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑު، ރާއްޖޭގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގު (ދަގަނޑޭ) ހޯދައިފިއެވެ.\nރޭ ދަރުބާރުގޭގައި ބޭއްވި މިހާރު އެވޯޑްސްގެ ހަފުލާގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑު ދަގަނޑޭއާ ހަވާލުކޮށްދެެއްވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހެވެ.\nމިދިޔަ އަހަރު ދަގަނޑޭ ވަނީ ނިއު ރޭޑިއަންޓް ސްޕޯޓްސް ކްލަބަށް މާލޭ ލީގު ކާމިޔާބުކޮށްދިނުމުގައި އިސް ދައުރެއް އަދާކޮށް، ޓީސީ ސްޕޯޓްސް ކްލަބަށް ދިވެހި ޕްރިމިއާ ލީގު ކާމިޔާބުކޮށްދިނުމަށް މުހިންމު ދައުރެއް އަދާކޮށްފައެވެ.\nދަގަނޑޭގެ ފަހަތުން ދެވަނަ ހޯދީ މިދިޔަ އަހަރު ނިއު އިން ފުނުނު އަލީ ފާސިރު (ސެންޓޭ) އެވެ. އަދި ތިންވަނަ ހޯދީ އީގަލްސްގެ ފޯވަޑް އަހްމަދު ރިޒުވާން (ރިޒޭ) އެވެ.\nދަގަނޑޭ ވަނީ މިހާރު އެވޯޑްސްގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑުގެ އިތުރުން ރަން ބޫޓު ވެސް ހޯދައިފައެވެ. މިދިޔަ އަހަރުގެ ފުޓްބޯޅަ ސީޒަނުގައި ދަގަނޑޭ ވަނީ 42 ލަނޑު ކާމިޔާބުކޮށްފައެވެ.\nމިހާރު އެވޯޑްސްގެ އެހެން އެވޯޑުތަކަށް ބަލާ އިރު، 21 އަހަރުން ދަށުގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑު ހޯދީ އީގަލްސްގެ ހަސަން ރާއިފް އަހުމަދު (ހަންނަ) އެވެ.\nއެންމެ މޮޅު ފިރިހެން ވޮލީބޯޅަ ކުޅުންތެރިޔާގެ އެވޯޑު އަލީ ހުޒާމް (ހުޒާންޓެ) ހޯދި އިރު، އެންމެ މޮޅު އަންހެން ވޮލީ ކުޅުންތެރިޔަކަށް ހޮވުނީ އާއިޝަތު މާޖިދާއެވެ. އަދި ފިރިހެން އެންމެ އުންމީދީ ފިރިހެން ވޮލީ ކުޅުންތެރިޔަކަށް އަރީޒް މުހައްމަދު ހޮވުނު އިރު، އެންމެ އުންމީދީ އަންހެން ވޮލީ ކުޅުންތެރިޔަކަށް ހޮވުނީ ޝަހާ ޝާމިންއެވެ.\nއިންޑިވިޖުއަލް ކުޅިވަރު އެވޯޑު ހޯދީ ބެޑްމިިންޓަން ދެ ކުޅުންތެރިންނެވެ. އެންމެ މޮޅު ފިރިހެން އިންޑިވިޖުއަލް ކުޅުންތެރިޔާގެ އެވޯޑު މުހައްމަދު އަޖުފާން ރަޝީދު ހޯދި އިރު، އެންމެ މޮޅު އަންހެން އިންޑިވިޖުއަލް ކުޅުންތެރިޔާގެ އެވޯޑު ހޯދީ ފާތިމަތު ނަބާހާއެވެ. އިންޑިވިޖުއަލް ކުޅިވަރުތަކުން އެންމެ އުންމީދީ އަންހެން ކުޅުންތެރިޔަކަށް ޓީޓީ ކުޅުންތެރިޔާ ފާތިމަތު ދީމާ އަލީ ހޮވުނު އިރު، އެންމެ އުންމީދީ ފިރިހެން ކުޅުންތެރިޔަކަށް ހޮވުނީ ދުވުންތެރިޔާ މުހައްމަދު ނާއިލްއެވެ.\nއޭގެ އިތުރުން އަހަރުގެ ކުޅިވަރު ޝަހުސިއްޔަތަށް ދޭ “ޒާހިރު ނަސީރު އެވޯޑު” ލިބިވަޑައިގެންނެވީ ހިޔަލީ މުހައްމަދު ރަޝީދަށެވެ.


Real gai Hazard ah aniyaa ge season eh\nރެއާލްގައި ހަޒާޑަށް އަނިޔާގެ ސީޒަނެއް\nޗެލްސީގައި ހޭދަ ކުރި ހަތް އަހަރުގައި އަނިޔާގެ ސަބަބުން މެޗުތައް ގެއްލުނު ވަރަށް ވުރެ، ރެއާލް މެޑްރިޑްގެ ފުރަތަމަ ސީޒަންގައި ހަޒާޑަށް ގެއްލުނު މެޗުތަކުގެ އަދަދު ގިނަ ވެއްޖެ އެވެ.\nޗެލްސީގައި ހޭދަ ކުރި ހަތް ސީޒަންގައ، އަނިޔާގެ ސަބަބުން ހަޒާޑަށް ގެއްލުނީ 20 މެޗެވެ. އެ 20 މެޗުގެ ތެރެއިން އަނިޔާގެ ސަބަބުން ޖެހިޖެހިގެން ފަސް މެޗަށް ވުރެ ގިނަ އިން ހަތް އަހަރު ތެރޭ އޭނާއަށް ފުރުސަތު ގެއްލިފައެއް ނުވެ އެވެ. ޗެލްސީގައި 2015/16 ސީޒަންގައި އޭނާގެ ކުޑަކަޅުވާ މަސަގަނޑަށް އަނިޔާ ވެގެން ފަސް މެޗުން ފުރުސަތު ގެއްލުނެވެ.\nރެއާލް އަށް ބަދަލުވެ ސީޒަން ފެށުމުގެ ކުރިން އޭނާ އަށް ލިބުނު އަނިޔާއެއްގައި ފުރަތަމަ ތިން މެޗުން ފުރުސަތު ގެއްލުނެވެ. އަދި އެކްޓުބަރު މަހު ލިބުނު އަނިޔާގައި ދެ މަސްދު ވަސް ވަންދެން ކުޅުމާ ދުގައި ހުންނަންޖެހުމުން އޭނާ އަށް ޖުމުލަ 16 މެޗުން ފުރުސަތު ގެއްލުނެވެ. ހޮނިހިރު ދުވަހުގެ ރޭ ލެވަންޓޭއާ ދެކޮޅަށް ކުޅުނު މެޗުގައި ހަޒާޑްގެ ކުޑަކަޅުވާއަށް އަނިޔާވުމުން ކުރިއަށް އޮތް 11 މެޗުގައި އޭނާއަށް ނުކުޅެވޭނެކަން ވަނީ ޔަގީންވެފަ އެވެ. އޭރުން ރެއާލް މެޑްރިޑްގައި އޭނާއަށް 27 މެޗުން ފުރުސަތު ގެއްލުނީ އެވެ.\nސީޒަންގެ ފުރަތަމަ އެލްކްލެސިކޯގައި ވެސް ހަޒާޑަށް ނުކުޅެވުނެވެ. އަންނަ ހަފުތާގެ އޮންނަ ސީޒަންގެ ދެ ވަނަ އެލްކްލެސިކޯގައި ވެސް އޭނާ އަށް ނުކުޅެވޭނެ އެވެ. އަދި ސީޒަންގެ ދެ ވަނަ މެޑްރިޑް ޑާބީގައި ވެސް އޭނާ ކުޅެވިފައެއް ނުވެ އެވެ. ޗެމްޕިއަންސް ލީގްގައި މި އަންނަ ބުދަ ދުވަހުގެ ރޭ ރެއާލް މެޑްރިޑް ނުކުންނާނީ މެންޗެސްޓާ ސިޓީ އާ ދެކޮޅަށެވެ.\nޗެލްސީއަށް 100 މިލިއަން ޔޫރޯ ދިނުމަށް ފަހު، ރެއާލްއިން ހަޒާޑް ލައްވައި ސޮއި ކުރިނަމަވެސް އޭނާގެ ކުޅުން މި ސީޒަންގައި އެންމެ އެދެވޭ ގޮތުގައި ދެއްކޭ ގޮތެއް ނުވެ އެވެ.


އިންތިޚާބު – Page4– Maldivian Democratic Party\nއެމްޑީޕީ ކެންޑިޑޭޓުންގެ ސުލޫކީ މިންގަނޑު ޢާންމުކޮށްފި\nކުރިއަށް އޮތް ރައްޔިތުންގެ މަޖިލީހުގެ އިންތިޚާބުތަކުގައި، ދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ކެންޑިޑޭޓުން، އެ ކެންޑިޑޭޓުންނަށް ތާއީދު ހޯދުމަށް މަސައްކަތް ކުރުމުގައި ގެންގުޅެންޖެހޭ ސުލޫކީ މިންގަނޑު އެމްޑީޕީން މިއަދު ޢާންމުކޮށްފިއެވެ. މި ގޮތުން […]\nއެޖެންޑާ 19 އެމްޑީޕީ ކެންޑިޑޭޓުންގެ މާލީ ބަޔާން ހާމަކޮށްފި\nމާލީން ބަޔާން ބެއްލެވުމަށް މިލިންކަށް ފިއްތަވާލައްވާ\nރައްޔިތުންގެ މަޖިލީސް 2019 ގެ އިންތިޚާބަށް އެމްޑީޕީން ކުރިމަތިލުމަށް ޓިކެޓް ލިބިފައިވާ 86 ކެންޑިޑޭޓުންގެ ފޯމް އިލްކެޝަންސް ކޮމިޝަނާ ހަވާލުކޮށްފިއެވެ. މިއަދު ހެނދުނު ފޯމް ހަވާލުކުރުމަށް ބޭއްވުނު އިވެންޓްގައި، އެމްޑީޕީގެ ކެންޑިޑޭޓުންނާ، ގައުމީ މަޖިލިސް […]\n5 ފެބްރުއަރީ 2019 އެމްޑީޕީގެ ފަރާތުން ރައްޔިތުންގެ މަޖިލީސް 2019 އަށް ކުރިމަތިލާ ކެންޑިޑޭޓުންނާ، ކެންޑިޑޭޓުންގެ އޭޖެންޓުންނާ، ކެމްޕޭން މެނޭޖަރުންނާ ކެމްޕޭން ޓީމްތަކުގެ އިސް ފަރާތްތައް ޝާމިލުކޮށްގެން ވަރކްޝޮޕްތަކެއް ހިންގަންފެށިއްޖެއެވެ. 4،5އަދި […]\n03 ފެބުރުއަރީ 2019\nއެމްޑީޕީގެ މަޖިލިސް 19 އެޖެންޑާ19 ކެމްޕެއިން ލޯންޗް ކުރުން\n1 ފެބްރުއަރީ 2019 ވީ ހުކުރު ދުވަހުގެރޭ އެމްޑީޕީން ވަނީ އެޖެންޑާ19 ގެ ނަމުގައި ޕާޓީގެ ރައްޔިތުންގެ މަޖިލިސްގެ އިންތިޚާބުގެ ކެމްޕެއިން ލޯންޗް ކޮށްފައެވެ. މިޖަލްސާ ބާއްވާފައިވަނީ ކާނިވަލް ސަރަހައްދުގައެވެ. އަދި މިޖަލްސާގައި ރައީސުލްޖުމްހޫރިއްޔާ […]\nއެމްޑީޕީ މަޖިލިސް19 އެޖެންޑާ 19 ކެމްޕެއިންގެ ސްޕޯކްސްޕާރސަން އަކަށް އަފްޝަން ލަޠީފް ހަމަޖައްސައިފި\nއެމްޑީޕީ މަޖިލިސް19 އެޖެންޑާ 19 ކެމްޕެއިންގެ ސްޕޯކްސްޕާރސަން އަކަށް ޕާޓީގެ ޑެޕިއުޓީ ސެކްރެޓަރީ ޖެނެރަލް އަފްޝަން ލަޠީފް ހަމަޖައްސައިފިއެވެ.


Covid-19 In Rakkaatherivaan Dexamethasone Kaanveekee Noon: Dr. Faisal - Vaguthu\nކޮވިޑް-19 އިން ރައްކާތެރިވާން ޑެކްސާމެތަޒޯން ކާންވީކީ ނޫން: ޑރ. ފައިސަލް\nކޮވިޑް-19 އަށް ފަރުވާއެއް ކަމަށް ބުނެ، ހޯދި ޑެކްސާމެތަޒޯނުން ދަށް ކުރަނީ ދިފާއީ ނިޒާމުން ކުރާ މަސައްކަތް ކަމަށާއި ބަލިން ރައްކާތެރިވާން ބޭސް ބޭނުން ނުކުރުމަށް ކުޑަކުދިންގެ ހާއްސަ ޑޮކްޓަރު ޑރ. އަހުމަދު ފައިސަލް ރޭ ވިދާޅުވެއްޖެ.\nފައިސަލް ކުރެއްވި ޓުވީޓެއްގައި ވިދާޅުވީ ޑެކްސާމެތަޒޯނުން ފައިދާވީ ކޮވިޑް-19 ގެ ބަލީގައި ހާލު ބޮޑުވި މީހުންނަށް ކަމަށެވެ. އަދި އޮކްސިޖަން ގުޅަން ނުޖެހުނު މީހުންނަށް މި ބޭހުންވި ފައިދާއެއް ނެތް ކަމަށް ވެސް ފައިސަލް ވިދާޅުވިއެވެ.\nކޮވިޑް-19 އަށް ބޭހެއް ހޯދައިފި!\nފައިސަލް ވިދާޅުވި ގޮތުގައި ޑެކްސާމެތަޒޯނުން ވައިރަސް އިތުރުވުމަކީ ވެސް އެކަށީގެންވާ ކަމެކެވެ.\nޑެކްސާމެތަޒޯނުނުް ދަށްކުރަނީ އިންފުލެމޭޝަން (ދިފާޢީ ނިޒާމުން ކުރާ މަސައްކަތް)\nބަލިން ރައްކާތެރިވާން މި ބޭސް ކާންވީކީނޫން\nމި ބޭހުން ފައިދާވިކަމަށް ދެއްކީ ކޮވިޑުގައި ވަރަށް ބަލިވި ?ނަށް\nއޮކްސިޖަން ގުޅަން ނުޖެހޭމީހުންނަށް މީގެން ވީ ފައިދާއެއް ނެތް، މީގެން ވައިރަސް އިތުރުވެސްވެދާނެ https://t.co/lkknRbx671\n— Ahmed Faisal (@Faisalnaifaru) June 17, 2020\n"ޑެކްސާމެތަޒޯނުން ދަށް ކުރަނީ އިންފުލެމޭޝަން (ދިފާއީ ނިޒާމުން ކުރާ މަސައްކަތް) ބަލިން ރައްކާތެރިވާން މި ބޭސް ކާންވީކީ ނޫން. މި ބޭހުން ފައިދާވި ކަމަށް ދެއްކީ ކޮވިޑްގައި ވަރަށް ބަލިވި މީހުންނަށް،" ފައިސަލްގެ ޓުވީޓުގައިވެއެވެ.\nކޮވިޑް-19 އަށް ހޯދުނު ބޭހަކީ ރާއްޖޭގައިވެސް ހުންނަ ބޭހެއް\nހަލުވިކަމާއެކު ދުނިޔޭގެ އެކި ކަންކޮޅުތަކުގައި ފެތުރެމުން ގެންދާ ކޮވިޑް-19 އަށް ބޭހެއް ހޯދިއިރު، މި ބޭހުން ކޮވިޑް-19 ޖެހިގެން ހާލު ސީރިއަސްވާ މީހުންގެ ފުރާނަ ސަލާމަތް ކުރުމަށް ވަރަށް ބޮޑު އެހީ އެއް ވެދެއެވެ.\nއިނގިރޭސިވިލާތުގައި މި ބައްޔަށް ފަރުވާ އެއް ހޯދުމަށް ތަފާތު ބޭސްތައް ބޭނުން ކުރަމުން އައިސް، މި ބޭހުން ފާހަގަކޮށްލެވޭ ވަރުގެ ބަދަލެއް އަންނަކަން ވަނީ ދެނެގަނެވިފައެވެ. އަދި އެ ގައުމުގެ ސިއްހީ މާހިރުން ބުނެފައި ވަނީ މި ބޭސް ކުރިން ބޭނުން ކުރެވުނު ނަމަ 4،000 އާއި 5،000 އާއި ދެމެދުގެ މީހުންގެ ފުރާނަ އެ ގައުމުން ސަލާމަތް ކުރެވުނީސް ކަމަށެވެ.\nމިއީ އަގު ހެޔޮ އަދި ފަސޭހައިން ލިބޭ ބޭހަކަށް ވުމުން މިއީ ކޮވިޑް-19ގެ ނުރައްކާ ބޮޑު ފަގީރު ގައުމުތަކަށް ވަރަށް މުހިންމު ބޭހަކަށް ވާނެކަން ދިރާސާ ޓީމުން ވަނީ ފާހަގަކޮށްފަ އެވެ.\nޖޫން 18, 2020 12:13\nބަލަގަ އެމީހުން ބުނެފައޭއޮތީ ތިހުރިހާ އެއްޗެއް.\nޖޫން 18, 2020 12:47\nވަރަށް ހަބަރަށް އަރާހިތުން ޓުއިޓު ކުރާ މީހެއް.\nޖޫން 18, 2020 14:04\nމީ ވަރަށް ފޮނި، ދެއްކުންތެރި ޑޮކްޓަރެއްކަން، މީނަގެ ޢަމަލުތަކުން ސާބިތު ވެއެވެ. ބައެއްފަހަރު ބަސްމަގު ހުންނަނީ، އަތިރިމަތީ ފާޑަށެވެ.\nޖޫން 18, 2020 14:22\nއެބޭހުގެ ރިސާޗް ހެދި ޑޮކްޓަރުންނަށް ވުރެ މީނާ މާމޮޅު. އެކަމަކު އެކަން މިއެނގުނީ އެމީހުން އެކަން މުޅިދުނޔެއަށް އެންގީމާ. މިބޭހަކީ މިރާއްޖޭންވެސް ލިބެންހުންނަ ބޭހެއްކަމަށްވާއިރު މިރާއްޖޭގައިވެސް ކޮވިޑްޖެހި މީހުން މަރުވެދިޔަ އިރުވެސް މިހާމޮޅު މީހާ ކީއްވެބާ މިބޭސް ކޮވިޑަށް ބޭނުންނުކުރީ.\nއަސްލުވެސް ވަރަށް ހަަބަރަށް އަރާހިތުން ޓުވީޓުކުރާ މީހެއް މީ ހިތުން މީ ޑަބްލިއުއެޗްއޯގެ ޗީފް ސައިންޓިސްޓް\nޖޫން 18, 2020 14:51\nނަމައަކުން ކެއްކޭނެ ރިހައެއްނޯއްނާނޭ.\nޖޫން 18, 2020 18:38\nލާއިލާހަ އިއްލާ އަންތަ ސުބްޙާނަކަ އިންނީ ކުންތު މިނައް÷ޟޯލިމީން މިހެން ކިޔާބަލަ ތިބާއަށް ޓަކައި ރަހުމަތެއް ބަރަކާތެއް ލިބޭނެ ޢަޅުގަޑުގެ އަތުގައިވާ އެންމެ މޮޅު މެޑިސިން ތަޖްރިބާ ކުރެވިފައިވާތީ ބުނެލީ ޑިޕްރެޝަންއާ އެސްފިންނާ އާ ބިރުވެރި ތަފާތު ކަންތައްތަކާ ސިހުރުންނާ ދުޝްމަނުންގެ ނުބައި ރޭވުންތައް މި ދުޢާއިން ޝިފާލިބިފައިވޭ\nޖޫން 18, 2020 20:16\nފައްކާ ރޯނު އެދުރެއް\nޖޫން 18, 2020 21:17\nމީވެސް ވަރައް އަޚުލާގުދައްމީހެއްދޯ އެކަމަކުކީއްކުރާނީ ޑޮކުތަރެއްވިއްޔަ


"އަޅުގަނޑު މިއަދު ހުރީ ރޯދައަށެވެ! ރޯދައަށް ހުއްޓައި އަޅުގަނޑު ޙައިޟުވީއެވެ! މި9ދުވަހު ރޯދަ ނުވެސް ހިފިދާނެއެވެ! އަޅުގަނޑަށް އޮތީ ކޮންގޮތެއްތޯއެވެ؟"\n"ހަމަ އެއްވެސް ވަރަކަށް ދެރަނުވާށެވެ! ތިބާގެ ނިޔަތް ﷲ ތަޢާލާ ދެނެވޮޑިގެންވެއެވެ. ހުރީ ރޯދައަށްކަން ވެސް ދެނެވޮޑިގެންވެއެވެ. އަދި ރޯދަ ދޫކޮށްލަން ޖެހުމުން ރޯދަ ދޫކޮށްލީވެސް ﷲ ތަޢާލާއަށްޓަކައެވެ! އެކަމުގައި ޢަމަލުކުރަން ﷲ ތަޢާލާ އެންގެވި ގޮތަށް ޢަމަލުކުރުމަށެވެ.\nވީމާ އެއްވެސް ވަރަކަށް ދެރަނުވާށެވެ! އުފާކުރާށެވެ! މީރުކޮށް ކާލައިގެން ހުންނާށެވެ! ތިބާ ރޯދަ ހިފިކަމުގެ ޘަވާބު ﷲ ތަޢާލާ ދެއްވަވާނެތެވެ! އަދި ޙައިޟުވެރިޔާއަށް ކުރުން ހުއްދަ އަޅުކަންކުރަމުން ގެންދާށެވެ! ގިނަގިނައިން ﷲ ތަޢާލާ ހަނދުމަކުރާށެވެ. އަދި މިދުވަސްތަކުން އެންމެ ދުވަހެއް ލިބުނު ނަމަވެސް ރޯދަހިފާށެވެ!"\nޖަވާބު ދެއްވީ ޑރ. މުޙައްމަދު އިޔާޟް ޢަބްދުއްލަޠީފް\nޑރ. އިޔާޟްގެ މިޖަވާބުން އެނގިގެންދަނީ މި ދުވަސްތަކުގައި ރޯދަހިފަން ނިޔަތްގަނެގެންހުރި އަންހެނަކު މިދުވަސްތަކުގެ ކުރިން ޙައިޟުވެފައި ޙައިޟުން ރަނގަޅު ނުވުމުގެ ސަބުންވެސް ރޯދަ ނުހިފި ހުރިނަމަ އެމީހަކަށް އެކަމަށް ﷲ ތަޢާލާ ޘަވާބު ދެއްވަވާނެކަމެވެ. އަދި ކުރީގެ ދުވަސްތަކުގައި ރޯދަ ނުހިފުނީތީ ކަންބޮޑުނުވެ ރަނގަޅުވުމުން އަވަހަށް ރޯދަހިފަން ފަށަންވީކަމެވެ. والله أعلم.


SunOnline: Turkey vote laan 165 aharuge meehaku register koffai othumun suvaaluthakeh\nތުރުކީގައި ވޯޓުލާން 165 އަހަރުގެ މީހެއްގެ ނަން އޮތުމުން ސުވާލު އުފެދިއްޖެ\nރުގިއްޔާ މުހައްމަދު މޫސާ 22 Jan 2019, 13:03\nތުރުކީން ދަނީ އަންނަ މާޗް މަހު ބާއްވަން ހަމަޖެހިފައިވާ އިންތިހާބަށް ތައްޔާރުވަމުން -- ފޮޓޯ: ގެޓީ\nއަންކާރާ (ޖެނުއަރީ 22): ތުރުކީގެ އިންތިހާބުގައި 165 އަހަރުގެ މީހަކު ވޯޓުލާން ރެޖިސްޓާކޮށްފައި އޮތުމުން، އެގައުމުގެ ވޯޓާސް ލިސްޓުގެ ސައްހަ ކަމާ ބެހޭ ގޮތުން ސުވާލު އުފެދިއްޖެ އެވެ.\nތުރުކީގައި މޭޔަރުންނާއި ކައުންސިލަރުން ހޮވުމަށް އަންނަ މާޗް މަހު ބާއްވަން ހަމަޖެހިފައިވާ އިންތިހާބާ ދިމާކޮށް ވޯޓުލާން ރެޖިސްޓާކޮށްފައިވާ މީހުންގެ ލިސްޓުގައި ޝައްކު ކުރެވޭ ކަންތައްތަކެއް ހުރި ކަމަށް އިދިކޮޅު ޕާޓީތަކުން ވަނީ ފާހަގަކޮށްފަ އެވެ.\nސަރުކާރާ އިދިކޮޅު ރިޕަބްލިކަން ޕީޕަލްސް ޕާޓީ (ސީއެޗްޕީ) އާއި ޕީޕަލްސް ޑިމޮކްރެޓިކް ޕާޓީ (އެޗްޑީޕީ)ން ބުނި ގޮތުގައި ވޯޓުލާ މީހުންގެ ލިސްޓު އެންމެ ގިނައިން އޮޅުވާލާފައި ވަނީ ވެރިކަން ކުރާ އޭކޭ ޕާޓީއަށް މީގެ ކުރިން ނާކާމިޔާބުވި ސަރަހައްދުތަކުގަ އެވެ.\nސީއެޗްޕީން ބުނި ގޮތުގައި މިފަހަރު ވޯޓު ލާން 100 އަހަރުން މަތީގެ 6،000 އަށް ވުރެ ގިނަ މީހުން ރެޖިސްޓާކޮށްފައިވެ އެވެ. އޭގެ ތެރޭގައި 1854 ވަނަ އަހަރު އުފަންވި ކަމަށް ބުނާ މީހެއް ވެސް ހިމެނެ އެވެ.\nމީގެ އިތުރުން އެއް ޑިސްޓްރިކްޓުގައި ހަ މަސް ތެރޭ ވޯޓު ލާ މީހުންގެ އަދަދު 95 ޕަސެންޓަށް އިތުރުވި މައްސަލައަކާއި އެއް އެޕާޓްމެންޓަށް 1،000 މީހުން ރެޖިސްޓާ ކުރި މައްސަލައެއް ވެސް ވަނީ ފެންމަތިވެފަ އެވެ.\nތުރުކީގެ އިދިކޮޅު ޕާޓީތަކުން ވަނީ އެގައުމުގެ އިލެކްޝަންސް ކޮމިޝަނުން އެމައްސަލަތައް ތަހުގީގު ކުރުމަށް ގޮވާލައިފަ އެވެ. އަދި ވެރިކަން ކުރާ ޕާޓީން ވެސް ވަނީ ވޯޓާސް ލިސްޓު އޮޅުވާލާފައި ވަނީ އެޕާޓީއަށް ގެއްލުންވާ ގޮތަށް ކަމަށް ބުނެ މައްސަލަ ހުށަހަޅައިފަ އެވެ.\nހަފްތަރަށް ރައްދު ދޭނެ ކަމުގެ އިންޒާރު ތުރުކީން ދީފި\nހާޝުގްޖީގެ މަރާ ގުޅިގެން އދއަށް ފާޑުކިޔުން\nއިސްތަންބޫލުގެ މޭޔަރު ކަމަށް އިދިކޮޅު ޕާޓީގެ ކެންޑިޑޭޓު


America Ge January-6 Hamanujehun Huttuvan Ulhunu4Fuluhaku "Kuliakah" Maruvejje - Vaguthu\nއެމެރިކާގެ ޖަނަވަރީ-6 ހަމަނުޖެހުން ހުއްޓުވަން އުޅުނު ހަތަރު ފުލުހަކު "ކުއްލިއަކަށް" މަރުވެއްޖެ\nއެމެރިކާގެ ގާނޫނު ހަދާ މަޖިލީހަށް މިއަހަރުގެ ޖަނަވަރީ 06 ވަނަ ދުވަހު އޭރުގެ ރައީސް ޑޮނަލްޑް ޓްރަމްޕްގެ ސަޕޯޓަރުން ވަދެ ހިންގި ހަމަނުޖެހުންތައް ކޮންޓްރޯލް ކުރުމުގެ މަސައްކަތް ކުރި ފުލުހުންގެ ތެރެއިން ހަތަރު ފުލުހަކު މިހާތަނަށް އެކިދުވަސް މަތިން ކުއްލިއަކަށް މަރުވެފައިވާ ކަމަށް އެމެރިކާގެ މީޑިއާތަކުން ބުނެފިއެވެ.\nއެމެރިކާގެ މީޑިއާތަކުން ރިޕޯޓް ކުރާ ގޮތުގައި މެޓްރޮޕޮލިޓަން ޕޮލިސް ޑިޕާޓްމަންޓުން މައުލޫމާތުދޭ ގޮތުގައި ހަތަރު ފުލުހުން ވެސް އެކި ދުވަސްމަތިން މަރުވެފައި ވަނީ އަމިއްލައަށެވެ. ހަތަރު މަރުގައި ވެސް ތުހުމަތު ކުރެވޭ އިތުރު ކަންތައްތަކެއް ނެތް ކަމަށް ފުލުހުން ބުނެއެވެ. ނަމަވެސް އެމެރިކާގެ ބައެއް ފަރާތްތަކުން އަންނަނީ ހަތަރު ފުލުހަކު މަރުވި ހާދިސާ އާއި ގުޅިގެން ސުވާލު އުފައްދަމުންނެވެ.\nހަތަރު ފުލުހުންގެ ތެރެއިން އެންމެ ފަހުން މަރުވީ ގަންތާ ހަޝިޑާ ނަމަކަށް ކިޔާ އޮފިސަރެކެވެ. އެމަޖެންސީ ރެސްޕޯންސް ޓީމްގެ ސްޕެޝަލް އޮޕަރޭޝަންސް ޑިޕާޓްމަންޓްގައި މަސައްކަތް ކުރަމުންއައި ގަންތާ މަރުވެފައި ވަނީ ޖުލައި މަހުގެ 29 ވަނަ ދުވަހު އެވެ. އޭގެ ކުރިން ޖުލައި 10 ވަނަ ދުވަހު ކެލީ ނަމަކަށް ކިިޔާ ފުލުހަކު މަރުވިއެވެ. އޭގެ ކުރިން މަރުވި ދެފުލުހުންގެ ތެރެއިން އެކަކީ 12 އަހަރު ވަންދެން އެމެރިކާގެ ސިފައިންގެ ތެރޭގައި މަސައްކަތް ކޮށްފައި ހުރި މީހެކެވެ. އަނެއް އޮފިސަރަކީ ކެޕިޓަލްގެ ސެކިއުރިޓީ ބެލެހެއްޓުމުގައި 16 އަހަރު ވަންދެން މަސައްކަތް ކޮށްފައި ހުރި މީހެކެވެ. އޭނާ އަކީ ވެސް ކުރިން އެމެރިކާ ސިފައިންގެ ތެރޭގައި މަސައްކަތް ކުރި މީހެކެވެ.\nމިހަތަރު ފުލުހުންގެ އިތުރުން ކެޕިޓަލްގެ ހަމަނުޖެހުން ހުއްޓުވަން އުޅުނު އިތުރު ފުލުހަކު ސްޓްރޯކެއް ޖެހިގެން ވެސް އޭޕްރީލް މަހު މަރުވެފައި ވެއެވެ.\nއެމެރިކާގެ ގާނޫނު ހަދާ މަޖިލީހުގެ އިމާރާތައް ޓްރަމްޕްގެ ސަޕޯޓަރުން ވަދެ ހިންގި ހަމަނުޖެހުންތަކާއި ގުޅިގެން 550 މީހެއްގެ މައްޗަށް މިހާތަނަށް ވަނީ ދައުވާ އުފުލާފައެވެ.\nހައުސްގެ ހާއްސަ ކޮމެޓީއަކުން ވެސް ގެންދަނީ ގާނޫނު ހަދާ މަޖިލީހަށް ޓްރަމްޕްގެ ސަޕޯޓަރުން ވަން މައްސަލަ ތަހްގީގު ކުރަމުންނެވެ.\nއެއް ގެއެއްގައި މަރަކަށް ފަހު މަރެއް، ވަރަށް ބިރުވެރި!


އަސާސީ މުސާރަ: 5000.00 ރުފިޔާ\nޑެއިލީ އެލަވަންސް: ވަޒީފާއަށް ނުކުންނަ ކޮންމެ ދުވަހަކަށް 60.00 ރުފިޔާ\nފޯނު އެލަވަންސް: 250.00 ރުފިޔާ\nއިތުރު ގަޑީގައި މަސައްކަތްކުރާނަމަ ހަމަޖެހިފައިވާ އުސޫލުން އިތުރު ގަޑީގެ އިނާޔަތްތައް ލިބޭނެއެވެ.\nދިވެހިރާއްޖޭގެ އިސްލާމީ ޔުނިވަރސިޓީގެ ކެންޓީން\nމަތި ސާނަވީ އިމްތިހާނަކުން2މާއްދާއިން ދަށްވެގެން 'އީ' ގްރޭޑް ލިބިފައިވުމާއެކު، އޭގެ އިތުރުން ހަޔަރ ސެކަންޑްރީ ސްކޫލް ސެޓްފިކެޓް އިމްތިހާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން ނުވަތަ،\nސާނަވީ އިމްތިހާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު އޭގެ އިތުރުން ސެކަންޑްރީ ސްކޫލް ސެޓްފިކެޓް އިމްތިހާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު އެޑްމިނިސްޓްރޭޝަން/މެނޭޖްމަންޓްގެ ދާއިރާއަކުން2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nނޯޓު: މަޤާމަށް މީހަކު ނެގުމުގައި ހީވާގި މުރާލިކަމާއެކު ގިނަވަގުތު މަސައްކަތުގައި އުޅެވޭ މީހުންނަށް އިސްކަންދެވޭނެއެވެ.\nމަސައްކަތުގައި ގެންގުޅޭ ތަކެތި ފަރުވާތެރިކަމާއެކު ބަލަހައްޓާކަން ޔަޤީންކުރުން.\nކައްކާ، ކިޗަން ހެލްޕަރޒް، ވެއިޓަރޒް އަދި ކޭޝިއަރޒްގެ މަސައްކަތްތައް ކުރިއަށް ގެންދަނީ އެންމެ ފުރިހަމައަށްތޯ ބަލާ ސުޕަރވައިޒްކުރުން.\nކެންޓީންގައި މަސައްކަތް ކުރާ ހުރިހާ މުވައްޒަފުންގެ ޕަރފޯމަންސް އެނަލައިޒްކުރުން.\nކެންޓީން ހިންގުމަށް ދަތިތަކެއް ކުރިމަތިވާކަމުގައިވާނަމަ ވީ އެންމެ އަވަހަށް ކުންފުންޏަށް ހިއްސާ ކުރެއްވުމާއި، ދަތިތަށް ހައްލުކުރުން\nކެންޓީން ހިނގަމުންދާ ގޮތުގެ ޑެއިލީ އަޕްޑޭޓްސް ކުންފުންޏަށް ދިނުން.\nމަޑުމައިތިރިކަމާއެކު މުޢާމަލާތުކުރެވޭ ފަރާތްތައް.\nމައިކްރޯސޮފްޓް އޮފިސް ޕެކޭޖް އަދި ޕީއޯއެސް ބޭނުންކުރަން އެނގޭ ފަރާތްތައް.\nވަޒީފާ އަށް އެދޭފަރާތުގެ ވަނަވަރު (ކަރިކިއުލަމް ވީޓޭ)\nއަދާކުރައްވާފައިވާ ނުވަތަ އަދާކުރައްވަމުން ގެންދަވާ ވަޒީފާއާއި ގުޅޭ މައުލޫމާތު އެނގޭނެ ރަސްމީ ލިޔުމުގެ ކޮޕީ\nވަޒީފާއަށް އެދި ހުށަހަޅާ އެޕްލިކޭޝަން އީމެއިލް ކުރައްވާނީ [email protected] އަށެވެ.\nއެޕްލިކޭޝަން ހުށަހެޅުމުގެ ސުންގަޑިއަކީ 22 ޖުލައި 2020 ވަނަ ދުވަހުގެ 14:00 އެވެ.\nމި އިޢުލާނާއި ގުޅިގެން މަޢުލޫމާތު ހޯއްދަވަން ބޭނުންވާ ފަރާތްތަކުން ހެނދުނު 08:00 އާއި މެންދުރު 14:00 އާއި ދެމެދު 3022161 އަށް ގުޅުއްވުން އެދެމެވެ.\nސުންގަޑި: 22 ޖުލައި 2020 1400


Vaahaka: Vanhanaa2(Episode-19) - Vaguthu\n1 އަހަރު ކުރިން ( މެއި 12, 2021 )\nމެއި 11 ވަނަ ދުވަހު ގެނެސްދިން ބައި\nނިހާގެ ހަށިގަނޑަށް ވަރުގަދަ ލޮޅުމެއް އައިސް ތުރުތުރު އަޅަން ފެށިއެވެ. އިލްހާމްއާ ދިމާއަށް އަތް ދިއްކުރަމުން އެއްޗެއް ބުނަން އުޅުނެވެ. ނިހާގެ ދަތްތަކަށް ބާރުވެގެން ދިޔަ ތަން އިލްހާމަށް ފެނުނެވެ. އެޔާއެކު މެޝިނުތަކުން ގޮވަމުން ދިޔަ އަޑު ގަދަވެ އެލާމް އަޅަން ފެށިއެވެ. އިލްހާމް އަވަހަށް ޖެހިގެން ހުރި އެނދުކައިރިއަށް ޖެހިލިއެވެ. އެކި ދިމަދިމާލުން ނަރުސް ކުދިންތައް އައިސް ނިހާގެ އެނދުކައިރިއަށް ޖަމާވެ ފޮތިގަނޑު ކަހާލިއެވެ. ވިހަ ހިނިތުންވުމެއް ވެރިކޮށްގެން ހުރެ އިލްހާމް ބޭރަށް ނުކުތެވެ.\nނިހާގެ ކުރީގެ މެޑިކަލް ފައިލު ހިފައިގެން އައިސީޔޫއާ ދިމާއަށް ދިޔަ އިންޝާއަށް އިލްހާމް ނިކުމެގެން ދިޔަ ތަން ފެނުނެވެ. ނިހާގެ ހާލު ރަނގަޅުވެ ބައްދަލުކުރުމުގެ ފުރުޞަތު ދިނީކަމަށް ހީކޮށް، އޭނާ ނިކާލަށް ގުޅާފައި އެ ޚަބަރު ދިނެވެ. ނިކާލް ހޮސްޕިޓަށް އައިއިރު ނިހާގެ އެހީތެރިޔަކު ހާޟިރުވުމަށް އެދި ހޮސްޕިޓަލުން ގުޅަން ވެސް ގުޅައިފިއެވެ. ޑޮކްޓަރ ބައްދަލު ކޮށްލައްވަން ބޭނުންވާ ވާހަކަ ބުނުމުން އިންޝާއާއި ނިކާލް ވެސް ތިބީ ހިތްހަމަޖެހިފައެވެ. ނަމަވެސް ޑޮކްޓަރުގެ މޫނު ފެނުމާއެކު އެމީހުންގެ ހިތްތެޅެން ފެށީ ނުރައްކާތެރި އިންޒާރުތަކެއް ސިކުނޑިން ދިނުމުންނެވެ.\n"ބައްޕަ އެތެރެއަށް ވަނީ ހުއްދަ ދެއްވައިގެން ނޫންތޯ؟" ނިކާލް ހައިރާންވެފައި އެހިއެވެ.\n"ބައްޕަ ދޯ؟ އިލްހާމް.." ޑޮކްޓަރގެ އަޑުގައި ހިސާބަކަށް ރުޅިވެރިކަން އެކުލެވިފައިވެއެވެ. "މިވަގުތުން ފަށައިގެން ނިހާއަށް ދިމާވާ ކޮންމެ ގެއްލުމެއްގެ ޒިންމާ ނަންގަވަން ޖެހިލައްވާނީ އިލްހާމަށް ކަން އެބޭފުޅާ ކައިރީ ނަންގަނެލަ ދެއްވާތި. ނިހާގެ ހާލު މިހާރު ކުރިޔަށްވުރެން ގޯސްވެއްޖެ. ނިހާގެ ފިޓް ޖެހި ހޭދަބައި ވެއްޖެ. މިވަގުތު ހޭވެރިކަމެއް ނެތް. މިކަހަލަ ކަމެއް މެދުވެރިވެދާނެތީ ކުރިން ވެސް ތަކުރާރުކޮށް ބުނީ އެއްވެސް ބޭފުޅަކު ނިހާއާ ބައްދަލުކޮށްގެން ނުވާނޭ."\n"ދެން ނިހާ ރަނގަޅުވާނެތޯ؟" ނިކާލްގެ މޫނުން ކުލަ އޮއްސުނެވެ. ދެރަވިއެވެ. އޭރު އެ ހިތުގައި ބައްޕަގެ މައްޗަށް ކިލަނބުކަމެއް އުފެދިފައިވެއެވެ. ނިހާ ރަނގަޅުވުމަށް ބައްޕަ ނޭދެނީ ހެއްޔެވެ؟ ޑޮކްޓަރުން މަނާކޮށްފައިވަނިކޮށް ބައްޕަ ނިހާއާ ބައްދަލުކުރުމުގެ ބޭނުމަކީ ކޮބައިހެއްޔެވެ؟\n"އެއްޗެއް ބުނަން އެނގޭނީ ހޭ އެރީމަ." ޑޮކްޓަރ ބުނެލިއެވެ. އެ ވަގުތު ނަރުސް ކުއްޖެއް ކޮޓަރިތެރެއަށް ވަދެ ނިހާ ހޭ އަރައިފިކަމުގެ އުފާވެރި ޚަބަރު ދިނެވެ. އަދި ނިހާ ވާހަކަ ދައްކާކަމަށް ވެސް ބުނެލިއެވެ. ނިކާލް ކިޔާ ބޭފުޅަކަށް ގޮވާލަދިނުމަށް އެދެމުންދާ ވާހަކަ އިވުމުން ނިކާލަށް ބަލައިލެވުނީ އިންޝާއަށެވެ. ހިތް އަވަސްވެފައިވާ ހާލުގައެވެ.\nނަރުސް ކުއްޖާ ބޮލުގެ އިޝާރާތުން އައުމަށް އެދުމާއެކު ނިކާލް އޭނާގެ ފަހަތުން ދިޔައެވެ. ދެއަތް ދެއަތާ ޖޯޑުކުރަމުން އޭނާ ނިހާގެ އެނދު ކައިރިއަށް ހުއްޓުނެވެ. ނިހާ އޮތް ހާލު ފެނި ނިކާލްގެ ހިތުގެ ދިރުން ކެނޑިގެން ދިޔަކަހަލައެވެ. ބަލިބަލި އަޑަކުން ނިހާ ގޮވައިލިއެވެ. ނިކާލް ވަގުތުން ފެން ކަޅިވިއެވެ. ނިހާގެ އަތް ތިލާގައި ފިރުމާލަމުން ނިތްކުރި މަތީގައި ނިކާލްގެ ތުންފަތް މަޑުމަޑުން ޖައްސާލަމުން ލޯ މަރާލިއެވެ. އެޔާއެކު ލޮލުން ކަރުނަ ތިކި ތަކެއް ފައިބައިގަތެވެ.\n"ނިކް އަދިވެސް އަހަރެން ބޭނުންތަ؟" ނިހާގެ ދެލޯ ފުރިގެން ދިޔައީ ހޫނު ކަރުނައިންނެވެ. އޭނާ ފުރަތަމަ ވެސް އެނގެން ބޭނުންވީ އެ ހާލުގައި ނިކާލް އޭނާ ބަލައިގަންނާނަންތޯއެވެ.\n"އަހަރެން ހަމައެކަނި ލޯބިވީ ނިހާދެކެ." ނިކާލް ނިހާގެ އަތުގައި ބާރަށް ހިފައިލަމުން ގާތުގައި އިށީނެވެ. "ނިހާގެ ހަށިގަނޑުގައި ފުރާނަ ހުރިހާ ދުވަހަކު އަހަރެން ނިހާ ދޫކޮށެއް ނުލާނަން. މަށަށް ނިހާ ދުވަހަކު ވެސް ބަލެއް ނުވާނެ. އަދި ފޫއްސެއް ވެސް ނުވާނެ. އަދި ހަޑިއެއް ވެސް ނުވާނެ. ނިހާ އަވަހަށް ރަނގަޅުވޭ. އިންތިޒާރުގައި ތި ބަހައްޓަނީ މިހާރު މާ ގިނަ ދުވަހު. މަ ބޭނުން ވީހާވެސް އަވަހަކަށް ނިހާއާ އިންނަން."\n"އެކަމު މިއަދު އަހަރެންގެ އަތުގަ ނިކްއަށް ދޭނެ އެކައްޗެއް ވެސް ނެތް." ނިހާ ގިސްލަމުން ބުންޏެވެ. "ނިކް އަހަރެން ދޫކޮށްލަން ބޭނުން ވިޔަސް މިވަގުތު ބުނެދީ. ހަމައެކައްޗެއް ވެސް."\nކުއްލިއަކަށް ނިހާގެ އަނގަމަތީގައި ނިކާލް އަތް އެޅިއެވެ.\n"އަހަރެން ނިހާ ދެކެ ވަރަށް ލޯބިވޭ. އަހަރެން އިންނާނީ ވެސް ނިހާއާ. ކޮންކަހަލަ މޮޔަ ވާހަކައެއް ތި ދައްކަނީ. މަ ލޯބިވާވަރު ނިހާއަށް ހަމަ ނޭނގެނީތަ؟ ނިހާ ހޭ ނާރައިގެން މަ ހާދަހާ ހާލެއްގައޭ މި އުޅެނީ. ނިހާ ގެއްލިދާނެތީ ހާދަހާ ބިރެއްގަތޭ. ރަނގަޅަށް ނުނިދޭތާ ވެސް ހާދަހާ ދުވަހެއްވެއްޖެއޭ. ލޯ މަރާލިއަސް އިވެނީ ނިހާގެ އެ ހަޅޭކުގެ އަޑު. މަ ސަމާސަކުރަން ހަދައިގެން ނިހާއަށް ލިބުނު ބޮނޑިއެއް މީ.. އަހަންނަށް މާފު ކުރޭ. ދެން ދުވަހަކު ވެސް އެކަހަލަ ސަމާސާއެއް ނުކުރާނަން. އަހަންނަށް މާފުކުރޭ." ނިކާލް ދެތުންފަތް ފިއްތާލަމުން ކަރުނަ ހިފަހައްޓަން މަސައްކަތް ކުރިއެވެ. އެހެނަސް އެކަންވީ ބޭކާރުކަމަކަށެވެ. ހިފެހެއްޓުމެއް ނެތި ކަރުނަތައް ކޯތާފަތް މައްޗަށް ފައިބައިގަތުމާއެކު ނިކަން އަވަސް އަވަހަށް އެ ކަރުނަތައް ފޮހެލިއެވެ. ނިހާގެ ކުރިމަތީގައި އޭނާ ހިތްވަރުކުރަންޖެހޭނެ ކަން ހިތަށް ވިސްނައިދިނެވެ.\n"ބޭކާރު އެއްވެސް ކަމަކާ ނުވިސްނާ މަގޭ ދޫނި. އަވަހަށް ރަނގަޅުވޭ." ނިހާގެ ކޯތާފަތުގައި އަތް ޖައްސައިލަމުން ނިކާލް ބުންޏެވެ. "ތީ ހަމައެކަނި އަހަރެންގެ މިލްކެއް. ޑޮކްޓަރާ ބައްދަލުކޮށްލައިފައި އެބަ އަންނަން އެނގޭ."\nނިހާ ދޫކޮށްނުލާނެކަމުގެ ޔަޤީންކަން ނިކާލްގެ ފަރާތުން ލިބުމުން ނިހާ ލުއި ހިނިތުންވުމެއް ދިނެވެ. ނިކާލް ލޯ މަތިން ގެއްލުމާއެކު އެ ހިނިތުންވުން ފަނޑުވެގެން ދިޔައެވެ. އިލްހާމްގެ އެ ބަސްތައް ސިކުނޑީގައި ގުގުމާލިއެވެ.\n"ނިހާ މި އިލްހާމް މަތިން ހަނދާންވޭތަ؟ މި މޫނަށް ބަލާބަލަ. ހަމަ ހަނދާނެއް ނުވޭތަ؟ އެ މަސްތީ ވަގުތުތައް ހަނދާން ނެތުނީތަ؟ ކަލޭގެ އަބުރު ވެއްޔާ މޮޑެލި އިލްހާމް މިހިރީ އަދިވެސް ގަދަވެ ސަލާމަތުން. މި އިލްހާމް ލެވޭވަރުގެ ޖަލެއް މި ރާއްޖެއަކު ނުހުންނާނެ. ހެހެހެ."\nއިލްހާމް ދެއްކި ވާހަކަތަކުން އޭނާގެ ހަނދާނުގައި ހުރީ ހަމައެކަނި އެ ޖުމްލަތަކެވެ. ނިކާލްގެ ނަން އިވިފައި އޭނާގެ ސިކުނޑި މަސައްކަތްކުރަން ފެށި ނަމަވެސް އިލްހާމްގެ ހުނުމުގެ އަޑާއި އެ މޫނު ފެނުމުން އޭނާއަށް އެ ހާދިޘާ ހަނދާނަށް އައެވެ. ލިބުނު އިތުރު ޝޮކަކާއެކު ފިޓު ޖެހުނަސް ހަމައަކަށް ވެސް އެޅުނީއެވެ. އިލްހާމް މިނިވަންކަމާއެކު އުޅޭކަން އެނގުމުން އޭނާގެ ހަށިގަނޑުގެ ހުރިހާ ގުނަވަނަކަށް ނުކުޅަދާނަވީއެވެ. އެ ހާދިޘާގެ ހުރިހާ މަންޒަރެއް ސިފަވިއެވެ. އޭނާ މިހާރު ބޭނުންވަނީ ވީހާ ވެސް އަވަހަކަށް ބަލި އެނދުން ތެދުވާށެވެ. އިލްހާމްގެ ކުރި މައްޗަށް އަރާށެވެ. އިލްހާމް މުޅި ދުނިޔެއަށް ބޭޒާރުކޮށް އޭނާއަށް ލިބެންޖެހޭ ހައްޤު އަދަބުދޭށެވެ.\nނިހާ ހޭ އެރި ޚަބަރު ލިބުމާއެކު ފައިރޫޒް ހޮސްޕިޓަލަށް އައެވެ. އޭނާ ނިހާއާ ބައްދަލުކުރީ ދެ ބޭނުމެއް އޮވެގެންނެވެ. ނިހާގެ ކުރި މައްޗަށް އަރަން ބޭނުން ނުވި ކަމުގައިވިޔަސް ވަޒީފާގެ މަސްއޫލިއްޔަތު އަދާކުރުމުގައި އޭނާ ފަސްޖެހޭކަށް ބޭނުމެއް ނޫނެވެ. ދެވަނަ ސަބަބަކީ ނިހާގެ ހާލު ހަމަލޮލުން ދެކިލުމެވެ. ނިހާ އޮތް ހާލު ފެނުމުން ފައިރޫޒްގެ ހިތަށް ވެސް ވަރަށް އުނދަގޫވިއެވެ.\n"ނިހާ ހާލުކިހިނެއް؟" ފައިރޫޒް ގޮނޑީގައި އިށީންނަމުން އެހިއެވެ.\nނިހާ އޮތީ ކަޅިޖަހައިނުލައި ފައިރޫޒަށް ބަލާށެވެ. އެތައް ދުވަހަކަށްފަހު ފައިރޫޒް ފެނުނުއިރު ކުރިޔަށްވުރެ ހިކިކަމަށް ފާހަގަކުރެވެއެވެ. އެއީ އޭނާގެ ހަޔާތުގައި ލިބުނު ހިތްދަތި ތަޖުރިބާގެ ހިތާމައިގެ އަސަރުކަން ޔަޤީންނެވެ. ނިހާ މަޢާފަށް އެދެން ބޭނުންވިއެވެ. ނަމަވެސް އޭނާގެ ދޫ ހަރަކާތް ކުރަން ނުކުޅެދުނު ކަހަލައެވެ.\nނިހާގެ ފަރާތުން ޖަވާބެއް ނުލިބުމުން ފައިރޫޒް މައްސަލައާ ގުޅޭ ސުވާލުތައް ކުރަން ފެށިއެވެ. އެވަރުން ވެސް ނިހާގެ އަނގައިން އެންމެ ލަފުޒެއް ވެސް ބޭރު ނުކުރިއެވެ. އިބްރާހީމްބެ ހައްޔަރު ކުރެވުނު ވާހަކައާއި އިބްރާހީމްބެގެ ބަޔާނުގެ ވާހަކަ ވެސް ފައިރޫޒް ކިޔައިދިނެވެ. އެއްވެސް ކަމަކާ ޖެހިލުންވެ ބިރު ނުގަތުމަށް އެދުނެވެ. ހަޤީޤަތް ހާމަކުރުމަށް ތަކުރާރުކޮށް ބުންޏެވެ.\n"ނިހާ ހެޔޮނުވާނެ. ކޮންމެސް އެއްޗެއް ބުނެބަލަ." ފައިރޫޒް އާދޭހާއެކު ބުންޏެވެ. "ނިހާ ބޭނުމެއް ނުވޭތަ ކުށްވެރިންނަށް އަދަބުލިބޭކަށް. ނިހާގެ މަންމަގެ މަރުގެ ހަޤީޤަތް ވެސް އިބްރާހީމް ކިޔާދީފި. ޤާޠިލަކީ ވެސް އިލްހާމް ކަމަށް ބުނެފި. އަހަރެން އެ ކޭސް ހާވާ ބަލައިވެސްފިން. ނިހާގެ ބަޔާނުގައި އެބައޮތް އިލްހާމްއާ އިތުރު ފިރިހެނެއް އެކަމުގައި ބައިވެރިވިކަމަށް ބުނެފައި. އެހެންވީމަ އެ ބުނާ ފިރިހެނަކީ އިބްރާހީމް އެހެންނު. އޭނަ އެ ދައްކާ ވާހަކަތަކަކީ ހަޤީޤަތެއްނު. އެކަމަކު އެ މައްސަލަ އޮތީ މަންމަ އަމިއްލައަށް މަރުވީކަމަށް ކަނޑައަޅާ މައްސަލަ ނިންމާފަ. ނިހާއަށް ތި ލިބުނު އަނިޔާގަ ވެސް އިލްހާމް ބައިވެރިވިކަމަށް އިބްރާހީމްބެ އެބަ ބުނޭ. އެއީ ތެދެއްތަ؟ ނިހާ ވާހަކަ ދައްކަބަލަ."\n"މަ ބަޔާން ދިނަސް ނުދިނަސް ތި މައްސަލަ ހަމަ ނިމޭނެ." ނިހާ މަޑުމަޑުން ބުންޏެވެ. "ކުށްވެރިވާ މީހާ އެހެރީ ފުލުހުންގެ ހައްޔަރުގައި. އެ ކުށުގަ ބައިވެރިވި އެހެން މީހަކު ހުރިކަމަކަށް ނުވާނެ. މަންމަގެ މައްސަލަ ނިމުނު ގޮތަށް މަގޭ މައްސަލަ ވެސް ނިމިގެން ދާނީ."\n"ނިހާ ބަޔާން ދިނީމަ އިލްހާމް ހައްޔަރުކުރެވޭނެ." ފައިރޫޒް ޔަޤީންކަން ދިނެވެ.\n"އިލްހާމްއާ ދެކޮޅަށް އެއްވެސް ހެތްކެއް ލިބުނުތަ؟" ނިހާ އެހިއެވެ.\nފައިރޫޒް ދެކޮޅަށް ބޯ ހޫރުވާލިއެވެ. އިލްހާމްއާ ދެކޮޅަށް އެއްވެސް ހެތްކެއް ލިބިފައެއް ނެތެވެ. އިބްރާހީމްބެގެ ބަޔާން ފިޔަވައެވެ. ނަމަވެސް ނިހާގެ ބަޔާނާ އެކު އިލްހާމް ހައްޔަރު ކުރެވިގެންދާނެ ކަމަށް ފައިރޫޒު ބުންޏެވެ.\n"ނެގުނު ސާންޕަލްތަކުގެ ނަތީޖާ ލިބުނީމަ ދެން އެއްޗެއް ބުނަން އެނގޭނީ." ފައިރޫޒް އިތުރަށް ބުންޏެވެ. "ނިހާގެ ބޮލުގައި ޖެހިކަމަށް ބެލެވޭ މާވަށިގަނޑުގައި ވެސް ހުރީ އިބްރާހީމްބެގެ އިނގިލީގެ ނިޝާން. އެހެންވީމަ މި ބުނީ އެއީ ތެދެއްތޯ؟"\n"އަހަރެން އަދި ބަޔާންދޭކަށް ބޭނުމެއްނޫން." ނިހާ ބުންޏެވެ. "މި އެނދުން ތެދުވެވޭ ވަރުވީމަ ބަޔާންދޭނަން. ފައިރޫޒް ކަމެއްކޮށްދެންޏާ އިތުރަށް އަހަންނާ ސުވާލުނުކޮށް މިތަނުން ދޭ. މަށަށް ދެފައި މައްޗަށް ކޮޅަށް ހުރެވޭވަރު ވީމަ އާދޭ. މަންމަ މައްސަލައިގައި އެޅުނު ކަހަލަ ޅަ އެއްޗެއް މިފަހަރަކު ނާޅާނަން. ފައިރޫޒްގެ ކުރި މައްޗަށް އެ ކުށްވެރިޔާ ގެންދާނަން. އަދި އަހަންނާ ސުވާލުނުކޮށް ވަގުތު ކޮޅެއް ދީ. އަދި އަހަންނަށް ހިރިލެވޭ ވަރުވަންދެން އިލްހާމް މިނިވަންކަންމަތީ ބަހައްޓައިދީ. މީ މަގޭ ވަރަށް ބޮޑު އެދުމެއް."\nފައިރޫޒް ތެދުވިއެވެ. މާޔޫސްވެފައި ހުރެ ނިހާއަށް ބަލާލައިފައި ހިނގައިގަތެވެ. ނިހާ ގޮވައިލިއެވެ.\n"މަޢާފުކުރޭ." ނިހާ މަޢާފަށް އެދުނީ ފައިރޫޒްގެ ހިތް ހަލާކުކޮށްލެވުނީތީއެވެ. އެކަން ފައިރޫޒަށް ދެނެގަނެވުނީ ބަލަހައްޓައިގެން ހުއްޓައި ދެވަނަ ފަހަރަށް ވެސް ނިހާ މަޢާފަށް އެދުމުންނެވެ. އޭނާ މަޑުމަޑުން ބޯ ޖަހައިލީ ނިހާގެ މައްޗަށް ހިތްސާފޭ ބުނުމުގެ ގޮތުންނެވެ.\nނިކާލް ގެޔަށް ގޮސް ނިހާ ރަނގަޅުވަމުން އަންނަ ޚަބަރު ދިނުމާއެކު އިލްހާމަށް ޝޮކެއް ލިބުނެވެ. އޭނާ މޫނަށް ވެރިވި ނުތަނަވަސްކަން ފޮރުވަން އުޅެނިކޮށް ނިހާއާ އޭނާ ބައްދަލުކުރިކަން ވެސް އެނގޭކަމުގައި ބުނުމުން އޭނާ ނިކަން ހާސްވެއްޖެއެވެ.\n"އެއީ ނިހާ ރަނގަޅުވޭތޯ؟" އިލްހާމް ސިކުނޑިއަށް ބާރުކުރަމުން ބުނެލިއެވެ. "ބައްޕަގެ ރައްޓެހި ޑޮކްޓަރަކު ބުނި އެގޮތަށް ޝޮކެއް ލިބުނީމަ ގުނަވަންތައް މަސައްކަތްކުރަން ފަށާނޭ. ނިކާލްމެން ގާތުގައި ނުބުނީ އެކަމަށް އެއްބަސް ނުވެދާނެތީ."\n"ބައްޕަ ނެގީ ބޮޑު ރިސްކެއް." ނިހާ ރަނގަޅުވުމުން ހިތްހަމަޖެހުން ލިބުނަސް ނިކާލް ހުރީ ބައްޕަ ނެގި ހިރާހުގެ ސަބަބުން ހިތްހަމަނުޖެހިފައެވެ. އެވަރުގެ ބޮޑު ހިރާހެއް އިލްހާމް ނެގި ސަބަބާމެދު ނިކާލް ކުޑަކޮށް ވެސް ވިސްނައެއް ނުލައެވެ. ނިކާލަށް ހީވާކަހަލައެވެ. ނިހާއަށް ލިބުނު އަނިޔާގެ ސަބަބުން އިލްހާމްގެ ހިތުގައި ވެސް ހަމްދަރުދީ އުފެދުނީއެވެ. އޭނާ ބައްޕައަށް އިތުބާރު ނުކުރި ނަމަވެސް ބައްޕަ ނިހާއަށް ގެއްލުމެއް ނުވަތަ އަނިޔާއެއް ދޭނެއެކޭ ހިތެއް ނުބުނެއެވެ. ދެފަހަރު ވެސް ނިހާގެ ފުރާނަ ސަލާމަތް ވީ ބައްޕަގެ ސަބަބުންކަން އޭނާ ހަނދާނުގައި ހުއްޓެވެ. އޭނާ ކުޑަކޮށް ވެސް ބައްޕައަށް ޝައްކު ނުކުރީ އެހެންވެއެވެ. ނަމަވެސް އިންޝާ ޝައްކުކުރިއެވެ. ނިކާލް އެތަނުން ދިޔައިރު ވެސް އިންޝާގެ ތޫނު ނަޒަރުން އިލްހާމް އެއް ފަރާތްވާ ގޮތެއް ނުވިއެވެ.\n"ކިހިނެއްވީ؟" އިލްހާމަށް އުނދަގޫވެގެން އެހިއެވެ.\n"ބައްޕައަކީ ނިހާއަށް ހެޔޮ އެދޭނެ މީހެއްނޫން." އިންޝާ ދިމާއަށް ބުންޏެވެ. "އެއީ ހަމަ ޔަޤީންކަމެއް. އެހެންވީމަ ޑޮކްޓަރު މަނާކޮށްފައި އޮތް ކަމެއް ބައްޕަ ކުރާނީ ވަރަށް މުހިންމު ބޭނުމެއް އޭގަ އޮތީމަ؟ ބައްޕަ ކޮންމެވެސް ކަމެއް ސިއްރުކުރަން ބޭނުންވީމަ؟ ނިހާއަށް ދިމާވި ހާދިޘާގައި ބައްޕަގެ އަތެއް ވެސް ވޭދޯ؟"\nއިންޝާ ޝައްކުކުރާކަން އެނގުމުން އިލްހާމް ހުރީ ޖަވާބުދޭން ޖެހޭނެ ގޮތް ވިސްނައިގެންނެވެ. އިންޝާ ސީދާސީދަލަށް ކުރި ސުވާލާއެކު އިލްހާމްގެ ގާތަށް އައީ ރުޅިއެވެ.\n"ތި ކަހަލަ މުޑުދާރު ވިސްނުން އަންނާނީ ކަލޭގެ ބޮލަށް އެކަނި. ދެން ކަލޭގެ ހިޔަނި ނިހާގެ ބޮލަށް. ތީ ހަމަ އެއްކަހަލަ ދެމީހުންނޭ. މަ ނިހާދެކެ ކިތަންމެ ނަފުރަތެއް ކުރިޔަސް އޭނައަށް އެކަހަލަ ލާއިންސާނީ އަނިޔާއެއް ނުދޭނަން. މަ ނިހާ މަރާލަން ބޭނުންވި ނަމަ ލޭ މަނާނުވެގެން އުޅުނުއިރު އަޅާވެސް ނުލީމުސް. ލޭ ހުސްވަންދެން މިގޭގައި ބާއްވާނީ. އަވަހަށް ހޮސްޕިޓަލަށް ގެންދާކަށް އެއްވެސް މަސައްކަތެއް ނުކުރާނަން. އެހެނެއް ނޫންވަނީ. ކަލޭމެންނަށް ހެވެއް އެދިގެން ވެސް ކަމެއް ކޮށްދޭނެ ކަމެއް ނެތް. ތެޔޮ ހަމެއް ނޫނީ ނުލިބޭނެ. ދެއްކި ވާހަކަ ބަލާބަލަ." އިލްހާމް އަޑުގަދަކޮށްލަމުން އިންޝާގެ އަނގަ ބަންދުކޮށްލިއެވެ. ދެން އޭނާ ނުކުތީ ބޭރަށެވެ. އޭނާ އެންމެ ފުރަތަމަ ވެސް ގުޅީ ޕޮލިހުގައި އުޅޭ އޭނާގެ އެކުވެރިޔާއަށެވެ. ނިހާ ބަޔާން ދިންތޯ އޮޅުން ފިލުވިއެވެ. ނިހާ ހަނުހުރީކަމުގައި ބުނުމުން އިލްހާމްގެ ބޮލުން ބޮޑު ބަރެއް ހިއްލައިލިހެން ހީވިއެވެ. ނިހާ ވެސް އޭނާދެކެ ބިރުން ހަޤީޤަތް ހާމަނުކުރީކަމަށް ހީކޮށް އަމިއްލައަށް ބޮޑާވެލިއެވެ.\nދެދުވަސް ފަހުން ނިހާ ކޮޓަރިއަކަށް ބަދަލުކުރެވުނެވެ. އައިސީޔޫގައި5ދުވަސް ހޭދަކުރުމަށްފަހު މާހައުލު ބަދަލުވުމުން ނިހާގެ އެކަނިވެރިކަން ކުޑަވާގޮތްވިއެވެ. އޭގެފަހުން ނިކާލް ގިނަވަގުތު ހޭދަކުރީ ނިހާގެ ގާތުގައެވެ. އަޅާލުމާއި ލޯބިދިނުމުގައި އޭނާ ސާބިތުވެ ހުއްޓެވެ. ނިހާއަށް ދިމާވި ހާދިޘާގެ ސަބަބުން އެ ލޯބިން ކުނޑިފުކެއް ވެސް އުނި ނުވާކަމުގެ ޔަޤީންކަން ނިކާލް ދެއްކީ އޭނާގެ ޢަމަލުންނެވެ. ނިހާދެކެވާ ލޯތްބަށް ކުޑަވެސް ބަދަލެއް ނާންނަކަން އެނގުމުން ނިހާ ހުރީ ހިތްހަމަޖެހިފައެވެ. އިލްހާމް ވެސް ދޭތެރެއަކުން ނިހާ ކައިރިއަށް ޒިޔާރަތްކުރެއެވެ. ފެންނަފެނުމަށް އިލްހާމް ހަމަޖެހިފައި ހުރި ނަމަވެސް އޭނާ ހަޤީޤަތުގައި ބިރު ވެސް ގަނެއެވެ. ނިހާގެ ހަމަހިމޭންކަމަކީ ކުރިއަށް އޮތް ތޫފާނެއްގެ އިންޒާރެއް ނޫންކަމެއް ވެސް ނޭނގެއެވެ. އިލްހާމް ފެންނަ ކޮންމެ ފަހަރަކު ނިހާގެ އެތެރެހަށި އަނދައިގަނެއެވެ. އެ ހާދިޘާ ހަނދާނަށް އައިސް އަވަހަށް ރަނގަޅުވުމަށް ދުޢާ ކުރެވެއެވެ. އިލްހާމް އިނދަޖައްސައިލެވޭނީ އޭނާ ބަލި އެނދުން ތެދުވެގެން ކަމުގައި ޤަބޫލުކޮށް ކޮންމެ ދުވަހަކު އެކަނި ހިނގާބިނގާވެ އުޅެން އޭނާ މަސައްކަތްކުރެއެވެ. ދެފިރިހެނުންގެ ފަރާތުން ލިބުނު ޖިސްމާނީ އަނިޔާގެ ސަބަބުން އޭނާއަށް ރަނގަޅަށް ފައި ނޭޅި އިތުރު ދުވަސްކޮޅަކު ބަލި އެނދުގައި އޮންނަން ޖެހުނެވެ. ނިހާ އުޅޭ ހާލު ފެނި ނިކާލާއި އިންޝާ ތިބެނީ ހިތްފަޅައިގެންދާ ވަރުވެފައެވެ. ދުވާލުގެ ގިނަ ވަގުތު ހޮސްޕިޓަލުގައި ހޭދަކުރަމުން ދިޔަ ޞަފިއްޔާ ވެސް ނިހާގެ ހާލަށް ހަމްދަރުދީވެ ހިތާމަކުރެއެވެ. އެމީހުން ފެންކަޅިވެ ދެރަވެގެން ރުއި ނަމަވެސް ނިހާގެ ލޮލުން ކަރުނަ ތިއްކެއްހާ ހިސާބު ވެސް ވައްޓައެއް ނުލައެވެ.\nބާބު 20 – ކަޝްފު\nނިހާ ގެއަށް ގެންދިޔުމުގެ ހުއްދަ ލިބުނީ ހަފްތާއެއްހާ ދުވަސް ފަހުންނެވެ. އޭރު ނިހާއަށް އެކަނި އުޅެލެވޭ ވަރުވެއްޖެއެވެ. އެނާ ލަސް ފިޔަވަޅުތަކެއް އަޅަމުން ހޮސްޕިޓަލުން ނުކުންނަން އައިއިރު ނިކާލާއި އިންޝާ ދާދި ގާތުގައި ދެފަރާތުގައި ތިއްބެވެ. އިލްހާމް އިނީ ކާރުގައި އެމީހުންގެ އިންތިޒާރުގައެވެ. ނިހާ ފެނުމާއެކު އިލްހާމް ބޭރަށް ނުކުމެ ކާރުގެ ދޮރުފަތް ހުޅުވާލަދިނެވެ. އިލްހާމް ކުރިކަނޑާފައި ނިހާ ނުކުތީ މަގު މައްޗަށެވެ. ނިކާލާއި އިންޝާ ގޮވައިލުމުން ބަލައި ވެސް ނުލިއެވެ. ނިހާ މަގުމަތިން ކާރެއް ހުއްޓުވާފައި ކާރަށް އެރުމާއެކު ނިކާލާއި އިންޝާ ވެސް އިލްހާމަށް ބަލަމުން ނިހާގެ ފަހަތުން އެރީ އެ ކާރަށެވެ. ގަބުވެ ހުއްޓުން އަރާފައި ހުރި އިލްހާމް ހަށިގަނޑުގައި ބިރުވެރި ރާޅު ބާނިތަކެއް ދުވެލިއެވެ. އެއީ ނިހާގެ ހަމަހިމޭންކަން ބިރުވެރި ތޫފާނަކަށް ބަދަލުވާން އުޅޭކަމުގެ އިންޒާރެކެވެ. އިލްހާމް ހާސްވެ ނުތަނަވަސްވާ ގޮތްވިއެވެ.\n"ނިހާ ކިހިނެތް ވީ؟ ބައްޕަ ކާރުގަ އައިސް އެތާ ހުއްޓައޭ މިއަށް ތި އެރީ." ނިކާލް ސުވާލުކުރިއެވެ.\n"މިގަޑީގައި އެއްވެސް ސުވާލެއް ނުކޮށްފާނަންތަ؟" ނިހާ ބުނެލިއެވެ.\nނިކާލް ޚައިރާންވިއެވެ. ނިހާ ބައްޕަދެކެ ނުރުހުންވާންޖެހޭ ސަބަބެއް ނުވިސްނުމުން އޭނާ އިތުރު ސުވާލުތައް ވެސް ކުރިއެވެ. ނަމަވެސް ނިހާ އިޚުތިޔާރުކުރީ ހިމޭންކަމެވެ. ނިހާ ދެލޯ މަރާލަމުން ސީޓުގައި ރަނގަޅަށް ހަމަޖެހިލިތަން ފެނުމުން ނިކާލް ވެސް ހިމޭންވެލިއެވެ. އެވަރުން ވެސް ނިކާލްގެ ސިކުނޑީގައި ހާޖާނުގަނޑެއް އުފެދުނެވެ. ބައްޕަ މަންމައަށް ބޭވަފާތެރިވި ނަމަވެސް ނިހާއަށް ދެފަހަރު އެހީތެރިވެދިނެވެ. ނިހާގެ ފުރާނަ ސަލާމަތްވީ ވެސް ބައްޕަގެ އެހީތެރިކަން ލިބުމުންނެވެ. ނިހާ އަވަހަށް ހޮސްޕިޓަލަށް ގެނެވުނު ކަމުންނެވެ. ޝޮކެއްގައި އޮއްވައި ބައްޕަ ފެނި ނިހާ މުޅިން ހަމައަކަށް އެޅުނީއެވެ. ވީއިރު ކުއްލިއަކަށް ނިހާ ބައްޕަދެކެ ހިތްހަމަނުޖެހުނީ ކީއްވެގެން ހެއްޔެވެ؟ ނިހާއަށް ދިމާވި ހާދިޘާގައި ބައްޕަގެ އަތެއް ވެސް ވަނީ ހެއްޔެވެ؟ ނޫނެކެވެ. ބައްޕަ އެހާ ރަހުމުކުޑައެއް ނުވާނެއެވެ. އިބްރާހީމްބެ ކަހަލަ މީހެއް ގެއަށް ވައްދައި، ނިހާއަށް ލިބުނު އަނިޔާގައި ބައްޕަގެ އިހުމާލު އޮތް ކަމަށް ނިހާއަށް ވެސް ވިސްނެނީ ކަންނޭނގެއެވެ. ނިހާގެ ނަޒަރުން ވިސްނާނަމަ އެ ގޮތް ވެސް ގޯސްނޫންކަމުގައި ޤަބޫލުކޮށް ނިކާލް އަމިއްލަ ނަފުސަށް ވިސްނައިދިނެވެ.\nނިހާ ކޮޓަރިއަށް ވަން ގޮތަށް ދޮރުގައި ލެނގިލައިގެން ހުއްޓެވެ. ކޮޓަރީގެ އެކި ދިމަދިމާއަށް އޭނާ ކަޅި އުކިއެވެ. ކޮންމެ ދިމާއަކުން ވެސް ފެނުނީ އެއް މަންޒަރެކެވެ. އެ ބިރުވެރި ހިތްދަތި ހާދިޘާއެވެ. ނިހާގެ ނަޒަރު އަލަމާރި މައްޗާ ދިމާ ފާރުގައި ހަރުކޮށްފައި ހުރި ގަޑިއަށް ސީދާވުމާއެކު އޭނާގެ ތުންފަތް މައްޗަށް ހިނިތުންވުމެއް ވެރިވިއެވެ. އޭނާ އަލަމާރި ކައިރިއަށް ލެފިލީ އެއްފަރާތުގައި ހުރި ގޮނޑިއެއް ހިފައިގެންނެވެ. ގޮނޑި މައްޗަށް ކޮޅަށްއަރައި ފައިގެ އިނގިލިތަކު މައްޗަށް ދެމިލުމުން ގަޑިއަށް އަތް ފޯރާވަރުވިއެވެ. ގަޑި ނަގައިގެން އޭނާ ތިރިއަށް ފައިބާ ގޮނޑީގައި އިށީނެވެ. އެއީ ބިއްލޫރި މޫނުމައްޗެއް ލެވިފައި ހުރި ވަށް ގަޑިއެކެވެ. އޭނާ ވަރަށް ލޯތްބާއެކު އެ ގަޑީގައި އަތް ކާއްތާލަމުން ހީގަތްއިރު ހީވީ ބޮޑު އުފަލެއް ލިބުނު ހެންނެވެ. އެ ގަޑިއަކީ އޭނާއަށް އެހާ މުހިންމު ގަޑިއަކަށް ވީ ކީއްވެގެން ހެއްޔެވެ؟ އޭނާ އަތުގެ ނިޔަފަތިތަކުގެ އެހީގައި އެ ބިއްލޫރި މޫނުގަނޑު ގަޑިއާ ވަކިކޮށްލިއެވެ. އެޔަށްފަހު އެ ގަޑީގެ ބައިތައް ވަކިކޮށް އެތެރޭގައި ހަރުކޮށްފައި ހުރި ސިއްރު ކެމެރާއެއް ދަމާ ނެގިއެވެ. ކަޅުކުލައިގެ އެ ކުޑަކުޑަ ކެމެރާ ފެނުމާއެކު އޭނާގެ ހިނިތުންވުން ފުންވެގެން ދިޔައެވެ.\nއަލަމާރި ދޮރުފަތް ހުޅުވާލުމަށްފަހު ލެޕްޓޮޕް ދަބަސް ނަގައިގެން އައިސް ނިހާ އެނދުމަތީ އިށީނެވެ. ލެޕްޓޮޕް ނަގައި އެނދުގައި ބަހައްޓައިލަމުން ކެމެރާ އެޔަށް ޖަހާލިއެވެ. އެ ކެމެރާއަކީ ނަޒީލް ދުނިޔޭގައި އޭނާ ހަރުކުރި ކެމެރާއެކެވެ. އެކި ދުވަހުގެ ރެކޯޑިން އޭގައި ރައްކާކުރެވިފައި ހުއްޓެވެ. ނަމަވެސް ނިހާ ބަލަން ބޭނުންވީ ވަކި ދުވަހެއްގެ ރެކޯޑިންގ އެކެއެވެ. ކޮޓަރީގެ ދޮރު ހުޅުވުނު އަޑު އިވިފައި ނިހާ ލެޕްޓޮޕް ލައްޕައިލަން ހިފައިލަމުން ދޮރާ ދިމާއަށް ބަލައިލިއެވެ. އިންޝާ ފެނުމުން އޭނާ ފުން ނޭވާއެއް ބޭރުކޮށްލިއެވެ. އިންޝާ މަޑުމަޑުން އައިސް ނިހާގެ ގާތުގައި އިށީނީ ލެޕްޓޮޕަށް ނަޒަރު ހިންގާލަމުންނެވެ. ފެނުނު މަންޒަރުން އޭނާގެ ދެލޯ ބޮޑުވެގެން ދިޔަ ހިނދު ބަލާލެވުނީ ނިހާއަށެއެވެ. އަނެއްކާ ވެސް ސުކުރީނަށް ނަޒަރު ބަދަލުކޮށްލިއިރު އޭނާއަށް ނިހާގެ ކޮނޑުމަތީގައި ބާރަށް ހިފާލެވުނެވެ.\nނިހާގެ ހަށިގަނޑުން އިބްރާހީމްބެ އުފާ ހޯދަމުން ދިޔަ ވަގުތު އިބްރާހިމްބެގެ ފަހަތުގައި އިލްހާމް ހުރީ ފުން ވިސްނުމަކަށް ގެއްލިފައެވެ. އޭނާ މޫނުމަތީ ދެއަތް ކާއްތައިލަމުން ފުން ނޭވާއެއް ދޫކޮށްލިއެވެ. ބާލުޚާނާ ދޮރާ ދިމާއަށް ބަލާލައިފައި އިބްރާހީމްބެއަށް ބަލާލިއެވެ. އެއަށްފަހު އޭނާ ބޮލުގައި އަތްކާތަމުން ބާލުޚާނާއަށް ނުކުމެފައި ވީ މަދު ސިކުންތު ކޮޅެކެވެ. އަނެއްކާ ވެސް ކޮޓަރި ތެރެއަށް ވަދެގެން އައިތަން ފެނުނެވެ. އޭނާ ދޮރު ކައިރިއަށް ޖެހިލަމުން ނިކަން ސިއްރުން ބޭރުތެރެއަށް ނަޒަރު ހިންގައިލިއެވެ. އޭނާގެ ޚަރަކާތްތައް ހުރި ގޮތުން ބޭރުން ފެނުނު އެއްޗެއްގެ ސަބަބުން ވަރުގަދަ ޝޮކެއް ލިބިފައިވާކަން ދެނެގަނެވެއެވެ.\nއިބްރާހިމްބެ ހިންދެމިލިއެވެ. އެވަގުތު އިލްހާމް އޭނާގެ ކޮނޑުގައި ހިފައި އަނބުރާލަމުން، ގޮށް މުށުގެ ހޫނު ހަމަލާއެއް އޭނާގެ ނޭފަތް މައްޗަށް އަރުވާލިތަން ފެނިގެން ދިޔައެވެ. އިބްރާހިމްބެ މޫނު މައްޗަށް ވާ ގޮތަށް އަތް ހުރަސްކޮށްލުމާއެކު އިލްހާމް އޭނާގެ އަތުގައި ހިފައި ތިރިކޮށްލަމުން އަނެއްކާ ވެސް ނޭފަތްމަތީ ޖެހިއެވެ. އެޔާއެކު އޭނާ ހުރި ތަނަށް ދެމުނެވެ. އިލްހާމް ނިހާގެ ގާތަށް ޖެހިލުމާއެކު ނިހާ ތެޅެން ފެށިތަން ފެނުނެވެ. ނިހާގެ އަތުގައި އައްސައިފައި އޮތް ފޮތިގަނޑު މޮހާ ހޫރުވާލުމަށްފަހު އޭނާގެ ހިކަނދިމަސްގަނޑުގައި ހިފާ ނަގާ އެނދުން ތެދު ކުރިއެވެ. ދެން ފެނުނީ ނިހާ ހުރި ދިމާއަށް ތިރިވެ، އޭނާ ދެއަތުން އުނުއޮރިޔާން ނިވާކުރަން އުޅުނުތަނެވެ. އިލްހާމް ގުދުވެލަމުން ނިހާގެ އަނގަމަތީގައި އައްސައިފައި ހުރި ފޮތިގަނޑު ވެސް ނައްޓުވާލިއެވެ.\nއިލްހާމް ކޮޓަރީގެ ހަތަރު ފަރާތަށް އަވަސް ނަޒަރެއް ހިންގައިލަމުން ނަޒަރު ހުއްޓުވާލީ ސީދާ ކެމެރާއާ ދިމާއަށެވެ. ކެމެރާއަށް ބަލަމުން އޭނާ އަލަމާރި ކައިރިއަށް ޖެހިލިތަން ފެނުނެވެ. ދެން އެއްވެސް ވަރަކަށް އިލްހާމެއް ނުފެނެއެވެ. އިރުކޮޅަކުން ފެނުނީ އޭނާގެ އަތްތިލައެވެ. އޭނާ އަލަމާރި މަތީގައި ހުރި މާޖަހައި ދަގަނޑު ވަށިގަނޑު ނެގިއެވެ. އެއީ އިންޝާ ކޮޓަރިއަށް ވަންއިރު ބިންމަތީގައި ފެންނަން އޮތް ވަށްޓެވެ.\nއިލްހާމްގެ ހަރަކާތްތަކަށް ބަލަން އިން ނިހާގެ މޫނުމަތިން ފެންނަމުން ދިޔައީ ބިރުވެރިކަމެވެ. އިލްހާމް މާވަށި ހިފައިގެން ގާތަށް ޖެހިލުމާއެކު ނިހާގެ ދެލޯ ބޮޑުވެގެން ދިޔަ ހިނދު ފަހަތަށް ޖެހިލަމުން ތެދުވެ ދުއްވައި ގަތެވެ. އިލްހާމްގެ އަތުގައި އޮތް ވަށީގެ ހަމަލާ އެރީ ނިހާގެ އިސްބޯދަށަށެވެ. ނިހާގެ އަނގަ ތަންމިނަށް ހުޅުވިގެން ދިޔައިރު އިސްބޯދަށުގައި ދެއަތުން ހިފެހެއްޓި ތަން ފެނުނެވެ. އެޔާއެކު އޭނާ ހޭދެބައިވެގެން ހުރި ތަނަށް އުއްޑުން ވެއްޓުނީއެވެ. އިލްހާމް ނިހާގެ ކައިރިޔަށް ޖެހިލަމުން އޭނާގެ އެއް ފައިގައި ހިފާ ދަމަމުން ގެންގޮސް އިބްރާހިމްބެގެ މަގަތުގައި ބޭއްވީ ބަނޑުވަތަށެވެ. އޭނާގެ އަތަށް މާވަށި ހެޔޮވަރުކޮށްލުމަށްފަހު މާވަށިން ނިހާގެ ފުށްކިބާގައި ޖެހުމާއެކު ލޭތައް ބުރަބުރައިގެން ދިޔަ މަންޒަރު ފެނުނު ވަގުތު އިންޝާގެ މުޅި ގައިން ހީލި އަރައިގެން ދިޔައެވެ. އެޔަށްފަހު އިލްހާމް ނިހާ އުއްޑުން ޖެހިއެވެ. އަނެއްކާވެސް މާވަށިން ނިތްކުރިމަތީގައި ވިހެލިއެވެ. އެމަންޒަރުތައް ފެނި އިންޝާއަށް ދެއަތަށް ބޯ ހޫރުވާލެވުނެވެ. ހިތްދަތިވެގެން ގޮސް އިންޝާ އިނީ ރޮވޭ ނުރޮވޭ ވަރުވެފައެވެ.\nއިލްހާމްގެ ހަރަކާތްތައް ހުރީ ވަރަށް ހަލުވިކޮށެވެ. އިރުއިރު ކޮޅާ ދޮރު ހުރި ދިމާއަށް ބަލާލައެވެ. މާޖަހާ ވަށިގަނޑު ފޮތިގަނޑަކުން ފޮހެލިއެވެ. ފޮތިގަނޑުން ވަށީގެ އެއްކޮޅުގައި ހިފައިގެން ގޮސް ހާމައަށް އޮތް ކޮޅު އިބްރާހިމްބެގެ މުށުތެރެއަށް ލާ ފިއްތާލިއެވެ. އަދި ވަށި ނަގާ އަލަމާރި ކައިރީގައި ބާއްވާލި ވަގުތު އިލްހާމް ސިހިފައި ދޮރާ ދިމާއަށް ބަލާލިއެވެ. އޭނާގެ ހަރަކާތް އަވަސްވެގެން ދިޔަ ތަން ފެނުނެވެ. ބާލުހާނާ ދޮރާ ދިމާއަށް ދުވެފައި ދަމުން އެ ދިމާލުގައި ހުރި ރީތިވާ މޭޒު އަރިކޮށް މުށިގަނޑު މައްޗަށް ވައްޓާލިއެވެ. ދެން ފެނުނީ ކޮޓަރީގެ މައި ދޮރު ވެއްޓިގެން ދިޔަތަނެވެ. އިންޝާ ވަދެގެން އައި ތަނެވެ.\nވީޑިއޯ ބަލާ ނިމުނުއިރު އިންޝާގެ ތުންފަތުގައި ވަނީ މަޑު ތުރުތުރުލުމެއް އުފެދިފައެވެ. މިހާރު އޭނާގެ ދެލޮލަށް ލެޕްޓޮޕް ވެސް ފެންނަނީ ފުސްކޮށްނެވެ.\n"މީ އެ އިލްހާމް ނިހާއަށް ގަސްތުގައި ދިން ލަނޑެއް. ކޮންފަދަ ރަހުމުކުޑަ އިންސާނެއް އެއީ. އިބްރާހީމްބެއަށް ނިހާ ހަދިޔާކޮށްފައި އެވަރުން ނުވެގެން މަރާލަން ވެސް މަސައްކަތްކުރީ. މަށަށް ކުރިން ވެސް އެނގުނޭ އެމީހާގެ އަތެއް މިކަމުގަ ނުވެ ނުދާނެ." އިންޝާ ލަސްލަހުން ބުނެލިއިރު އަޑުގައި ވެސް ރިހުން އެކުލެވިފައިވެއެވެ.\n"އިންޝާއަށް ތި ފެނުނީ ވީޑިއޯގެ އެއްބައި." ނިހާ ވީޑިޔޯ ތަންކޮޅެއް ކުރިޔަށް ޖައްސައިލިއެވެ.\nއިބްރާހީމްބެ އިނީ ނިހާއަށް ގުޑައި ނުލެވޭ ވަރަށް ހިފަހައްޓައިގެންނެވެ. އިލްހާމް ނިހާއާ ގާތަށް ޖެހިލިއެވެ. އިންޝާއަށް އިތުރަށް ބަލާކަށް ނުކެރުނެވެ. އޭނާ ދެލޯމަރާ ބާރުކޮށްލުމާއެކު ކަރުނަތައް އެސްފިޔަތައް ފޫ އަޅުވާލައިފައި ކޯތާފަތް މަތިން ތިރިއަށް ފައިބައިގެން ދިޔައެވެ. އިރުކޮޅަކުން އިންޝާ ލޯ ހުޅުވައިލިއިރު ވެސް ނިހާ އިނީ އެ މުޑުދާރު މަންޒަރު ބަލާށެވެ. އިންޝާ ލަދުން މަރުވާވަރުވިއެވެ.\n"މި ބަލާނެކަމެއް ނެތް ނިހާ. އެހާ ލަދުކުޑަ ގޮތްގުޑަ މީހެއް ދުވަހަކު ވެސް ނުދެކެން." ލެޕްޓޮޕް ލައްޕައިލަމުން އިންޝާ ބުންޏެވެ.\nނިހާ ލެޕްޓޮޕް ހުޅުވާލިއެވެ. އެ ވީޑިއޯއަށް ބަލަން ފެށިއެވެ. މިފަހަރު ވެސް އެކަމަށް ހުރަސް އެޅީ އިންޝާއެވެ. އޭނާ ނިހާގެ މޫނަށް ފަރުވާތެރިކަމާއެކު ބަލާލިއެވެ. އެ މޫނުން ފެންނަނީ މަސްހުނި އިހުސާސްތަކެވެ. ހިތާމައާއި ރުޅިއެވެ. ނަފުރަތެވެ. ހިތްހަމަޖެހުމުގެ ކުލަވަރެއް ފެންނަހެން ވެސް އިންޝާއަށް ހީވިއެވެ.\n"އިލްހާމް ޖަލުގެ ތޭރިތަކުގެ ތެރޭގައި އުޅެންވީ ވަގުތު އައިސް ޖެހުނީ. ލެވޭ ވަރުގެ ގޮޅިއެއް ނުހުންނާނެކަން އަންގާލަދޭނަން." ނިހާ ދަތްކުނޑި ވިކައިލަމުން ބުންޏެވެ. "މިއީ އަހަންނަށް ލިބުނު އަނިޔާގެ ބަދަލެއް ނޫން. މިއީ މަންމަގެ މަރުގެ ބަދަލު. ދެމީހުން ވެސް ޖެހޭނީ އުމުރު ދުވަހަށް ޖަލުގައި އޮންނަން. އެކަކަށް ވެސް ސަލާމަތެއް ނުވެވޭނެ."\n"ސަލާމަތްވެވި ދާނެ. އެކަމަކު އެއީ އިލްހާމްއާ ދެކޮޅަށް ވަރުގަދަ ހެކިތަކެއް ފުލުހުންނަށް ލިބިފައި ނެތްނަމަ." އިލްހާމާއި މަޝްހޫރު ޤާނޫނީ ވަކީލު މާކިން ވާހަކަ ދައްކަން ތިބީ އިލްހާމުގެ އޮފީހުގައެވެ.\n"އެ އަނބުޅޭއާއި ނިހާގެ ބަޔާން އޮންނާނީ. އިތުރު ހެތްކެއް ނުހުންނާނެ." އިލްހާމް ބުންޏެވެ.\n"ތި ވާނެ ވަރުގަދަ ހެތްކަކަށް ދެމީހުންގެ ބަޔާން އެއްގޮތްވުން އެއީ އިއްތިފާޤަކަށް ނުވާނެކަން ނޭނގެ." މާކިން ވިސްނާލައިފައި ބުންޏެވެ. "އަދި ނިހާގެ މެޑިކަލް ރިޕޯޓު ވެސް އޮންނާނެ. ޑީއެންއޭ ރިޕޯޓު ވެސް އޮންނާނެ. އިލްހާމްއާ ޑީއެންއޭ ދިމާވާނެއެއްނުން."\n"ޑީއެންއޭ މަށާ ދިމާނުވަނީ ކަންނޭގެއެއްނު." އިލްހާމް ކަންބޮޑުވިއެވެ.\n"ދަރިފަނިން ވެސް ޑީއެންއޭ މެޗުކުރެވޭނެ." މާކިން ބުނެދިނެވެ.\nޑީއެންއޭ އޭނާއާ ދިމާނުވެ ނުދާނެކަން ކަށަވަރުވުމުން އިލްހާމް ނިކަން ހާސްވެއްޖެއެވެ. ހަމައެޔާއެކު އޭނާގެ ހިތުގައި ސުވާލުތަކެއް ވެސް އުފެދުނެވެ. އެވަރުގެ ބޮޑު ހެތްކެއް ލިބުނުނަމަ އޭނާ މިނިވަންކަންމަތީގައި އެގޮތަށް އުޅުމުގެ ފުރުޞަތުދެވިފައި ވަނީ ކީއްވެގެން ހެއްޔެވެ؟ ޑީއެންއޭ އޭނާއާ ދިމާވާނެކަން އެއީ ކަށަވަރުކަމެކެވެ.\n"މަ ހައްޔަރު ނުކޮށް މިހުރީ ކީއްވެގެންބާ؟" އިލްހާމަށް މަޑުމަޑުން ބުނެވުނެވެ.\n"ނިހާ ބަޔާން ދޭނެ އިރެއްގެ އިންތިޒާރުގައި ތިބީ ކަންނޭގެއެއްނު." މާކިން ޖަވާބުގައި ބުންޏެވެ. "ނޫނީ އަދި ރިޕޯޓުތައް ނުލިބެނީ."\nއިލްހާމް އިށީދެގެން އިން ގޮނޑިން ތެދުވެ ދެކޮޅަށް ހިނގަން ފެށިއެވެ. މޮޅު ބުއްދިއެއް އާދޭތޯ ސިކުނޑިއަށް ވާން ކުރަންފެށިއެވެ. އަހަރުތަކެއް ކުރިން އޭނާގެ ބޮލުގައި ސަފީނާގެ މަރުގެ އިލްޒާމު ވެސް ނިހާ އެޅުވިއެވެ. އެފަހަރު އިލްހާމް އެ ކުށުގައި ބެދޭނެވަރުގެ ހެކި ސަފީނާގެ ހަށިގަނޑުން ވެސް ފެންނަން ހުއްޓެވެ. ސަފީނާ އަމިއްލައަށް މަރުނުވާކަން ސާބިތުކުރެވޭނެވަރުގެ ހެކި ވެސް ހުއްޓެވެ. ނަމަވެސް އޭރު އިލްހާމަށް ސަލާމަތްވެވުނީ ފުލުހުންގެ ވެރިއަކަށް ހުރި މީހާ ފައިސާއަށް ވިކުމުންނެވެ. މިހާރު އެ ހުރީ ފައިރޫޒްއެވެ. އެ މަގު އޮތީ ބަންދުވެފައެވެ. ކޮންމެ ގޮތެއްވިޔަސް ފައިރޫޒް މައްސަލަ ތަޙްޤީޤުކޮށް ދަޢުވާކުރަން ފޮނުވާނެއެވެ. މައްސަލަ އޮއްބައިލަން ޖެހޭނީ އެ ހިސާބުންނެވެ.\n"މަގޭ މައްޗަށް ދަޢުވާ ނުކުރެވޭނެ ގޮތެއް ހެދިދާނެތަ؟" އިލްހާމް އެހިއެވެ. "ނޫނީ މައްސަލަ މަގޭ މައްޗަށް ސާބިތުނުކުރެވޭނެ ގޮތެއް"\n"ރުފިޔާ ހުރިއްޔާ ނުވާނެ ކަމެއް އޮވޭތަ؟ ފައިސާއަށް ހުރިހާ އެއްޗެއް ވެސް ވިކޭނެ. ކޯޓާއި ހަމައަށް މައްސަލަ ނުގެން ގޮސް ހިފަހައްޓައިލެވިދާނެ. ދެ މިލިޔަނަށް." މާކިން ޖަވާބުދިނީ ހިނިތުންވުމަކާއެކުއެވެ.\nދެ މިލިޔަނަކީ އިލްހާމަށް ބޮޑު އަދަދެއް ނޫނެވެ. އޭނާ ވަގުތުން އެއްބަސްވިއެވެ. ޖަލުގައި އޮންނަން ނުޖެހޭނެކަމުގެ ޔަޤީންކަން މާކިން ދިނުމުން ވެސް އޭނާގެ ހިތެއް ހަމައެއް ނުޖެހުނެވެ. ޖަލަށް ދާން ނުޖެހުނު ނަމަވެސް އޭނާ މުޅި ދުނިޔޭގެ ލަދާ ކުރިމަތިލާން ޖެހޭނެއެވެ. އާއިލާގެ އެންމެންގެ ނަފުރަތާއި ކުރިމަތިލާން ޖެހޭނެއެވެ. އެމީހުންނަށް ހަޤީޤަތް އެނގުމުން ބިކަވެ އެކަނިވާނެއެވެ. އެކަންކަން ވާނެކަން މުޖައްރިބެވެ. ނިކާލާއި ޞަފިއްޔާ އިތުބާރު ކުރާނީ ނިހާއަށެވެ. ޖަލުގައި އޮތުމަށްވުރެން އެމީހުންގެ ނަފުރަތާއި ކުރިމަތިލުން ވެސް ރަނގަޅުކަމަށް ނިންމައި މާކިންއަށް ދޭންޖެހޭ ލާރީގެ ދެބައިކުޅަ އެއްބަޔަށްވާ ޗެކެއް އިލްހާމް ދިނެވެ. އަދި މަސައްކަތް ފުރިހަމަވުމުން ބާކީބައި ދޭނެކަމުގެ ޔަޤީންކަން ދިނެވެ.\nތަޙްޤީޤު ކުރަމުންދާ މައްސަލައަށް ނިހާ އޮންނާނީ ބަޔާންދީފައިކަމަށް އިލްހާމް ހީކުރިއެވެ. އިލްހާމް ހައްޔަރުކުރުމަށް އަންނާނެ ވަގުތެއް ނޭނގޭތީ އެ ރޭ ހަތަރުދަމު އޭނާ އުޅުނީ ހޭލައެވެ. އެކަމާ ފިކުރުކުރަން އޮފީހުގައި ހުންނަ ކޮޓަރީގެ އެނދުމަތީގައި ދެ އަތަށް ފުރޮޅިފުރޮޅި އޮތެވެ. އެހެން އޮވެ އޭނާއަށް ކުރެވުނު ކުށްތަކާއި މެދު ވިސްނިއެވެ. ނިހާއަށް ދެވުނު އަނިޔާއާ މެދުވެސް އޭނާ ވިސްނިއެވެ. އޭނާ ދުވަހަކު ވެސް ނިހާގެ ކިބައިން އެފަދަ އަރާމެއް ލިބިގަންނާކަށް ހިތަށް ވެސް ނާރައެވެ. ހުވަފެނެއްގައި ވެސް އެފަދަ ހިޔާލެއް ނުކުރެއެވެ. ނަމަވެސް އިބްރާހީމްބެ އިބިލީހެއްހެން އޭނާއަށް ވަސްވާސްދީ މަގުފުރައްދާލީއެވެ. އިބްރާހީމްބެގެ ސަބަބުން ނިހާއާމެދު ފާހިޝް ހިޔާލުތައް ކުރެވި ބޮލަށް އިބިލީސް ސަވާރުވީއެވެ. އެ ހިސާބުން އަމިއްލަ ނަފުސުގެ ކޮންޓްރޯލް ގެއްލިގެން ދިޔައީއެވެ. އޭނާއަށް ކުރެވެނު ހަޑި ހުތުރު އަމަލު އިހުސާސް ކުރެވުނީ ބޮލަށް އަރާފައިވާ ވަހުޝީ ބާރުގަނޑު ކެނޑުމުންނެވެ. އޭރުވަނީ އޭނާއަށް އެ ގޯސް ހެދިފައެވެ. އެކަމާއި ފިކުރު ބޮޑުވެ ހަދާނެ ގޮތް ނޭނގިގެން އުޅެނިކޮށް އިންޝާ ގެއަށް އައި ތަން ފެނުނެވެ. އެ ހިސާބުން އޭނާ ބޭނުންވީ އެކަމުގެ ތެރެއަށް އިބްރާހީމްބެ ބާނާލައި އޭނާ ސަލާމަތްވާށެވެ. ނިހާ މިދުނިޔެއިން ނައްތާލާށެވެ. ނަމަވެސް ތަޤުދީރުގެ ރޭވުން އޭނާގެ ރޭވުންތަކަށް ވުރެ ވަރުގަދައެވެ. ނިހާ ސަލާމަތްވެގެން އެނބުރި އައިސްފިއެވެ. އޭނާ ބޮޑު ބޭޒާރަކުން ބޭޒާރުވާން ކައިރިވެއްޖެއެވެ.\nއިލްހާމް ގެޔަށް އައީ ޖެހިގެން އައި ދުވަހުގެ ހެނދުނުއެވެ. ގެއަށް ވަދެވުމާއެކު އޭނާގެ ފިޔަވަޅުތައް ހުއްޓުމަކަށް އައީ ފެންޑާގައި ހުރި ނިހާ ފެނުމުންނެވެ. ނިހާ އެއް އަތް އުރާލައިގެން އަނެއް އަތުގެ ބޮޑުވައި އިނގިލި ކުރީގައި ދަތް އަޅައިލައިގެން ހުރުމުން ބޮޑު ފިކުރެއް ކުރަނީހެން ހީވެއެވެ. ދޮރު މަތީގައި ހުރި އިލްހާމް ފެނުމާއެކު ނިހާ ހިނިތުންވެލިއެވެ. އިލްހާމް ރައްދުގައި ހިނިތުންވެލީ ގަދަކަމުންނެވެ.\n"ހާދަހާ އިރެއްވެއްޖެއޭ އިންތިޒާރު ކުރާތާ. ކޮންތާކު އުޅެއުޅެފަ ތި އައީ." ނިހާ ޝަކުވާގެ ރާގެއްގައި އެހިއެވެ.\n"ކިހިނެއްވީ؟" ނިހާ ހެވިފައި ބަލަން ހުރުމުން އިލްހާމަށް އުނދަގޫވިއެވެ.\n"ހަމަ ހަނދާންވަނީ." ނިހާ ގޮސް އިލްހާމްގެ އަތުގައި ހިފިއެވެ. "ހިނގާބަލަ ކޮޓަރިއަށް. އެކަކުވެސް ގެޔަކު ނޫޅޭ.."\nނިހާ ދައްކަންފެށި ވާހަކައަކުން އިލްހާމް ވަރަށް ބޮޑަށް ލަދުގަތެވެ. ރުޅި ވެސް އަޔެވެ.\n"ހާދަހާ ގޮތްކުޑަވެގެން ތި އުޅެނީ." ނިހާގެ އަތް ފޮޅުވާލަމުން އިލްހާމް ބުންޏެވެ. "މަމީ ކަލޭ ބަފާ އުމުރުގެ މީހެކޭ ތި ވައްތަރަށް ވާހަކަ ދައްކާކަށް ލަދެއް ނުގަނޭތަ؟"\n"އެދުވަހު ހާދަހާ ފޯރިއެއް އެރުވިއޭ އެކަމަކު. މިއަދު ރަނގަޅު ފުރުޞަތެއް ލިބުނީމަ ލަދުގަތީތަ؟ ނޫނީ އެ ވާހަކަ ދައްކަން ލަދު ގަންނަނީ." ނިހާ ބޭނުންވީ އިލްހާމް ބޮޑަށް ލަދުގަންނުވާށެވެ.\nއިލްހާމް ޝައްކުގެ ނަޒަރުން ނިހާއަށް ބަލައިލިއެވެ. އެ ދުވަހުގެ ވާހަކަތައް އޭނާގެ އަނގައިން ބޭރުކުރުވަން އުޅޭހެން އޭނާއަށް ހީވިއެވެ. އެ ވާހަކަތައް އިވޭ ހިސާބުގައި ފުލުހުންގެ ބަޔަކު ނޫނީ ނިކާލް ހުރީ ކަންނޭގެއެވެ. އޭނާގެ ހިތުގައި އުފެދުނު ޝައްކުތަކުން އެކިއެކި ދިމަދިމާއަށް ބަލައިލެވުނެވެ. ސިއްރުވެރި ގޮތަކަށެވެ.\n"މީހަކު ހުރިތޯ ތި ބަލަނީ." އެހާ ސިއްރުން އުޅުމުން ވެސް ނިހާގެ ލޮލުގައި އަޅައިގަތެވެ. "ޕޮލިހުން ބައިތިއްބައިގެން އެ ވާހަކަ ދައްކަން މަމީ މޮޔައެއްތަ؟"\nއިލްހާމްގެ ހިތުގައި އޮތް އެއްޗެއް އެހާ ފަސޭހައިން ނިހާއަށް ދެނެގަންނަން އެނގުމުން އޭނާ ކުރި ޝައްކު ޔަޤީންނަށް ބަދަލުކުރިއެވެ. ނިހާގެ އަނގަތެރެއަށް ވެއްޓިގެން އޭނާއަށް މޮޅުތަކެއް ނުވާނެއެވެ. ބުއްދިވެރީ ހަނުހުރުން ކަމަށް ޤަބޫލުކޮށް އޭނާ ހިނގައިގަތެވެ.\n"މަޑުކޮށްބަލަ." ނިހާ ގޮވައިލި އަޑުއިވުނެވެ. "މަގޭ ވާހަކަތައް އަދި ނުނިމެޔޭ."\nއިލްހާމް ހަލުވިކޮށް ސިޑިން އަރަންފެށިއެވެ. ނިހާ ފަހަތުން ގޮސް އިލްހާމްގެ ފައިގައި ދަތި އަޅުވައިލީ ގަސްތުގައެވެ. ކުއްލިއަކަށް އިލްހާމްގެ ދެފައި އޮޅި ސިޑީގެ ހަރުފަތުން ފައި ކައްސާލިއެވެ. އިލްހާމްގެ ދެލޯ ބޮޑުވެގެން ދިޔަ ހިނދު ބަރުހެލި ހަށިގަނޑު ނުހިފެހެއްޓިގެން ސިޑީގެ ހަރުފަތްމައްޗަށް އިދިފުށަށް ޖެހުމާއެކު އޭނާއަށް ހަޅޭލަވައިގަނެވުނެވެ. ދެފަރާތުގައިވާ ހޮޅިތަކުގައި ހިފަހައްޓަން މަސައްކަތްކުރި ނަމަވެސް ސިޑީގެ ހަރުފަތްތަކުގެ މަތީގައި ފުރޮޅެމުން ގޮސް ސިޑީގެ އެންމެ ތިރިއަށް ވެއްޓި ޖެހުނެވެ. ތަށިމުށިގަނޑުގައި ބޯ ޖެހުނުލެއް ބާރުކަމުން ބީތާވެގެން ދިޔައެވެ. މުޅި ހަށިގަނޑުގައި އަޅަމުންދިޔަ ވޭނުގެ ސަބަބުން ހިރިނުލެވިފައި އިލްހާމަށް އޮންނަން ޖެހުނެވެ.\nނިހާ މަޑުމަޑުން ސިޑިން ފޭބީ ވިހަ ހިނިތުންވުމެއް ވެރިކޮށްގެން ހުރެއެވެ. އިރުކޮޅަކުން އިލްހާމް ވެސް އުނަގަނޑުގައި އަތް އަޅުވައިގެން އޮވެ މަޑުމަޑުން ތެދުވިއިރު އޭނާ ހުރީ ރުޅި ގަދަވެފައެވެ.\n"އެވަރުން ވެސް މަރުވާކަށް ނޫޅުނު ދޯ؟" ނިހާ ހީގެންފައި ބުނެލިއެވެ. "ތަނެއް ބިންދައިގެން ދިޔަ ނަމައެއްނު. ތި ކަހަލަ ނުބައި މީހުން އަވަހަކަށް މަރެއް ވެސް ނުވާނެ. އަނިޔާއެއް ވެސް ނުވާނެ."\nކުއްލިއަކަށް އިލްހާމް ގޮސް ނިހާގެ ކަރުގައި ހިފައިގަތެވެ. ދެދަތްޕިލައަށް ބާރުލަމުން ފަހަތަށް ގެންގޮސް ފާރުގައި ޖައްސައި ފިއްތައިލިއެވެ.\n"މާ ފޮނިވެގެން މަށަށް ދުއްތުރާ ކުރާނެކަމެއް ނެތް." އިލްހާމް ހަރުއަޑުން ބުނެލިއެވެ. "މަށަށް ދުއްޕާންނުކޮށް ކަލޭ ދައްކާ ވާހަކައެއް ގޮސް ޕޮލިހުންގެ ގާތުގައި ދައްކާ. ކަލޭ ކޮންމެ އެއްޗެއް ކިޔަސް މަށެށް ޖަލަކަށް ނުލެވޭނެ. ކަލޭ ތި ޖައްސާ ވަންނިތަކުން މަ ބިރު ގަންނާނެކަމަށް ހީނުކުރާތި. މަށެށް ބިރެއް ނުގަނޭ. މަށާ ދުރުގަ ހުރޭ. ނޫނީ ނަތީޖާ މާ ރަނގަޅެއްނުވާނެ. މަށަށް ދުއްޕާން ކުރަންޏާ ކުރިން ލިބުނު ބޮނޑިއަށްވުރެ ވަރުގަދަ ބޮނޑިއެއްދޭނަން. މީ މަ ދޭ އިންޒާރެއް. މިފަހަރު ފުރާނަ ސަލާމަތްވީތީ ޝުކުރުކޮށްބަލަ."\nނިހާ ހުރީ މޮޔަ ވައްތަރަކަށް ހިނި އައިސްފައެވެ. އިލްހާމްގެ އަތަށް ދުލެއްދީފައި އަތް ނައްޓުވައިލަން އުޅުމާއެކު ނިހާގެ ދެއަތުން އިލްހާމްގެ އަތުގައި ހިފައިގަތެވެ. އަދި އޭނާގެ އަމިއްލަ ކަރަށް ވާންވާގޮތަށް އިލްހާމްގެ އަތް އޭނާގެ ކަރާލައި ފިއްތައިލިއެވެ.\n"ލަސްކުރާނެކަމެއް ނެތޭ މި ވަގުތު މަރާލަބަ." ނިހާ ޅަ ގޮތަކަށް ބުނެލިއެވެ. ނިހާ ދުނިޔެއިން މޮޔަވީ ހެއްޔެވެ؟\nއިލްހާމްގެ ހަވަނަ ހިއްސުން އިންޒާރުގެ ސިގުނަލްތަކެއް ދޭން ފެށިއެވެ. ނިހާ އެހާ ހަމަޖެހިފައި ހުންނާނީ ކޮންމެވެސް ނުބައި ރޭވުމެއް ރާވައިގެންކަން ޔަޤީނެވެ. އެމީހުން ފެންނަ ހިސާބުގައި ނިކާލް ހުރީ ހެއްޔެވެ؟ އިލްހާމްގެ ހިތަށް އެރި އެއްޗަކުން ތެޅިގެންފައި ނިހާގެ އަތް ފޮޅުވައިލެވުނީ ކުއްލިއަކަށެވެ. ފަހަތަށް އެނބުރިލިއިރު މޫނު ޖެހޭ ހިސާބުގައި އިންޝާ ހުރުމުން ސިހިގެން ދިޔައެވެ.\nއިންޝާ ފަހަތަށް ދެފިޔަވަޅު އަޅައިލިއެވެ. އިންޝާގެ އަތުގައި އޮތް މާޖަހާވަށިގަނޑަށް އިލްހާމްގެ ނަޒަރު ސީދާވިއެވެ. އެއީ ނިހާއަށް ހަމަލާދިނުމަށް އޭނާ ބޭނުންކުރި ވަށްޓެވެ. އިލްހާމް އިންޝާއާ ހަތަރު ކަޅި ހަމަކޮށްލީ ސުވާލު އުފެދިފައި ހުރެއެވެ. އޭނާ އެއްޗެއް ބުނަން އަނގަ ޚަރަކާތްކޮށްލި ވަގުތު އިންޝާ އަތުގައި އޮތް ވަށިން އިލްހާމް ބޮލުގައި އަޅައި ވިހެލިއެވެ. އިލްހާމްގެ ސިކުނޑިއަށް އެރި ލޮޅުމާއެކު ހޭދެބައިވެގެން ގޮސް ހުރިތަނަށް ދެމުނެވެ.\nއިލްހާމަށް ތެޅިގެންފައި ދެ ލޯ ހުޅުވާލެވުނީ މޫނަށް ފިނިކަމެއް އިހްސާސްވުމުންނެވެ. އޭރު އޭނާ އޮތީ ކޮޓަރީގައެވެ. އެނދެއްގެ މަތީގައެވެ. ނިހާ ފެންޖަގުން އޭނާގެ މުޅި މޫނަށް ފެންއަޅަމުން ދިޔުމުން ދެއަތަށް ބޯ ހޫރުވާލެވުނެވެ. އަތް ހުރަސްކޮށްލަން އުޅުނު ވަގުތު މުޅި މީހާ ތުރުތުރު އަޅައިގެން ދިޔައެވެ. އޭނާގެ ދެއަތް ވަނީ ފުރަގަހަށް ލައި ބަނދެފައެވެ. އަޑެއް ބޭރު ނުކުރެވޭހާ ބާރަށް އަނގަމަތީގައި ވެސް ފޮތިގަނޑެއް އައްސައިފައިވެއެވެ. ދެފައި ވެސް ވަނީ ވަރުގަދައަށް ބަދެފައެވެ. އޭނާ ގަޔަކު އެއްވެސް ނިވާކަމެއް ނެތެވެ. އޭނާ އޮތީ ހެއްދެވި ގޮތަށެވެ. އިލްހާމްގެ ދެލޯ ބޮޑުވެގެން ދިޔައެވެ. އެ މަންޒަރުތައް އިންޝާ ދިޔައީ ފޯނުގައި ރައްކާކުރަމުންނެވެ. އިލްހާމް ދެފައިކުރުކޮށްލަމުން އައުރަ ފޮރުވަން މަސައްކަތްކުރިއިރު ލަދުން ގޮސް ބިންފަޅާފައި އަޑިއަށްދާނެނަމައޭ އޭނާގެ ހިތަށް އެރިއެވެ. ހިތް ހީވަނީ މޭ ފަޅާފައި ނުކުމެދާނެ ހެންނެވެ. ހަޅޭއްލަވަން މަސައްކަތްކުރި ނަމަވެސް އޭނާގެ އަޑެއް ބޭރެއް ނުވިއެވެ. އިންޝާއާއި ނިހާ އެނދުގެ ދެފަރާތުގައި އިށީނެވެ.\n"އަންހެނުންނަށް ފިރިހެނަކު ރޭޕްކޮށްލެވިދާނެކަން އަންގާލާނަން މިފަހަރު." ލާނެއް ހިންޏަކާއެކު ނިހާ ބުންޏެވެ. އިންޝާ ވެސް އެ ހުނުމުގައި ބައިވެރިވިއެވެ.\nއޭނާގެ ފަލަމަސް ގަނޑުގައި ދެމީހުންގެ ދެފަރާތުން އަތްތިލަ ބީއްސައިލިއެވެ. ދެމީހުން އޭނާގެ މުޅިގައިގާ ފިރުމަންފެށުމާއެކު މުޅި ހަށިގަނޑު ރޫރޫ އަޅަންފެށިއެވެ. އެޔާއެކު އަނެއްކާ ވެސް ނިހާމެން ހީގެންފިއެވެ. އިލްހާމްގެ މުޅި ހަޔާތުގައި ވެސް އެހާ ލަދުގަތް ވަގުތުކޮޅެއް ނާދެއެވެ. އެ ދެލޮލުން ފެންނަމުން ދިޔައީ ބިރުވެރިކަމާއި ހާސްކަމެވެ. ލަދުވެތިކަމާއި އާދޭހެވެ. އެއީ ނިހާ ދެކެން ބޭނުންވި ކުލަވަރެވެ. އެމީހުންގެ މަޤުޞަދެވެ. ނިހާ މަޑުމަޑުން އިލްހާމާ ކައިރިއަށް ޖެހިލައި އިލްހާމްގެ ކަންކަށި މަތީގައި ވިހެލިއެވެ. (ނުނިމޭ)\n"ނޫން. ނޫން. މަށަށް މަޢާފުކުރޭ." ނިހާ ހިނގައިގަތުމާއެކު އިލްހާމް ނިހާގެ އަތުގައި ހިފިއެވެ. އިލްހާމް ކަހަލަ ފަސޭހައިން ބަލި ޤަބޫލުކުރަން ބޭނުންނުވާ ބޮޑާ މީހަކު އެހާ އަވަހަށް މަޢާފަށް އެދުމުން ނިހާއަށް ހިތްހަމަޖެހުން ލިބުނެވެ. ނަމަވެސް އެއީ އިލްހާމް ދައްކާ ދަޅައެއްކަން އޭނާއަށް ވަރަށް ރަނގަޅަށް އެނގެއެވެ.\nމެއި 12, 2021 21:41\nމި ޕާރޓް ވެސް ވަރަށް ރީތި މާޝާ ﷲ....😍\nމެއި 12, 2021 22:37\nއިލްހާމް ލެވޭ ވަރުގެ ޖަލެއްހުރިކަން ދައްކާފަ އޭގެ ފަހުން އޭނަ ދަންޖެހެން ދޫކޮށްލ!\nމެއި 13, 2021 21:16\nމި ވާހަކަ އެއްކޮށް ނިމެންދެން ގެނެސްދިނުން އެދެން.\nވަރަށް ރީތި މި ބައިވެސް\nމެއި 13, 2021 21:48\nނައިސް ޕާޓް... ވާހަކަ ކުރިއަށް ގެންދާ ގޮތް ވަރަށް ރީތި 😍


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޭޕްރިލް 23 ވާ އަންގާރަ ދުވަހުގެ 14:00 ގެ ކުރިން، އަރިއަތޮޅު އުތުރުބުރީ ބޮޑުފޮޅުދޫ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް: council.folhudhoo@gmail.comއަދި ފެކްސް: 6660657 މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރު ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 އޭޕްރިލް 24 އާއި 2019 މެއި 02 ވަނަ ދުވަހާއި ދެމެދު އަރިއަތޮޅު އުތުރުބުރީ ބޮޑުފޮޅުދޫ ކައުންސިލްގެ އިދާރާގައެވެ. ނުވަތަ މި އިދާރާއިން ކަނޑައަޅާ ތަނެއްގައެވެ. އަދި މި މުއްދަތުގެ ތެރޭގައި އިންޓަވިއު ނުބޭއްވޭނަމަ ކުރިމަތިލާ މީހުންގެ ތެރެއިން އިންޓަވިއުކުރަންޖެހޭ މީހުންނަށް މުއްދަތު ހަމަވުމުގެ ކުރިން އެކަން އެންގޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6660657 އަށެވެ. ފެކްސް ކުރާނެ ނަންބަރަކީ، 6660657 އެވެ. އީ-މެއިލް ކުރާނީ council.folhudhoo@gmail.comއަށެވެ.


Internet speed avas kuran 40,000 satellite\nއިންޓަނެޓް ސްޕީޑު އަވަސް ކުރަން 40،000 ސެޓްލައިޓް!\nފައިވްޖީ ހިދުމަތް ފުޅާ ކުރަން ސްޕޭސް އެކްސްއިން ތައްޔާރުކުރި ސެޓްލައިޓުތަށް\nއިންޓަނެޓުގެ ސްޕީޑް އަވަސް ހިދުމަތް ލިބުމަކީ އިންޓަނެޓް ބޭނުންކުރާ ހުރިހާ މީހުން ވެސް އެދޭ ކަމެކެވެ. ލޯޑު ނުވެގެން ފަސް ސިކުންތަށް މަޑު ކޮށްލަން ޖެހުމަކީ ވެސް ކެތްތެރިކަން ކޮޅުންލާ ކަމެކެވެ. މި ތުރާތަކަށް ނިމުމެއް ގެނައުމުގެ ބޭނުމުގައި ޓެލެކޮމިއުނިކޭޝަން ކުންފުނިތަކުން ދަނީ ތަފާތު ޓެކްނެލޮޖީ ބޭނުން ކުރަމުންނެވެ. ޓޫޖީން ފެށިގެން މިހާރު މިވަނީ ފައިވް ޖީ އަށް ވެސް އައިސްފަ އެވެ. އެކަމަކު ވެސް އިންޓަނެޓް ފާސްޓެއް ނުވެ އެވެ. މިއީ ކިހެނެތްވާ ކަމެއް ހެއްޔެވެ؟\nޓެލޮކޮމިއުނިކޭޝަން ކުންފުނިތަކުން އިންޓަނެޓުގެ ހިދުމަތް ދިނުމަތް ބޭނުންކުރަނީ ސެޓްލައިޓުތަކެވެ. ކޮންމެ އަހަރަކު ވެސް މި ކުންފުނިތަކުން އެކިއެކި ނަންތައް ކިޔައި އިންޓެނުގެ އާ ވައްތަރުތައް ތައާރަފުކުރެ އެވެ. ނަމަވެސް އިންޓަނެޓުގެ ސްޕީޑު އުޅެނީ ޓޫޖީ ގައި ކަމަށް ޔޫޒަރުން ބުނެ އެވެ.\nއޮންލައިން މެގަޒިން ކަމަށްވާ ފޯބުސް ރިޕޯޓް ކުރާ ގޮތުގައި ދުނިޔޭގައި މުވާސަލާތީ ހިދުމަތްދޭ 750 ކުންފުނި ވެއެވެ. އެކަމަކު މުޅި އިންޑަސްޓްރީ ބިނާވެފައިވަނީ އެންމެ 54 ކުންފުނިން ޖައްވަށް ފޮނުވާފައިވާ ސެޓްލައިޓުތަކަށެވެ.\nއިންޓަނެޓުގެ ހިދުމަތް ލަސްވަނީ އަލަށް ތައާރަފްކުރާ ޓެކްނޮލޮޖީތަކާ އެއްވަރުގެ ކޭޕެބިލިޓީސްތައް ސެޓްލައިޓު ތަކުގައި އިންސްޓޯލް ކޮށްފައި ނުވުމުންނެވެ. ފައިވްޖީ ތައާރަފުކުރި ނަމަވެސް ބައެއް ގައުމުތަކަށް ފައިވްޖީ ފުރިހަމަ ހިދުމަތް ނުލިބެގެން އުޅެނީ މި ސެޓްލައިޓުތަކަށް ބާރު ބޮޑުވާތީ ކަމަށް ފޯބުސްގައި ބުނެފައިވެ އެެވެ.\nފައިވްޖީ ގެ ހިދުމަތް ދުނިޔެއަށް ފުޅާ ކުރުމުގެ ބޭނުމުގައި ސްޕޭސް އެކްސްއިން ވަނީ 40،000 ކުދި ސެޓްލައިޓު ޖައްވަށް ފޮނުވަން ނިންމާފަ އެވެ. މިކަން ކުރާނީ މަޝްހޫރު އޮންލައިން ވިޔަފާރި އެމެޒަން އާއި ގުޅިގެންނެވެ. މި 40،000 ސެޓްލައިޓު ޖައްވަށް ފޮނުވާލާނީ އެއް ފަހަރާ އެވެ. އެހެންކަމުން މިއީ ތާރީހީ އިވެންޓަކަށް ވެގެންދާނެ އެވެ.\nސްޕޭސް އެކްސް ކުންފުނިން މި ސެޓްލައިޓުތައް ޖައްވަށް ފޮނުވާލާނީ އިންޓަނޭޝަނަލް ޓެލެކޮމިއުނިކޭޝަން ޔޫނިއަން އާއި އދ. ގެ ހުއްދަ ވެސް ހޯދައިގެންނެވެ. އދ. އިން ގަބޫލުކުރާ ގޮތުގައި އަވަސް އިންޓަނެޓަކީ އަސާސީ ހައްގަކެވެ. ޓެލެކޮމިއުނިކޭޝަން ޔޫނިއަން އިން ވަނީ ފައިވްޖީ ހިދުމަތް ފުރިހަމައަށް ނުލިބި ލަސްވާތީ އެކަމާ ކަންބޮޑުވުން ފައުޅުކޮށްފަ އެވެ.\nޖައްވީ ހޯދުންތަށް ހޯދުމުގައި މަޝްހޫރުކަމެއް ހޯދާފައިވާ ސްޕޭސް އެކްސް ކުންފުނީގެ ވެރިޔާ އިލޯން މަސްކު ވިދާޅުވީ، ސެޓްލައިޓުތަށް ޖައްވަށް ފޮނުވާލާނީ ސީދާ ކޮން އަހަރެއްގައި ކަން ބުނަން ނެގޭ ކަމަށެވެ. އެކަމަކު އޭނާ ވިދާޅުވީ، ސެޓްލައިޓުތައް އުފެއްދުމުގެ މަސައްކަތް މިހާރު ފަށާފައިވާ ކަމަށެވެ. މިހާތަނަށް 1،500 ސެޓްލައިޓު އުފައްދާ 60 ސެޓްލައިޓު ޓެސްޓު ކުރުމުގެ ހުއްދަ ލިބިފައިވާ ކަމަށް ވެސް ވިދާޅުވި އެވެ.\nކުރިއަށް އޮތް އަހަރުތަކުގައި އިންޓަނެޓުގެ ސްޕީޑަށް އިންގިލާބީ ބަދަލުތަކެއް އަންނާނެ ކަމެއް ކަމަށް އިލޯން ވަނީ ވިދާޅުވެފަ އެވެ. ސެޓްލައިޓުތަށް ތައްޔާރު ކުރުމުގެ މަސައްކަތް ކުރަމުންދަނީ އާ ޓެކްނޮޖީ އަކާއި މެގަކެޕޭސިޓީ އެއް ކޮންމެ ސެޓްލައިޓެއްގައި ހިމެނޭ ގޮތަށްވުމުން އިންޓަނެޓުގެ ހިދުމަތް ފޯރުކޮށް ދިނުމަށް ދައްޗެއް ނުވާނެ އެވެ. އަދި ސެޓްލައިޓުން ދުނިޔެއަށް ސިގްނަލް ފޮނުވަން ނަގާނީ ގިނަވެގެން ދެ ސިކުންތާއި ބައެއް ކަމަށް ވެސް އިލޯން ވިދާޅުވި އެވެ.